95000 ވޯޓާއިއެކު ގޮޅިއަށް ވަޑައިގެންނެވި ރައީސް ޔާމިނަށްވެސް...\nއިދިކޮޅުން ކުރިޔަށް ގެންދާ މުޒާހަރާ\n95000 ވޯޓާއިއެކު ގޮޅިއަށް ވަޑައިގެންނެވި ރައީސް ޔާމިނަށްވެސް އިދިކޮޅުގެ ހަރަކާތްތައް ލަދުވެތި!\nޒިންމާދާރު ސިޔާސީ ޙަރަކާތް ހިންގަވައި، ދެންވެސް އިންތިހާބަށް ތައްޔާރުވުން މާ ރަނގަޅުވާނެ\nއަމާޒެއް ނެތި ތިކުރާ މުޒާހަރާތައް ހުއްޓަވާލައްވާ\n29 ޖެނުއަރީ 2021 | ހުކުރު 23:12\nކޮވިޑްގެ ބަލިމަޑުކަމުގެ ހާލަތުގައި އިދިކޮޅު ޕީއެންސީގެ ލީޑަރު އަބްދުއް ރަހީމް އަބްދުﷲ މުޒާހަރާ ކުރައްވަނިކޮށް\nއެއީ ހިސާބު ޖައްސަވަން މޮޅު ބޭފުޅެކެވެ. އެބޭފުޅާ ޖެއްސެވި ހިސާބުތަކުން ކުރީގެ ރައީސް އަބްދުﷲ ޔާމީން އަބްދުލް ގައްޔޫމް ފަދަ ބޭފުޅުންގެ ހިތްޕުޅަށް ހިތްހަމަ ޖެހުން ލިބުނެވެ. އެކަމަކު އާހިރުގައި ނިމިގެންދިޔައީ "ފަނުފުލުން"ނެވެ.\nއަނެއްކާ މިފަހަރު މި ނުކުންނެވީ ކޮން ހިސާބެއް ޖައްސަވާފަތޯއެވެ. އެއްފަހަރު އިންތިހާބު ކާމިޔާބު ކުރައްވާނަމޭ ވިދާޅުވެއްޖެނަމަ އަނެއްފަހަރު އިންތިހާބު މިނިވަންނުވާނެއޭ ވިދާޅުވާނެއެވެ. އެކައްޗެއް ދެފަހަރު އެއްގޮތަކަށް ވިދާޅެއް ނުވެއެވެ. އަދި އެ ވިދާޅުވާ އެއްޗަކާ އަމަލާ ދިމަލެއް ނުވެއެވެ. އެކަން ސާބިތުވަނީ ވެރިކަމުގެ ލައްޒަތުގައި ތިއްބެވިއިރު، އެއްވުމަކީ ބޮޑު ގޯހެއްކަމަށް ސިފަ ކުރައްވައި، މުޒާހަރާ ކުރުމަކީ ރައްޔިތުންނަށް ތުރާލެއް ކަމަށް ވިދާޅުވި ބަސްތަކެވެ. އެއްވުމަކީ މަޝްރޫޢުތައް ހުއްޓުވުން ކަމަށްވެސް އޭރު ވިދާޅުވިއެވެ.\nމިއަދު މިފެންނަނީ އެއާއި ދިމާ އިދިކޮޅަށެވެ. ވެރިކަމުގައި އާރާއި ބާރުގައި ތިއްބެވިއިރު، އެއްވެ އުޅުމާއި ދެކޮޅަށް މަޖިލީހުން ބިލްތައް ފާސްކޮށް ގާނޫނު ބަދަލުކުރި ދުވަސް ހަނދުމަފުޅު ނުވޭތޯއެވެ. މިއަދު މި ފެންނަނީ ތިމާމެން ފޭހުނު އިލޮށި ތިމާމެންގެ ލޮލަށް ހެރުނު މަންޒަރެވެ.\nބައެއް ބޭފުޅުން ހައްޔަރު ކުރުމުން މޭތައް ކަރާނެއެވެ. އެބޭފުޅުންގެ ވެރިކަމުގައި ހައްޔަރުކޮށް ގޮޅިއަށްލީ ފަރާތްތަކަށް އަނިޔާކޮށް ހެދި ގޮތް ހަނދުމަވުމުން ކަމަށްވެސް ވެދާނެއެވެ. އެއީ ދުނިޔޭގެ އާދައެވެ.\nއަދުރޭއެވެ. އަދުރޭގެ ބެލުމުގެ ދަށުން މާލޭގައި މިހާރު ތި ކުރިޔަށް ގެންދަވާ މުޒާހަރާތަކުން ވެއްޓެނީ ކުރީގެ ރައީސް ޔާމީނުގެ އަގެވެ. އެމަނިކުފާނަށް ސަޕޯޓެއް ނެތްކަން ދައްކަން މުޒާހަރާއަށް އާންމުން ނެރެގެން ތި ޖައްސަވަނީ ބައިކޮޅަށް ގޯލެވެ.\nއެހެން އެކަންވުން އެއީ ވެދާނެ ކަމެކެވެ. އިދިކޮޅުގެ މުޒާހަރާތަކުގައި އެންމެ ފުރަތަމަ ގޮވަންފެށީ އިންތިހާބު އަވަސްކުރުމަށެވެ. އިންތިހާބު އަވަސްކުރުމާއިއެކު މުޒާހަރާގެ މިސްރާބު ބަދަލުވެ ދެން ގޮވަންފެށީ އިންޑިއާއިން ހަދިޔާކުރި ކޮވިޑްގެ ވެކްސިން ނުޖަހާނެ ކަމަށެވެ. އެކަމަކު ވެކްސިން ޖެހުމާއި ނުޖެހުން އެއީ އެމީހެއްގެ އަމިއްލަ އިހުތިޔާރުގައި އޮތް ކަމެކެވެ. މިއިންވެސް އެނގެނީ މި މުޒާހަރާތަކަކީ އެއްވެސް އަމާޒެއް ރޭވުމެއް ނެތި ބާއްވާ މުޒާހަރާތަކެއް ކަމެވެ. އަދުރޭއަށް ހަމަ ހެޔޮ އެއް ކަމެއް ވެސް ނެތީ ތޯއެވެ. ޖެހުނު ކޮންމެ ކަމަކަށް މަގުމައްޗަށް ނިކުންނަށް އިރު ތިޔަ ވިދާޅުވާ "ސީދާ ހަރަކާތުގެ" އަމާޒު ވެސް ދެ ދުވަހަކު ދިމައެއް ނުވެއެވެ.\nވުމާއެކު، ރައްޔިތުންވެސް މިއަދު ގޮވާލަމުން ދަނީ އަމާޒެއް ނެތި ތިކުރާ މުޒާހަރާތައް ހުއްޓަވާލެއްވުމަށެވެ. އަދި ޒިންމާދާރު ސިޔާސީ ޙަރަކާތް ހިންގަވައި، ދެންވެސް އިންތިހާބަށް ތައްޔާރުވާން އޭގެ ގޮތުގައި މަސައްކަތް ކުރައްވާށެވެ. އޭރުން ރައީސް ޔާމީންވެސް މާ ހިތްޕުޅާ ހަމަޖެހިވަޑައިގެންނަވާނެއެވެ.


ކުޑަކުދިންނަށް ދިމާވާ ޖިންސީ ގޯނާގެ މައްސަލަތަކަށް ސަމާލުވޭ\nފަހަކަށް އައިސް ކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ދަނީ ފެންމަތިވަމުންނެވެ. އެގޮތުން މި ބަރަކާތްތެރި ރަމަޟާން މަހުގެ ފުރަތަމަ 15 ދުވަހުގެ ތަފާސް ހިސާބުތަކުންވެސް އެނގޭ ގޮތުގައި ޖިންސީ ގޯނާގެ މައްސަލަތައް އެއިގެ ކުރީ އަހަރުގެ ރަމަޟާން މަހުގެ އެމުއްދަތަށްވުރެ 60 އިންސައްތަ ވަނީ އިތުރުވެފައެވެ. މިއީ ހަމައެކަނި ކުޑަކުދިންނާ ގުޅޭ މައްސަލަތަކުގެ ތަފާސް ހިސާބެއް ނޫން ކަމުގައި ވިޔަސް އެއިގެ ތެރޭގައިވެސް ގިނައީ ކުޑަކުދިންނާމެދު ހިންގާފައިވާ ބަދުއަޚްލާޤީ މައްސަލަތައް ކަމުގައި ދަންނަވަން ކެރިދާނެއެވެ. ހަމައެހެންމެ ފާއިތުވި ހަފްތާގެ ކޮންމެ ދުވަހަކުހެން މިފަދަ މައްސަލަތައް މީޑިއާގައިވެސް ރިޕޯރޓްކުރެވިގެން ގޮސްފައިވެއެވެ.\nކުޑަކުދިންނަށް ޖިންސީ ގޯނާކުރުމުގެ މައްސަލަތަކުގެ ތަފާސް ހިސާބަށް އަންނަ ބަދަލުތަކަކީ ޒަމާނަށް އައިސްފައިވާ ބަދަލުތަކާއެކު މީހުންގެ ހޭލުންތެރިކަން އިތުރުވަމުން ދިއުމާއި ގުޅިގެން އެފަދަ މައްސަލަތައް ކަމާބެހޭ ފަރާތްތަކާއި ހަމައަށް ތިލަވާ ނިސްބަތް އިތުރުވުން ކަމުގައިވެސް ބެލެވިދާނެއެވެ. އަޅުގަނޑުމެންގެ ކަންބޮޑުވުމަކީ މައްސަލަތަކުގެ ތަފާސް ހިސާބުތަކަށް އަންނަ ބަދަލެއް ނޫނެވެ. އެކަމަކު އެންމެ ކުއްޖަކަށްވެސް ޖިންސީ އަނިޔާއެއް ކުރިމަތިވުން އެއީ ކަންބޮޑުވުމެކެވެ.\nކޮންމެއަކަސް ވިސްނާލުން މުހިއްމު ނުކުތާއަކީ އަޅުގަނޑުމެންގެ ތުއްތު ކުދިންނަށް ލިބެމުންދާ ޖިންސީ ގޯނާތަކުން އެކުދިން ރައްކާތެރިކުރަންޖެހޭކަމެވެ. ޖިންސީ ޝިކާރައަކަށްވާ ކުދިންނަށް ނަފްސާނީ ގޮތުންނާއި ސިއްޙީ ގޮތުން ލިބޭ ގެއްލުންތަކަކީ އެއިގެ ސަބަބުން އެކުދިންގެ މުޅި މުސްތަޤުބަލަށް އެއިގެ ނޭދެވޭ އަސަރުކުރާނެ ކަމަކަށްވީހިނދު އެކުދިން ރައްކާތެރިކުރުމަށް ޚާއްސަ މަސައްކަތްތަކެއް ކުރަންޖެހޭ ކަމެވެ. މިކަމުގައި އެންމެ އިސް ދައުރެއް އަދާކުރެވޭނެ އެއްބަޔަކީ ބެލެނިވެރިންނެވެ. އެއީ ކުޑަކުދިންނާއެކު އެންމެ ގިނަ ވަގުތު ހޭދަކޮށް ކުދިންގެ އުޅުމާއި މިޒާޖަށް އަންނަ ބަދަލުތައް އެންމެ ފަސޭހައިން ދެނެގަނެވޭނެ އެއްބަޔަކީ ބެލެނިވެރިން ކަމުގައިވާތީ އެވެ.\nކުޑަކުދިންގެ ރައްކާތެރިކަމަށްޓަކައި ބެލެނިވެރިންނަށް ގިނަގުނަ ފިޔަވަޅުތައް އެޅިދާނެއެވެ. އެގޮތުން އެކުދިންނާއެކު ވަގުތު ހޭދަކުރުމާއި ކުދިންނާ ގާތްގުޅުމެއް ބޭއްވުމަކީ ކޮންމެހެންވެސް މުހިއްމުކަމެކެވެ. ކުދިންގެ ހަށިގަނޑަކީ އެކުދިންގެ އެއްޗެއް ކަމާއި އެއްވެސް މީހަކު އެކުދިންގެ ހަށިގަނޑުގައި އަތްލައިގެން ނުވާ ތަނެއްގައި އަތްލައިފިނަ ބުނަންވާނެ ކަމާއި އަދި އެފަދަ ކަމެއް މީހަކު ކުއްޖަކާމެދު ހިންގުމަކީ އެކުދިންގެ މައްސަލައެއް ނޫންކަން ބުނެދީ އުމުރާ ގުޅޭ ގޮތުން ހޭލުންތެރިކުރަންވާނެއެވެ. ވަކިން ޚާއްޞަ ގޮތެއްގައި އެފަދަ އެއްވެސް ކަމެއް ހިނގިނަމަވެސް އެފަދަ ކަމެއް ހިނގީ އެކުދިންގެ ކުށަކުން ނޫންކަން ވަރަށް ސާފުކޮށް ކުދިންނަށް ބުނެދޭން ވާނެއެވެ.\nމިފަދަ މައްސަލަތަކުގެ ވާހަކަތައް ކިޔައިދިނުމަކީ ކުދިންނަށް ވަރަށް އުނދަގޫކަމަކަށްވާނެތީ ކުދިންގެ މިޒާޖުތަކަށް އަންނަ ބަދަލުތަކަށް ބެލެނިވެރިން ސަމާލުވުމަކީ ކޮންމެހެންވެސް މުހިއްމު ކަމެކެވެ. ނަފްސާނީ ޢިލްމުވެރިން ފާހަގަކުރައްވާ ގޮތުގައި ކުއްޖާގެ ޖިންސީ ގުނަވަންތަކުގައި ރިއްސުމާއި ބިރުގެންފަ ހުރުމާއި ކުއްލި ކުއްލިއަށް ރުޅި ގަދަވުމާއި ތަންމައްޗަށް ކުޑަކަމުދިޔުން ފަދަ ކަންކަމަކީވެސް މިފަދަ މައްސަލަތަކުގެ ޝިކާރައަކަށްވެފައިވާ ކުދިންގެ ފަރާތުން ފެންނާނެ ބައެއް ނިޝާންތަކެވެ. މީގެ އިތުރުންވެސް ތުއްތުކުއްޖަކު ކުރަހާ ކުރެހުމަކުން ޖިންސީ ކަމެއް ފާހަގަވިޔަސް އަދި އުމުރާ ނުގުޅޭ ޖިންސީ މަޢުލޫމާތު ހުރުމަކީވެސް ބެލެނިވެރިން އެކަމާމެދު ވިސްނައި އިތުރަށް ބަލަންޖެހޭނެ ކަމެކެވެ.\nފުލުހުންނަށް ހުށަހެޅޭ މިފަދަ މައްސަލަތަކަށް ބަލާއިރު ކުޑަކުދިންނަށް ޖިންސީ ހާނިއްކަ އެންމެ އާންމުކޮށް ކުރިމަތިވެފައި ހުންނަނީ އާއިލާގެ ކޮންމެވެސް މީހެއްގެ ފަރާތުން ނުވަތަ ގެއަށް އައިސްއުޅޭ ކޮންމެވެސް ދެކެފަރިތަ މީހެއްގެ ފަރާތުންކަން ފާހަގަކުރެވެއެވެ. އަދި އެފަދަ ކަމެއް ހިނގުމުގެ ކުރިން އެފަދަ ކަމެއް ހިންގަފާނެ ކަމުގެ ހިލަމެއްވެސް ގިނަފަހަރަށް ވެފައެއް ނުވެއެވެ. މިގޮތަށް މިކަން ދިމާވަނީ އެއްވެސް މީހެއްގެ ފަރާތުން ތިމާގެ ދަރިފުޅަށް ހަޤީޤަތުގައިވެސް އެފަދަ ކަމެއް ކުރިމަތިވެދާނެކަމަށް ގިނަ ބެލެނިވެރިންނަށް ޤަބޫލުނުކުރެވުމެވެ. އެހެނަސް ޤަބޫލުކުރަންވީ ހަޤީޤަތަކީ ޖިންސީ ގޯނާއަކީ ކޮންމެ ވަގުތަކު ކޮންމެ ކުއްޖަކަށްވެސްވެސް ކުރިމަތިވެދާނެ ކަމެއް ކަމެވެ. އެއީ ވަކި ޙަސަބަކަށް ނުވަތަ ވަކި ފަންތިއެއްގެ މީހަކަށްވީތީ ނުހިނގާނެ ކަމެއްކަމުގައި ދެކިގެން ނުވާނެއެވެ.\nޖިންސީ ހާނިއްކަ ލިބިފައިވާކަން އެނގިއްޖެނަމަ އެފަދަ މައްސަލަތައް ފުލުހުންނަށް ނުވަތަ ކަމާބެހޭ އެހެންފަރާތަކަށް ރިޕޯރޓްކުރުމަކީ ވަރަށް މުހިއްމު ކަމެކެވެ. އެއީ އެފަދަ ކުށްކުރި ފަރާތްތަކަށް އެފަދަ ދެވަނަ ފުރުޞަތެއް ނުދިނުމަށް އެކަންޏެއްވެސް ނޫނެވެ. އެފަދަ ކުށެއްގެ ޝިކާރައަށްވި ކުއްޖާއަށް ފަރުވާ ހޯދުން އެއީ އަދި މާމުހިއްމު ކަމަކަށްވީތީއެވެ.\n[މިއީ ފުލުހުންގެ ވެބްސައިޓުން ނަގާފައިވާ ރިޕޯޓެކެވެ]


Miee namoonaa fuluheh: Duty in beyrugaives aamunnah eheevumugai\nމިއީ ނަމޫނާ ފުލުހެއް: ޑިއުޓީން ބޭރުގައިވެސް އާންމުންނަށް އެހީވުމުގައި\n-3months ago 1 - މުއައްލިމް އިބްރާހިމް\nދިވެހި ފުލުހުންގެ ޚިދުމަތް އުފެދުނީއްސުރެ ފުލުހުން ފާހަގަވެފައިވަނީ އާންމު ފަރާތްތަކުން އެފަރާތްތަކުގެ އެހީއަށް އެދިއްޖެނަމަ، ވީ މިންވަރަކުން އެހީވާ ފަރާތްތަކެއްގެ ގޮތުގައެވެ. އެއީ މުޅި މުއައްސަސާއާއި ވަކިވަކި އޮފިސަރުންވެސް ހިމެނޭ ގޮތުންނެވެ.\nފުުލުހުންގެ އެހީގެ އަތް، ޑިއުޓީގެ ވަގުތުތަކާއި ޑިއުޓީ ނޫން ވަގުތުތަކުގައިވެސް އާންމުންނަށް ދަނީ ލިބެމުންނެވެ. މިފަދަ މިސާލެއް މި ހިނގަމުންދާ ބަަރަކާތްތެރި ރަމަޟާންމަހުގެ ތެރޭގައިވެސް މިވަނީ ފެނިފައެވެ. ޑިއުޓީން ބޭރުގައިވެސް ކިތަންމެ ކުޑަ އެހީއަކަށް ނަމަވެސް އެދިއްޖެނަމަ، އާންމު ފަރާތްތަކަށް އެ އެހީ ފުުލުހުން ދޭނެކަމުގެ ޔަގީންކަން ދޭނެ މަންޒަރެއް ވަނީ ފެނިފައެވެ.\nހުޅުމާލެއަކީ ނިސްބަތުން ބަލާއިރު ބޮޑު ރަށެކެވެ. ވަރަށް ފަރިތަވެގެން މެނުވީ ހުރިހާ މަގެއްގައި ނުހިނގޭނެއެވެ. އެހެންކަމުން ހުޅުމާލޭގައި އުޅޭ ގިނަ ފަރާތްތަކަށްވެސް ބައެއްފަހަރަށް އެ ރަށުގެ މަގުތައް އޮޅެއެވެ.\nއިއްޔެގެ ވަގުތެއްގައި ހުޅުމާލޭގެ މަގުމައްޗަށް ނުކުމެ އުޅުނު މުސްކުޅި މީހަކަށްވެސް ވީ އެފަަދައިންނެވެ. ވަކި ހިސާބަކުން މަގުއޮޅި، އަނބުރާ ގެއަށްދާން ނޭނގިފައި ހުރެވުނީއެވެ.\nއެ ނާޒުކު ހާލަތުގައި ހުއްޓާ އެމީހާއަށް އެހީގެ އަތެއް ދިއްކޮށްލީ ޑިއުޓީން ބޭރުގައި ހުރި ފުުލުހެކެވެ. މި އަންހެން ފުލުސް މީހާ އެ ދުވަސްވީ މީހާ ގޮވައިގެން ގެއަށް ގެންދާ މަންޒަރު ސޯޝަލް މީޑިޔާގައި ވަނީ އާންމުވެފައެވެ. މި މަންޒަރާއި އެކު ފުލުހުންނާާއި އެ ފުލުސް އޮފިސަރަށް ގިނަބަޔަކު ދަނީ ތައުރީފުކުރަމުންނެވެ.\nބިލީފްގެ އީދު ހަދިޔާ ކުޅުދުއްފުށީގެ ހީވާގި ބިދޭސީންނަށް!21 week ago\nހަތަރު އަހަރުގެ ލުހްޔާވެސް އެދެނީ އުފާވެރި ދިރިއުޅުމެއް!02 weeks ago


03 hours 24 mins ago\n03 hours 47 mins ago\nއައިއެސްގެ މަޅީގަ ޖެހި އަންހެން ދަރިފުޅު މަރުވީ4މަހުގެ ދަރިއަކު ދީފަ- މިވަރުވެސް ހަމަ ރަނގަޅު: ޔޫސުފް\nޠޫސުފް އަކީ ސޫދާނުގެ މެދުމިނުގެ ވިޔަފާރިވެރިއެކެވެ. އޭނާއަށް ލިބުނުހައި ފައިސާއެއް ހޭދަކުރީ އަންހެން ދަރިފުޅު އާޔާ އަށް ޑޮކްޓަރުކަން ކިޔަވައިދޭށެވެ. ފައިނަލް އިމްތިހާން ހަދައިގެން ހިތްހަމަ ޖައްސާލަން ރެސްޓޯރަންޓަކަށް ދިއަތާ2ގަޑިއިރުފަހުން އެނގުނީ އޭނާ ގެއްލުނުކަމެވެ.\nހަޤީޤަތުގައި ގެއްލުނީއެއް ނޫނެވެ. ފިލީއެވެ.2މަސް ދުވަސްފަހުން ފޯނުކޮށްފައި ބުނީ ދުނިޔޭގައި އެބަހުރިކަމަށާއި މިހާރު ކުރާ މަސައްކަތަކީ އައިއެސްގެ ލީބިޔާ ގޮތްޕާއި ގުޅިގެން ޓެރަރިސްޓް ހަމަލާތައް ދިނުން ކަމަށެވެ.\nއެއިގެ2އަހަރުފަހުން ހަތިޔާރު ހިފައިގެން ތިބި ބައަކު ޔޫސުފް ދިރިގުޅޭއައުމުން ވެސް އެމީހުން އެއައީ އޭނާގެ ދަރިފުޅު މަރުވިވާހަކަ ބުނަންކަމަށް ޔޫސުފްގެ ދެމަފިރިންނަށް ޤަބޫލުކުރެވުނެވެ. އެކަން ވީވެސް ހަަމައެހެންނެވެ. އެމީހުން ބުނީ ޔޫސުފްގެ ދަރިފުޅު މަރުވި ވާހަކައެވެ.\nއެއަށްފަހު ދިއްކޮށްލީ4މަހުގެ ތުއްތު ކުއްޖެކެވެ. ދަރިފުޅު އާޔާ މަރުވިއިރު އޭނާއަސް ލިބިފައިވާ ލޯބިލޯބި އަންހެން ކުއްޖެކެވެ. ޔޫސުފްމެން ދެމަފިރިން ބުނީ މިވަރުނ ވެސް ހަަމ ފުދޭ ކަމަށެވެ.\nލޯބިން ގެންގުލެ ބޮޑުކުރި އަންހެން ދަރިފުޅު އެންމެ 20 އަހަރުގައި އައިިއެސްގެ މަޅީގައި ޖެހި މަރުވީއެވެ. ބަދަލުގައި މައިންބަފައިންނަށް ލިބުނީ ލޯބިލޯބި ތުއްތުި ދަރިފުޅެކެވެ. ޔޫސުފްމެން ދެމަފިރިން އެ ތުއްތު ދަރިފުޅު ބަލަހައްޓަމުން ގެންދަނީ ހަމަ އާޔާވެސް ނެލެހެއްޓި ގޮތަށެވެ. އެހައިމެ ލޯބިންނެވެ.


UK Gai Nirubaverikamuge Nurahkka Oiy Minvaru Mathi Kohfi - Vaguthu\nއިނގިރޭސިވިލާތުގައި ނިރުބަވެރިކަމުގެ ނުރައްކާ އޮތް މިންވަރު "ސިވިއަރ" އަށް މަތިކޮށްފިއެވެ. އިނގިރޭސިވިލާތައް ނިރުބަވެރި ހަމަލާއެއް ދީފާނެ ކަމަށް ވަރަށް ބޮޑަށް ބެލެވޭ ކަމަށް ރިޕޯޓުތައް ބުނެއެވެ.\nނިރުބަވެރިކަމުގެ ނުރައްކާ އޮތް މިންވަރު މަތިކޮށްފައިވަނީ ލިވަޕޫލުގެ ހޮސްޕިޓަލެއްގެ ބޭރުގައި އާދީއްތަ ދުވަހު އެއްޗެއް ގޮއްވާލި ހާދިސާއާ ގުޅިގެން ކަމަށް މީޑިއާތަކުން ރިޕޯޓު ކޮށްފައިވެއެވެ. ފުލުހުން ވަނީ ނިރުބަވެރިކަމުގެ ނުރައްކާއޮތް މިންވަރު މަތިކޮށްފައިކަން ހޯމް ސެކްރެޓަރީ ޕްރިތީ ޕަޓޭލް ވަނީ ކަށަވަރު ކޮށްދެއްވާފައެވެ.\nލިވަޕޫލުވިމެންސް ހޮސްޕިޓަލުގެ ރިސެޕްޝަންގެ ބޭރުގައި އޮތް ޓެކްސީއެއްގެ ތެރޭގައި ފަސިންޖަރަކު މަރާލި ބޮމުގެ ހާދިސާއާ ގުޅިގެން މިހާތަނަށް ފުލުހުން ވަނީ ހަތަރު މީހަކު ހައްޔަރުކޮށްފައެވެ. ފުލުހުން ގަބޫލުކުރާ ގޮތުގައި މި ޓެކްސީގައި ބޮން ގޮއްވާލުމުގައި ފަސިންޖަަރަކު އަމަލީގޮތުން ބައިވެރިވެފައިވެއެވެ.\nޕަޓޭލް ވިދާޅުވީ ޓެރަރިޒަމްގެ ނުރައްކާ ލެވެލް މަތިކުރަން ނިންމާފައިވަނީ ޖޮއިންޓް ޓެރަރިޒަމް އެނަލިސިސް ސެންޓަރު (ޖޭޓީއޭސީ) އިން ކަމަށެވެ. އަދި އެގޮތަށް އަމަލު ކޮށްފައިވަނީ މިދިޔަ މަހު ހިނގާދިޔަ ދެ ހާދިސާއެއްގެ ސަބަބުން ކަމަށެވެ.\nނިރުބަވެރިކަމުގެ ނުރައްކާ އޮތް މިންވަރު މަތިކޮށްފައިވަނީ ކޮންޒަވޭޓިވް ޕާލަމެންޓް މެމްބަރު ސަރ ޑޭވިޑް އާމެސްއަށް ވަޅިން ހަމަލާދީ އަވަހާރަކޮށްލިތާ މަސްދުވަސް ފަހުންނެވެ. އަދި އެ ހަމަލާއަކީ ނިރުބަވެރިކަމުގެހަމަލާއެއް ކަމަށް ވެސް ވަނީ ކަނޑައަޅައިފައިވެއެވެ.


Hiyaa Agreement website ah lanee\nހިޔާ މަޝްރޫއުގައި އަޅާފައިވާ ފްލެޓްތަކެއް: ގުރު ނަގައި ނުމުނުހާ އަވަހަށް އެގްރިމެންޓްގައި ސޮއި ކުރަން ފަށަނީ -- ފޮޓޯ: އަވަސް އޮންލައިން\nހިޔާ ފްލެޓްތަކުގެ އެގްރިމެންޓް އެންމެނަށް ފެންނާނެހެން އެޗްޑީސީގެ ވެބްސައިޓްގައި އާންމު ކުރަން ނިންމައިފި އެވެ.\nއެޗްޑީސީގެ މެނޭޖިން ޑިރެކްޓަރު ސުހެއިލް އަހްމަދު ވިދާޅުވީ މިހާރު އެގްރިމެންޓްތައް ތައްޔާރު ކުރުމުގެ މަސައްކަތް ކުރަމުން އަންނަ ކަމަށާއި އެގްރިމެންޓް އެޗްޑީސީގެ ވެންސައިޓުގައި އާންމު ކުރާނެ ކަމަށެވެ. އޭރަށް ސޮއި ކުރަން ގޮސް އެގްރިމެންޓް ކިޔުމުގެ ބަދަލުގައި ގޮސް ހަމައެކަނި ޖެހޭނީ ފައިނަލްކޮށްލައި ސޮއި ކޮށްލާށެވެ. ސުހައިލް ވިދާޅުވީ އޭގެ ސަބަބުން ދެ ފަރާތުގެ ވަގުތު ވެސް ސަލާމަތް ވާނެ ކަމަށެވެ.\nމިހާރު ގުރު ނަގައި ނުނިމި ހުރި ކެޓެގަރީތަކުގެ ގުރު ނެގުން މާދަމާ ފަށާނެ އެވެ. ސުހެއިލް ވިދާޅުވީ މާދަމާ އިން ފެށިގެން 10 ދުވަހުގެ ތެރޭ ގުރު ނަގައި ނިމޭނެ ކަމަށާއި ގުރު ނަގައި ނިމޭއިރަށް އެގްރިމެންޓްތަކުގައި ސޮއި ކުރުން އޮންނާނެ ކަމަށެވެ.\nއެޗްޑީސީން ބުނާ ގޮތުން ލައިވް ކޮށްގެން ގުރު ނެގުން ކުރިއަށް ގެންދާއިރު ދުވާލަކު ގުރު ނެގޭނެ ކަމަށް ލަފާ ކުރެވެނީ 600 ފްލެޓެވެ.\nސުހެއިލް ވިދާޅުވީ ފްލެޓްގެ ތަޅުދަނޑި ހަވާލު ކުރުމާއެކު މަސައްކަތް ނިންމަން ތިން މަސް ދުވަހުގެ މުއްދަތު ދޭނެ ކަމަށެވެ. -- ނުނިމި ހުރީ ތަށިމުށި ޖެހުމާއި ފާހާނާތަކުގެ ދޮރާއި ލައިޓާއި ފަންކާ ހަރު ކުރުމެވެ.\n"އަޅުގަނޑުމެން ރާވާފަ އޮތީ ތަޅުދަނޑި ހަވާލު ކުރުމަށް ފަހު ތިން މަސް ދޭން އެތަންތަން ނިންމައިގެން ބޭނުން ކުރަން. ގޭގެ މަސައްކަތް ނިމޭ ފަރާތްތަކުން ވީހާވެސް އަވަހަށް އެޕާޓްމެންޓަށް ވަދެވޭނެ. އެހެންވީމާ މަސައްކަތް ނިމުނުހާ އަވަހަކަށް ފްލެޓަށް ބަދަލުވާންވީ. ތިން މަހަށްވުރެ އަވަހަށް ނިމުނުކަމުގައި ވިޔަސް ބަދަލު ވެވޭނެ." އޭނާ ވިދާޅުވި އެވެ.\nއިތުރު ފްލެޓްތަކުގެ ގުރު ނެގުން މާދަމާ ފަށާއިރު ނުކުޅެދުންތެރިކަން ހުރި މީހުންގެ ކެޓެގަރީގެ ގުރު ނެގުން މިހާރު ވަނީ ނިންމާފަ އެވެ. އެކެޓެގަރީ އިން 188 މީހަކަށް ވަނީ ފްލެޓް ލިބުނެވެ.\nސޮއި ކުރުންތައް ދެން ފަށާނީ އާދީއްތާގައި


Maidhaa aai eyge sirruthah, keehkuraa kon thaneh?\nމައިދާ އަކީ އެތެރެހަށީގެ ގުނަވަން ތަކުގެ ތެރެއިން އެންމެ ފުޅާ އެންމެ ތަނަވަސް ޖާގައެއް އެތެރޭގައިވާ ގުނަވަން---\nމައިދާއާއި އޭގެ ސިއްރުތައް، ކީއްކުރާ ކޮންތަނެއް؟\nއިންސާނާގެ ހަށިގަނޑަކީ ވަރަށް ފުރިހަމަ ނިޒާމެއްގެ ދަށުން މާތްﷲ އުފައްދަވައިފައިވާ އެއްޗެކެވެ. އިންސާނާގެ ހަށިގަނޑުގައި ބައިވަރު ގުނަވަންތައް ހިމެނެ އެވެ.\nގުނަވަންތަކާ ބެހޭ ފުރިހަމަ މައުލޫމާތު ކޮންމެ މީހަކަށް ވެސް އެނގުމަކީ ވަރަށް ވެސް މުހިންމު ކަމެކެވެ. އެގޮތުން މައިދާއަކީ ވެސް އިންސާނާގެ ހަށިގަނޑުގެ ވަރަށް މުހިންމު ގުނަވަނެކެވެ. މައިދާއާއި މައިދާގެ ސިއްރުތަކަށް ބަލާލާއިރު މައިދާއަކީ ކޯޗެއްކަން އެނގުން މުހިންމެވެ.\nއެގޮތުން މައިދާ ނުވަތަ އިނގިރޭސި ބަހުން ބުނާނަމަ ސްޓޮމަކް (ބަނޑު) އަކީ ތޮޅިއެއްގެ ބައްޓަމަން އެތެރެ އޮންނަ މަޑުމަހުން އުފެދިފައިވާ ގުނަވަނެކެވެ. ކާތަކެތި ހަފައި ދިރުވުމަށްފަހު އަންނަ ހަޖަމުކުރުމުގެ ދެވަނަ މަރުހަލާ ފުރިހަމަކުރަނީ މައިދާގެ ތެރޭގައި ކަމަށްވާއިރު ބޭސްވެރިކަމުގެ ދުނިޔޭގައި ބޭނުންކުރާ ގެސްޓްރިކް ނުވަތަ ގެސްޓްރޯ ފަދަ ބަސްބަހުން ދޭހަކޮށްދެނީ މައިދާއާއި ގުޅުންހުރި ނުވަތަ ބަނޑާއި ގުޅުންހުރި މިހެންނެވެ.\nމައިދާ އަކީ އެތެރެހަށީގެ ގުނަވަން ތަކުގެ ތެރެއިން އެންމެ ފުޅާ އެންމެ ތަނަވަސް ޖާގައެއް އެތެރޭގައިވާ ގުނަވަނެވެ. މައިދާ އެކުލެވިގެންވަނީ މައިގަނޑު2ބައެއްގެ މައްޗަށެވެ. އެއީ ފަންޑަސް، ޖިސްމު، އަދި އެންޓްރަމް އެވެ.\nމައިދާއަކީ ވަރަށް ގިނަ އެއްޗެހިތަކެއް އެކުލެވޭ ގުނަވަނެކެވެ.\nމައިދާގެ އެތެރޭގެ ދުލިފަށް:\nމައިދާގެ އެތެރޭގެ ދުލިފަށް ނުވަތަ އިނގިރޭސި ބަހުން ގޭސްޓްރިކް މުކޯސާއިން މައިދާގެ ތެރެއަށް ހުޅުވިފައި ހުންނަ ކުދި ގްލޭންޑް ތަކެއް ހުރެ އެވެ. މައިދާގެ ކާތަކެތި ހިގާ ހޮޅި އާއި ކައިރި ހިސާބު އަދި ކުޑަ ގޮހޮރު އާއި ކައިރި ހިސާބު ގައި ހިމެނޭ ގްލޭންޑް ތަކުގައި މައިގަނޑު ގޮތެއްގައި ހުންނަނީ މިޔޫކަސް ނުވަތަ ދަވަ ދޫކުރާ ސެލްތަކެވެ. އެކަމަކު ފަންޑަސް އަދި މައިދާގެ މައިގަނޑު ބައި ނުވަތަ ޖިސްމުގެ ފާރުގައި އެކި ވައްތަރުގެ ސެލްތައް ހިމެނެ އެވެ. އެއީ\n1. ޕަރައިޓަލް ސެލް: ގެސްޓްރިކް އެސިޑް އަދި އިންޓްރިންސިކް ފެކްޓަރ ދޫކުރަނީ މިސެލްތަކުންނެވެ. ގެސްޓްރިކް އެސިޑް ދަގަނޑު ހަށިގަނޑަށް ނެގުމަށް އެހީތެރިވެދޭއިރު، އިންޓްރިންސިކް ފެކްޓަރ ވިޓަމިން ބީ12 ހަށިގަނޑަށް ނެގުމަށް ބޭނުންކުރަން ޖެހެ އެވެ.\n2. ޕެޕްޓިކް ސެލް: ޕްރޮޓީން ބައިކުރާ އެންޒައިމް ތައް ކަމުގައިވާ ޕެޕްސިނަޖަން އަދި އެހެނިހެން އެންޒައިމްތައް މިވައްތަރުގެ ސެލްތަކުން ދޫކުރެ އެވެ.\n3. މިޔޫކަސް ސެލް: މިޔޫކަސް ސެލް ނުވަތަ ދަވަ ބޭރުކުރާ ސެލް ތަކަކީ މައިދާގެ ތެރޭގައި ހުންނަ ސެލްތަކެކެވެ.\n4. ޖީސެލް: މައިދާގެ ޕައިލޮރިކް އެންޓްރަމް ގައި ހިމެނޭ އެންޓްރަލް ގްލޭންޑް ތަކުގައިވާ ޖީ-ސެލް ތަކުން ގެސްޓްރިން ހޯރމޯން އުފައްދައި ދޫކުރެ އެވެ.\n1. ހުޅުވުންތައް (އޯޕަންނިގސް):\nމިއީ ކާތަކެތި ހިގާ ހޮޅި މައިދާ އަށް ހުޅުވިފައި އިންނަ ހުޅުވުމެވެ. މިހުޅުވުން އިންނަނީ ހަށިގަނޑު މެދުން ބައިކޮށްފައި ބެލުމުން 1 އިންޗި ވަރު ހަށިގަނޑުގެ ވާތް ފަރާތަށް ޖެހިފަ އެވެ.\nމިއީ މައިދާއިން ކުޑަ ގޮހޮރުގެ ފުރަތަމަ ބައި ޑުއަޑީނަމް އަށް ހުޅުވިފައި އިންނަ ހުޅުވުމެވެ. މިހުޅުވުން އިންނަނީ ހަށިގަނޑު މެދުން ބައިކޮށްފައި ބެލުމުން ބައި އިންޗި ވަރު ހަށިގަނޑުގެ ކަނާތް ފަރާތަށް ޖެހިފަ އެވެ. މިހުޅުވުން އިންނަތަން މައިދާގެ ބޭރު ސަތަޙައިން އެގެން އިންނަނީ އެހިސާބުގައި ވަށައިގެން ހެދިފައި އިންނަ ވަށް އަޑިކޮޅެއްގެ ސިފައިގަ އެވެ.\nމިއީ މައިދާގެ ކަނާތު ބޯޑަރެވެ. ލެސަރ އޯމެންޓަމް އިންނަނީ މިބޯޑަރުގައި ހަރުލާފަ އެވެ. އަދި މައިދާއަށް ލޭފޯރުކޮށްދޭ ލޭހޮޅިތައް މިބޯޑަރުގެ އެއްކޮޅުން އަނެއްކޮޅަށް ގޮސްފައި ހުރެ އެވެ. ލެސަރ ކާވަޗަރ އިންނަނީ ކާޑިއެކް އޮރިފިސް އާއި ޕައިލޮރިކް އޮރިފިސް އާއި ދެމެދުގައި މައިދާގެ ކަނާތު ބޯޑަރުން ފެށިގެން ފަހަތު ބޯޑަރަށް ވާގޮތަށެވެ.\nލެސަރ ކާވަޗަރ ޕައިލޮރިކް އޮރިފިސް ކައިރިން ނިމޭތާފައި ވަރަށް ފާޅުކަން ބޮޑުގޮތެއްގައި އިންނަ ނޮޗް އެއް ވެއެއެވެ. މިނޮޗަށް ކިޔަނީ އިންސިސޫރާ އެންގިޔުލާރިސް އެވެ.\nހެޕަޓޯގެސްޓްރިކް ލިގަމެންޓްގެ ދެފަށަލަ ތަތްވެފައިވަނީ ލެސަރ ކާރވަޗަރ ގައެވެ.މިދެފަށަލަ ދެމެދުން ވާތު ގެސްޓްރިކް އާޓަރީ އާއި، ހެޕަޓިކް އާޓަރީ އިން އައިސްފައިވާ ކަނާތު ގެސްޓްރިކް ގޮފި އޭ ކިޔޭ ލޭހޮޅި ދައުރުކޮށްފައިވެ އެވެ.\nމިއީ މައިދާގެ ވާތު ބޯޑަރެވެ. ގްރޭޓަރ އޯމެންޓަމް އިންނަނީ މިބޯޑަރުގައި ހަރުލާފަ އެވެ. އަދި މައިދާ އާއި އެހިސާބުގައިވާ އެހެން ބައިތަކާއި ދެމެދު ގުޅިފައި ހުންނަ އެއްސުން ތަކެއް ހިފިހަރުލާފައި ހުންނަނީ މިބޯޑަރުގަ އެވެ.\nމިގޮތުން މިބައިގައި ހިފިހަރުލާފައި ހުންނަ އެއްސުން ތަކުގެ ތެރޭގައި ގެސްޓްރޯފްރެނިކް ލިގަމެންޓް، ގެސްޓްރޯސްޕްލެނިކް ލިގަމެންޓް ހިމެނެއެވެ. ގެސްޓްރޯފްރެނިކް ލިގަމެންޓް އަކީ މައިދާ އާއި ޑައަފްރަމް އާއި ދެމެދުގައި ވާ އެއްސުމެކެވެ. ގެސްޓްސްޕްލެނިކް ލިގަމެންޓް އަކީ މައިދާ އާއި ހުންކޮށި އާއި ދެމެދުގައިވާ އެއްސުމެކެވެ.\n1. ކާތަކެތި ގުދަންކުރުން ނުވަތަ ރައްކާކުރުން\n2. ކާތަކެތި މައިދާ ޖޫސް އާއި އެއްކޮށް މިކްސްކުރުން\n3. މައިދާ ޖޫސް އާއި މަސްހުނިކުރެވުނު ކާތަކެތި މަޑުމަޑުން ކުޑަ ގޮހޮރުގެ ފުރަތަމަ ބައި ޑުއަޑީނަމްއަށް ހުސްކޮށްލުން ނުވަތަ ފޮނުވައިލުން\n4. މައިދާއިން ދޫކުރާ ގެސްޓްރިކް އެސިޑް ނުވަތަ ހައިޑްރޯކްލޮރިކް އެސިޑްގެ އެހީގައި މައިދާއަށް ކާތަކެތީގެ ޒަރީޢާއިން ވާށީލްވާ ޖަރާސީމްތައް ނައްތައިލުން\n5. އާދައިގެ ސާދާ މާއްދާތައް ހަށިގަނޑަށް ދެމުން: މިސާލު ފެން، ބަނގުއާވި\n6. ސަރުބީ ނުވަތަ ފެޓް އަދި ޕްރޮޓީން ހަޖަމުކުރުން: ފެޓް އަދި ޕްރޮޓީން ހަޖަމުކުރުމުގައި މައިދާއިން ދޫކުރާ އެންޒައިމްތައް ކަމަށްވާ ގެސްޓްރިކް ލައިޕޭސް އަދި ޕެޕްސިން ބައިވެރި ވެއެވެ. ޕެޕްސިން އަކީ މައިދާގެ ފާރުގައި ހިމެނޭ ޕެޕްޓިކް ސެލް ތަކުން ދޫކުރާ ޕެޕްސިނަޖަންއިން އުފެދޭ މާއްދާއެކެވެ.\n7. ގެސްޓްރިކް އެސިޑް އުފެއްދުން: ދުވާލެއްގެ މައްޗަށް ގާތްގަނޑަކަށް 3-2 ލިޓަރުގެ ގެސްޓްރިކް އެސިޑް މައިދާގެ ސެލްތަކުން އުފައްދައެވެ. ގެސްޓްރިކް އެސިޑް އުފައްދާ މިންވަރު އާންމު ގޮތެއްގައި ހެދުނު ގަޑީގައި މަތިވެފައި، ހަވީރު ގަޑީގައި ދަށްވެއެވެ. ގެސްޓްރިކް އެސިޑް ދޫކުރަނީ ޕަރައިޓަލް ސެލް ތަކުންނެވެ.\n8. ލޭގެ ރަތް ސެލް އުފެއްދުމުގެ މަސައްކަތަށް އެހީތެރިވުން: މިމަސައްކަތަށް އެހީތެރިވަނީ ތަފާތު ދެ މާއްދާއިން މައިދާއިން އުފައްދައިގެންނެވެ. އެއީ ގެސްޓްރިކް އެސިޑް އަދި އިންޓްރިންސިކް ފެކްޓަރ އެވެ. ގެސްޓްރިކް އެސިޑް ދަގަނޑު ހަށިގަނޑަށް ނެގުމަށް އެހީތެރިވެދޭއިރު، އިންޓްރިންސިކް ފެކްޓަރ ވިޓަމިން ބީ12 ހަށިގަނޑަށް ނެގުމަށް ބޭނުންކުރަން ޖެހެ އެވެ.\n9. ތަފާތު ހޯމޯންތައް އުފައްދައި ދޫކުރުން\nމައިދާ އަށް ލޭފޯރުކޮށްދިނުމުގައި ތަފާތު5ލޭހޮޅިއަކުން މައިދާއަށް ލޭފޯރުކޮށްދެ އެވެ. އެއީ:\n1. ކަނާތު ގެސްޓްރިކް އާޓަރީ\n2. ވާތު ގެސްޓްރިކް އާޓަރީ\n3. ކަނާތު ގެސްޓްރޯ-އެޕިޕްލޮއިކް އާޓަރީ\n4. ވާތު ގެސްޓްރޯ-އެޕިޕްލޮއިކް އާޓަރީ\n5. ކުރު ގެސްޓްރިކް އާޓަރީ\nމައިދާ އާއި ގުޅުންހުރި ބަލިތައް:\n1. ބަނޑުގައި ރިއްސުން\n2. ބަނޑުގައި ވައިހެދުން\n5. ގެސްޓްރިކް އެސިޑް ނުއުފެއްދުން\n6. ގެސްޓްރިކް އެސިޑް އުފެއްދުން މަދުވުން\n7. ޒޮލިންގާ އެލިސަން ސިންޑްރޯމް\n8. މައިދާގެ ފާރު\n9. މައިދާގެ ކެންސަރު\nމައިދާގެ އިތުރުން ހަށިގަނޑުގެ ގުނަވަންތަކާއި އެހެނިހެން އެއްޗެއްސާ ބެހޭގޮތުން ސިއްހީ މައުލޫމާތު ހިމެނޭ އެހެނިހެން ވެބްސައިޓްތަކުން ފަސޭހަކަމާއެކު ހޯދާލެވެ އެވެ.


Nihan, PNC in vakivevadaigenfi\nއަހުމަދު ނިހާން ހުސައިން މަނިކު: އޭނާ ވަނީ ޕީއެންސީއިން ވަކިވެފަ -- ފޮޓޯ: އަވަސް\nޕީޕީއެމްގައި ވަރަށް އިސްކޮށް އުޅުއްވުމަށްފަހު ޕީއެންސީއާ ގުޅިވަޑައިގެންނެވި ވިލިމާލެ ދާއިރާގެ ކުރީގެ މެންބަރު އަހުމަދު ނިހާން އެ ޕާޓީއިން ވަކިވެވަޑައިގެންފި އެވެ.\nމިހާރު އެންމެ ހޫނުވެފައިވާ އަންހެން ފަނޑިޔާރުން އައްޔަން ކުރުމުގެ މައްސަލާގައި އޭނާ އާއި ޕީއެންސީގެ ހިޔާލު ތަފާތު ކަމަށް ބެލެވެ އެވެ. ޕީއެންސީއިން އެކަމަށް ފާޑުކިޔާފައިވާއިރު ނިހާން ވަނީ މީގެ ދުވަސްކޮޅެއް ކުރިން ޖޯޑަންގައި ވެސް އަންހެން ފަނޑިޔާރުން ތިއްބަވާކަން ހާމަ ކުރެއްވުމަށް ޓްވިޓެއް ކުރައްވާފަ އެވެ.\nނިހާންއަކީ ނިމިގެންދިޔަ މަޖިލީހުގައި އެންމެ ހަރަކާތްތެރި އެއް މެންބަރެވެ. އެ މަޖިލީހުގައި މެޖޯރިޓީ ލީޑަރަކީ އޭނާ އެވެ. އަދި މާލިއްޔަތު ކޮމެޓީގެ މުގައްރިރަކީ ވެސް ނިހާން އެވެ. އިދިކޮޅު ޕީއެންސީއިން ނިހާން އިސްތިއުފާ ދެއްވުމަށްފަހު ދެން މިސްރާބު ޖައްސަވާނީ ކޮން ދިމާލަކަށް ކަމެއް އަދި ސާފެއް ނުވެ އެވެ.


Ibileehai guss | Atoll News\nފުރަތަމަ ޞަފްޙާ ވާހަކަ ކުޑަކުދިންގެ\nޝާއިޢުކުރީ: ޢާއިޝް ޖޫން 25, 2021, 12:15\n((މި ވާހަކައަކީ އިބްރާހިމް ރަޝީދު މޫސާ ލިޔުއްވާފައިވާ “ޝައިތާނާގެ މަކަރުވެރި ރޭވުން” މިފޮތުން ނަގާފައިވާ ވާހަކައެކެވެ.))\nއަލްޙަސަންގެ އަރިހުން އަލްމުބާރަކް އަބޫ ފަޟާލަތު ރިވާ ކުރެއްވި ގޮތުގައި: މާތް ﷲ ފިޔަވައި މީސްތަކުން އަޅުކަން ކޮށްއުޅުނު ގަހެއް ވިއެވެ. މި ގަސްދޮށަށް މީހަކު ގޮސް މާތް ﷲ ގަންދީ ހުވާ ކޮށްފައި ބުންޏެވެ. “މިގަސް ކަނޑާލާހުށީމެވެ”\nމާތް ﷲ އަށްޓަކައި އެ ގަސް ކަނޑާލުމަށް ނިޔަތް ގަނެ އެގަސްދޮށަށް މިމީހާ ދިޔަވަގުތު އިންސާނެއްގެ ސިފައިގައި އިބްލީސް އޭނާއާއި ބައްދަލު ކުރިއެވެ. އިބްލީސް ބުންޏެވެ. “ކަލޭ ތިޔަ އުޅެނީ ކީއްކުރަން ހެއްޔެވެ.” އޭނާ ބުންޏެވެ. “އަހަރެން މިއުޅެނީ މިގަސް ކަނޑާލާށެވެ. މާތް ﷲ ފިޔަވައި މީސްތަކުން މިގަހަށް އަޅުކަން ކުރާތީއެވެ.”\nއިބިލީސް ބުންޏެވެ. “ކަލޭ ތިގަހަށް އަޅުކަން ނުކުރާނަމަ އެހެން މީހުން ކުރާ ކަމަކުން ކަލެއަށް ލިބެނީ ކޮން ގެއްލުމެއް ހެއްޔެވެ؟”\nއޭނާ ބުންޏެވެ. ނޫނެކެވެ. އަހަރެން މިގަސް ނުކަނޑާ ހުއްޓައެއް ނުލާނަމެވެ. އިބިލީސް ބުންޏެވެ. “ތިޔަކަމަށް ވުރެ ފައިދާހުރި ކަމެއް ކޮށްދެން ހެއްޔެވެ؟ މިގަސް ނުކަނޑާށެވެ. ކޮންމެ ދުވަހަކު ހެނދުނު ނިދިން ތެދުވާއިރު ކަލޭގެ ބާލީސް ދަށުގައި ދެ ދީނާރު އޮންނާނެ ގޮތް ހަމަޖައްސާދޭނަމެވެ.”\nއޭނާ ބުންޏެވެ. “މިކަމުގައި ޖާމިނުވާނީ ކާކުހެއްޔެވެ.” އިބިލީސް ބުންޏެވެ. “އަހަރެންނެވެ.”\nމިހެން ބުނުމުން އޭނާ އެގަސް ނުކަނޑާ ގެއަށް އެނބުރި ހިނގައްޖެއެވެ.\nފުރަތަމަ ދުވަހު ތެދުވިއިރު ބާލިސް ދަށުގައި ދެދީނާރު އޮތެވެ. ނަމަވެސް ދެވަނަ ދުވަހު ތެދުވިއިރު ދެދީނާރެއް ނެތެވެ. އެހިނދު އެކަމާ ރުޅިއައިސްގެން ފުރޯ ހިފައިގެން އެގަސް ކަނޑާލަން ދިޔައެވެ. އެގަސްދޮށުން އިބިލީސް އޭނާއާއި ބައްދަލު ކޮށް ސުވާލު ކުރިއެވެ. “ތިޔައުޅެނީ ކީއްކުރަން ހެއްޔެވެ؟”\nއޭނާ ބުންޏެވެ. “މިއުޅެނީ މާތް ﷲ ފިޔަވައި މީސްތަކުން މިގަހަށް އަޅުކަން ކުރާތީ މިގަސް ކަނޑާލާށެވެ.”\nއިބިލީސް ބުންޏެވެ. “ތިޔަ ހެދީ ދޮގެކެވެ. ކަލެއަށް ތިކަމެއް ނުކުރެވޭނެއެވެ.”\nއޭނާ މިގަސްކަނޑަން ފުރޯއިން ހަމަ ޖަހާއިރަށް އިބިލީސް އޭނާގެ ގައިގައި ބައްދާ ބިމަށް ޖަހައިފިއެވެ. އަދި ކަރުގައި ހިފައި ނޭވާ ނުލެވޭވަރު ކޮށްފިއެވެ. އިބިލީސް ބުންޏެވެ. “އަހަންނަކީ ކާކުކަން އެނގޭ ހެއްޔެވެ؟ އަހަންނަކީ ޝައިތާނާއެވެ. ފުރަތަމަ ފަހަރު ކަލޭ ގަސް ކަނޑަން އައީ މާތް ﷲ ގެ ވަޖްހަފުޅަށް ޓަކައެވެ. އެހެންވެ އަހަންނަށް ކަމެއް ނުކުރެވުނީއެވެ. ދެދީނާރުގެ ދަޅައިގައި ކަލޭ ހައްލާލަން ޖެހުނީ އެހެންވެއެވެ. އެކަމަކު މިއަދު ތިއައީ ދެދީނާރުގެ ދަހިވެތިކަމުގައެވެ. ކަލޭގެ މައްޗަށް އަހަންނަށް ގަދަވެވުނީ އެހެންވެއެވެ.”\nދުނިޔޭގެ އަރާމާއި ދަޅަތަކުން ޝައިތާނާ އިންސާނުން ހެއްލުންތެރި ކުރުވަނީ މިފަދަ ގޮތަކަށެވެ. އޭގެ ސަބަބުން ދުނިޔެ ބާއްޖަވެރި ވާނެ ކަމުގެ ދަލުގައި ޖައްސުވައެވެ. ނަމަވެސް ރަސޫލުﷲ (ސައްލަﷲ އަލައިހި ވަސައްލަމް) ހަދީޘް ކުރައްވަނީ “ދީނާރާއި ދިރުހަމްގެ އަޅާ އަބާއްޖަވެރި ވެއްޖެއެވެ.”\nއިސްވެދިޔަ ވާހަކައިން އެނގޭ ގޮތުގައި ޝައިތާނާއަށް އަޅުގަނޑުމެންގެ މައްޗަށް ވެރިވެގަނެވެނީ އަޅުގަނޑުމެންގެ އިޚްލާޞްތެރިކަން ނެތިވެ ދިޔުމުންނެވެ.\nރަސޫލުﷲ (ސައްލަﷲ އަލައިހި ވަސައްލަމް) ގެ އަރިހުން ސާލިމް މައުލާ ޙުޒައިފާ ރިވާކުރެއްވި ހަދީޘްފުޅެއްގެ މާނައިގައި ވެއެވެ. “ޤިޔާމަތް ދުވަހު ބަޔަކުމީހުން ހިސާބު ބެލުމަށް ގެނެވޭނެއެވެ. އެމީހުންގެ ހެޔޮ ކަންތައް ތުހާމާ ފަރުބަދަ ފަދައެވެ. އެކަމަކު މާތް ﷲ އެމީހުންގެ މިއަމަލުތައް ވަޔަށް ބުރުއްސާލައްވާ، އެމީހުން ނަރަކައަށް އެއްލާލުމަށް އަމުރު ކުރައްވާނެއެވެ.” އެހިނދު ސާލިމް ދެންނެވިއެވެ. “އެއީ ކޮންބައެއްތޯއެވެ؟ އެފަދަ މީހަކަށް ވެދާނެތީ އަޅުގަނޑު ބިރުގަނެއެވެ.” އެކަލޭގެފާނު ހަދީޡް ކުރެއްވިއެވެ. “އެމީހުންނަކީ ދެއްކުމަށް ޓަކައި ނަމާދުކޮށް ރޯދަހިފައި އުޅުނު ބައެކެވެ.”\nއެހެން ހަދީޡް ފުޅެއްގައި ވެއެވެ. “އެމީހުންނަކީ ރޭގަނޑު ދަންވެރުގައި ވެސް މާތް ﷲ އަށް އަޅުކަން ކުރުމުގައި ބުރަ އުފުއްލި ބައެކެވެ. އެކަމަކު ހަރާމް ކަމެއް ހުށައެޅިއްޖެ ނަމަ އެކަމެއްގެ މައްޗަށް އެމީހުން ފުންމައިގަނެއެވެ. އެހެންވެ އަރަހުށި މާތް ﷲ އެމީހުންގެ އަމަލުތައް ބާތިލް ކުރެއްވީއެވެ.”


20 mahah fahu Philippines ge school thah hulhuvaalaifi | ThePress\n20 މަހަށް ފަހު ޕިލިޕީންސްގެ ސްކޫލުތައް ހުޅުވާލައިފި\n18 November 2021, 22:20\nޕިލިޕީންސްގެ ސްކޫލެއްގައި ދަރިވަރުން ކޮވިޑުން ރައްކާތެރިވުމުގެ ފިޔަވަޅު އަޅަނީ\nކޮވިޑް-19އާ ގުޅިގެން 20 މަސް ދުވަހަށް ފިލިޕީންސްގެ ސްކޫލްތައް ބަންދުކޮށްފައި އޮތުމަށް ފަހު އަލުން ސްކޫލްތައް ހުޅުވާލައިފިއެވެ.\nސްކޫލްތައް ހުޅުވާލުމާއެކު އެތައް ހާސް ދަރިވަރުންނެއް ސްކޫލަށް އަލުން ދާންފަށާފައި ވާއިރު ކޮވިޑާ ގުޅިގެން އެގައުމަށް ބޮޑެތި ގެއްލުންތަކެއްވެ، ގިނަ ދަތިތަކަކާ ވަނީ ކުރިމަތި ވެފައެވެ. އެގޮތުން އެންމެ ބޮޑު އަސަރެއް ކޮށްފައި ވަނީ ތައުލީމީ ދާއިރާއަށެވެ. މި ބަލިމަޑުކަމުގެ ސަބަބުން 27 މިލިއަން ދަރިވަރުންގެ ތައުލީމަށް އޭގެ ނޭދެވޭ އަސަރު ކޮށްފައިވެއެވެ.\nދުވަސްތަކަކަށް ފަހު ކިޔެވުން އަލުން ފެށުނުއިރު ތައުލީމީ ދާއިރާއަށް ހިދުމަތް ކުރާ ފަރާތްތަކުން ފާހަގަ ކުރާ ގޮތުގައި ސްކޫލުތައް ހުޅުވިގެން ދާއިރު ދިމާވެގެންދާނެ އެންމެ ބޮޑު ގޮންޖެހުމަކަށް ވެގެންދާނީ ފިލާވަޅުތައް އިއާދަކުރުމެވެ.\nސްކޫލްތައް ހުޅުވާލި ނަމަވެސް އެގައުމުން ބުނެފައިވަނީ ދަށް ގްރޭޑްތަކަށް ސްކޫލް އޮންނާނީ އަޖުމަބެލުމަށް ހިންގާ ކްލާސްތަކެއްގައި ގޮތުގައެވެ. ސަބަބެއް ކަމަށް ބުނެފައިވަނީ އެއްފަހަރާ ސްކޫލްތައް ހުޅުވާލުމާއެކު އަންދާޒާ ކޮށްފައިވާ މިންވަރަށް ވުރެ އިތުރަށް ބަލި ފެތުރިގެން ހިނގައިދިއުމެވެ.\nއެގައުމުން ބުނީ އެހެން ވެއްޖެނަމަ އަލުން ސްކޫލްތައް ބަންދުކުރަން މަޖުބޫރު ވެގެން ދާނެ ކަމަށެވެ. ދުނިޔޭގައި އެންމެ ގިނަ ދުވަހަށް ސްކޫލްތައް ބަންދުކުރި ގައުމުތަކުގެ ތެރޭގައި އެގައުމު ހިމެނޭއިރު މިކަމާ ގުޅިގެން އެގައުމުގެ ރައީސް ރޮޑްރިގޯ ޑުޓާޓޭ ވިދާޅުވެފައި ވަނީ އެހެން ހުރިހާ ކަމަކާ އެއްޗަކަށް ވުރެ ވެސް ކިޔަވާ ކުދިންނަކީ އެގައުމަށް މުހިއްމު ބައެއް ކަމަށެވެ.\nއޭނާ ވިދާޅުވެފައިވަނީ ރައްޔިތުންގެ ހާލަތަށް ނުރައްކަލެއް އޮތް އެއްވެސް ކަމެއް ސަރުކާރުން ގަސްތުގައި ނުކުރާނެ ކަމަށެވެ. އަދި އަބަދުވެސް ސިއްހީ މާހިރުން ދެއްވާ ނަސޭހަތާ އެއްގޮތަށް އަމަލުކުރައްވާނެ ކަމަށް ވިދާޅުވިއެވެ.\nކޮވިޑް19 ފިލިޕީންސް ދުނިޔެ


Beach Volley ge zuvaan champion dhebein | Mihaaru\nބީޗް ވޮލީގެ ޒުވާން ޗެމްޕިއަން ދެބެއިން\nބީޗް ވޮލީގެ ގައުމީ މުބާރާތުގެ ޗެމްޕިއަންކަން ހޯދި ހައިލަމް އާއި މާއިޝް:\n04 ނޮވެމްބަރ 2021 - 14:53\nރޭ ނިމުނު ގައުމީ ބީޗް ވޮލީބޯޅަ މުބާރާތް މީގެ ކުރިން ބޭއްވި މުބާރާތްތަކާ ތަފާތެވެ. އެ މުބާރާތުގައި މީގެ ކުރިން އޮންނަނީ ދެ ޑިވިޝަނުން ސީނިއާ ލެވަލްގެ ކެޓެގެރީ އެކަންޏެވެ. އެކަމަކު މިފަހަރުގެ މުބާރާތުގައި ދެ ޑިވިޝަނުން އުމުރުފުރާގެ ކެޓެގެރީތައް ވަނީ ހިމަނައިފަ އެވެ. އަންހެން ޑިވިޝަނުން 23 އަހަރުން ދަށުގެ ކެޓެގެރީ އެވެ. ފިރިހެން ޑިވިޝަންގައި 23 އަހަރުން ދަށާއި 19 އަހަރުން ދަށެވެ.\nފިރިހެން ޑިވިޝަންގެ 19 އަހަރުންދަށުގެ ޗެމްޕިއަންކަން ހޯދީ ހައިލަމް ހަސަން އާއި މާއިޝް އަހްމަދުގެ ޕެއާ އެވެ. ފައިނަލާ ހަމައަށް ދިޔައީ އެއްވެސް މެޗަކުން ބަލި ނުވެ އެވެ. ހައިލަމް އާއި މާއިޝްގެ ޕެއާ ފައިނަލް މެޗު ކާމިޔާބުކުރީ2ސެޓް 1 ސެޓުންނެވެ. ވާދަވެރިކަން ބޮޑުވި ފުރަތަމަ ސެޓް މައުޒޫން އާއި ޝާއިން ކާމިޔާބު ކުރީ 26-24 އިންނެވެ. ފަހު ދެ ސެޓް ހައިލަމް އާއި މާއިޝް ކާމިޔާބުކުރީ 2-18 އަދި 15-8 އިންނެވެ.\nހައިލަމް އާއި މާއިޝް އަށް ކާމިޔާބީއާ ހަމައަށް ދެވުމުގައި ދެ ކުޅުންތެރިންގެ ދެމެދުގައި އޮތް ބޮންޑު މުހިންމު ދައުރެއް އަދާކުރި އެވެ. ތ އަތޮޅުގައި އޮތް ވޮލީބޯޅައިގެ އެއް މަރުކަޒުގެ ގޮތުގައި މަޝްހޫރު ވެފައިވާ މަޑިފުއްޓަށް ނިސްބަތްވާ މި ދެ ކުޅުންތެރިންނަކީ ދެބެއިންދެދަރި ދެބެންނެވެ. ގައުމީ ޗެމްޕިއަނުންނަށް މި ދެކުޅުންތެރިންނަށް ހަދައިދިނީ ގާތްކަމާއި އަހުވަންތަކަމެވެ.\nހައިލަމް، 19، ވޮލީ ކުޅެން ފެށީ އިންޓަސްކޫލް މުބާރާތުގަ އެވެ. މަޑިފުށީ ސްކޫލް ޓީމަށް ވޮލީ ކުޅެން ފަށައި ވޮލީގެ ތެރެއަށް ހިތް ދޫވީ އެވެ. ސްކޫލް މުބާރާތްތަކުގައި މާއިޝް، 17، އާ އެކު ކުޅެވިފައި ހުރުމުން ދެ މީހުންގެ ފެންވަރު އެކަކު އަނެކަކަށް ވަޒަންކުރަން އެނގެ އެވެ.\n"ސްކޫލްގައި ވެސް އެއް ޓީމަކަށް ދެމީހުންނަށް ކުޅެވިފައި ހުރީ. އެހެންވެ ދެ މީހުންނަށް ވެސް އެނގޭނެތާ ދެ މީހުންގެ ފެންވަރު އަދި ހުރި ތަފާތުތައް ވެސް އެނގޭނެ،" ހައިލަމް ބުންޏެވެ.\n"އަނެއްކާ ކުޑައިރުންފެށިގެން ގާތްކޮށް އުޅެވިފައި ހުރީމާ ދެމީހުންނަށް ވެސް އެނގޭނެ ދެ މީހުން މިޒާޖު. މާއިޝްއާ އެކު ކުޅެން ވެސް ފަސޭހަ. އޭނާ އަށް ވެސް އަޅުގަނޑާ އެކު ކުޅެން ފަސޭހަ ވާނެ. އެހެންވެ ދެ މީހުން އެއްކޮށް މުބާރާތުގައި ވާދަކުރީ ވެސް. އެނގޭ ވިއްޔާ ދެ މީހުން އެކުގައި ކުޅެން ފަސޭހަވާނެކަން."\nބީޗް ވޮލީގެ ގައުމީ މުބާރާތުގެ 19 އަހަރުން ދަށުގެ ޗެމްޕިއަންކަން ހޯދުމަށް ހައިލަމް އާއި މާއިޝް ފޮޓޯއަކަށް ހުއްޓިލައިގެން\nދެ މީހުން އެކުގައި ވާދަކުރި ފުރަތަމަ މުބާރާތުން ޗެމްޕިއަންކަން ލިބުމަކީ ކުޑަ އުފަލެއް ނޫނެވެ. ރާއްޖޭގެ ގައުމީ ޗެމްޕިއަންކަން ޒުވާން މި ދެބެން ހޯދުމުން އެ ދެ ކުޅުންތެރިން ނިސްބަތްވާ މަޑިފުށީގެ އެ އާއިލާއަށާއި މުޅި އެ ރަށަށް ވެސް ބޮޑު އުފަލެއް ލިބުނީ އެވެ.\n"ގައުމީ ޗެމްޕިއަންކަން ލިބުމަކީ ބޮޑު އުފަލެއް. އަނެއްކާ ފުރަތަމަ ވާދަކުރި ބޮޑު މުބާރާތުން ޗެމްޕިއަންކަން މި ލިބުނީ. އެއްވެސް މެޗަކު ބަލިނުވެ ފައިނަލާ ހަމައަށް ގޮސް މުބާރާތް ކާމިޔާބުކުރީ،" ހައިލަމް ބުންޏެވެ.\nމި މުބާރާތުގެ 23 އަހަރުން ދަށުގެ އުމުރުފުރާގެ ޗެމްޕިއަންކަން ހޯދި އަހްމަދު ނާފިއު އާއި ޝާމިލް އަކީ ވެސް ގައުމީ މުބާރާތުގައި މުޅިން އަލަށް ވާދަ ކުރި ދެ ކުޅުންތެރިންނެވެ. އުމުރުފުރާގެ ދެ ކެޓެގެރީގެ ޗެމްޕިއަންކަން ހޯދީ ވެސް ޕޮލިސް ކްލަބުން ވާދަ ކުރި މި ދެ ޕެއާ އެވެ.\nއަންހެން ޑިވިޝަންގެ 23 އަހަރުން ދަށުގެ ކެޓެގެރީގެ ޗެމްޕިއަންކަން ހޯދީ އާމިނަތު އަފާފް އާއި ނަރީމާ އިދްރީސްގެ ޕެއާ އެވެ. ފައިނަލު މެޗު އެދެ ކުޅުންތެރިން ކާމިޔާބުކުރީ ފާތިމަތު މާހިޔާ އާއި އައިޝަތު ޒައިނާގެ ޕެއާ ބީޓް ކުރުމަށް ފަހު އެވެ. އަފާފް އާއި ނަރީމާގެ ޕެއާ މެޗު ކާމިޔާބުކުރީ ސީދާ ދެ ސެޓުންނެވެ. ސެޓްތައް ކާމިޔާބުކުރީ 21-12 އަދި 21-8 އިންނެވެ.\nސީނިއާ ގައުމީ ޗެމްޕިއަންކަން އަހްމަދު މުހައްމަދު (ކޯކޭ) އާއި މުހައްމަދު އަލީ (ޑެންޒޯ) އެވެ. ހުޅުމާލޭ ރެޑްބުލް ބީޗް ވޮލީ ކޯޓްގައި ކުޅުނު ފައިނަލު މެޗުގައި ޑެންޒޯ އާއި ކޯކޭ އާ ވާދަ ކުރީ އަޝްފާގް އާދަމް (އައްކަޅޭ) އާއި އިސްމާއީލް ސާޖިދު (ކުޑަކާއްޓޭ) ގެ ޕެއާ އެވެ. ކޯކޭ އާއި ޑެންޒޯގެ ޕެއާ ޗެމްޕިއަންކަން ހޯދީ 2-1 ސެޓުން ފައިނަލް މެޗު ކާމިޔާބުކޮށްގެންނެވެ.\nފުރަތަމަ ސެޓް އައްކަޅޭ އާއި ކާއްޓޭގެ ޕެއާ ކާމިޔާބުކުރީ 21-18 އިންނެވެ. ފަހު ދެ ސެޓް ޑެންޒޯ އާއި ކޯކޭގެ ޕެއާ ކާމިޔާބުކުރީ 21-18 އަދި 15-11 އިންނެވެ.\nމުބާރާތުގެ އަންހެން ޑިވިޝަންގެ ސީނިއާ ޗެމްޕިއަންކަން ހޯދީ އާމިނަތު އަރީޝާ އާއި އައިޝަތު އިމްތިނާން (ނާން)ގެ ޕެއާ އެވެ. ފައިނަލުގައި އެދެ ކުޅުންތެރިންނާ ވާދަ ކުރީ ފާތިމަތު ޖޫޒާން ޒަރީރު އާއި އައިޝަތު މާޖިދާގެ ޕެއާ ބަލިކުރުމަށް ފަހު އެވެ. ފުރަތަމަ ދެ ސެޓް ޖޫޒާން އާއި މާޖިދާގެ ޕެއާ ކާމިޔާބުކުރީ 22-20 އިންނެވެ. އެކަމަކު ފަހު ދެ ސެޓްގައި 21-11 އަދި 15-8 އިން ކާމިޔާބު ހޯދައި އަރީޝާ އާއި ނާންގެ ޕެއާ ޗެމްޕިަންކަން ހޯދި އެވެ.\nބީޗް ވޮލީ މުބާރާތް\nވަރަށް ހުނަރުވެރި2ބެއިން. ވަރަށް ބޮޑަށް މަރުހަބާ!\nކޮން ކާއްޓޭ!! ނާއްޓޭ!\nކުޑައްޓޭ، ދުމައްޓޭ، ޒަކިއްޓޭ އާއި ފަކިއްޓޭ އެކޭ ކިޔާކަށް. އެމީސްމީހުންގެ ނަމުން ލިޔެބަލަ.


Flying School 35000/- Rufiya In Joorimanaakoh Anehkaaves Islaahvaan Furusatheh - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 29 މިނެޓް ކުރިން\nދަރިވަރުންގެ ޙައްޤުތަކަށް އެތައް ގޮތަކަށް ތަކުރާރުކޮށް އަރައިގަންނަމުން ދާއިރުވެސް އެކަށީގެންވާ ފިޔަވަޅެއް އެޅިފައި ނެތް އައްޑޫ ސިޓީގައި ހުންނަ އޭޝިއަން އެކަޑެމީ އޮފް އޭރޮނޯޓިކްސް (އޭއޭއޭ) އެންމެ -/35000 ރުފިޔާ އިން ޖޫރިމަނާކޮށް އަނެއްކާވެސް ކަންކަން އިސްލާހް ކުރަން އިތުރު ފުރުސަތެއް ދީފިއެވެ.\nސިވިލް އޭވިއޭޝަން އޮތޯރިޓީގެ އިންފޮމޭޝަން އޮފިސަރު އިބްރާހިމް މުހައްމަދު ވިދާޅުވީ މަދަނީ ވައިގެ ދަތުރުފަތުރުގެ ގާނޫނުގައި ޖޫރިމަނާ ކުރެވިދާނެ އަދަދުތަކެއް ބަޔާންކޮށްފައިވާ ކަމަށާއި ޖޫރިމަނާ ކުރަމުން ގެންދަނީ އެ އަދަދުތަކާއި އެއްގޮތަށް ކަމަށެވެ.\n"އެ ގާނޫނުން ހުންނާނެ އަޕަރ ލިމިޓްތަކެއް ދީފައި. އެންމެ މަތިވެގެން މިވެނި އަދަދަކަށޭ ޖޫރިމަނާ ކުރެވޭނީ" އޭނާ ވިދާޅުވިއެވެ.\n2001 ވަނަ އަހަރު އަމަލު ކުރަން ފެށި މަދަނީ ވައިގެ ދަތުރުފަތުރުގެ ޤާނޫނު ބުނާ ގޮތުން އެޤާނޫނާއި ހިލާފުވާ ފަރާތްތައް -/100000 ރުފިޔާއަށްވުރެ ބޮޑުނުވާ އަދަދަކުން ޖޫރިމަނާ ކުރެވިދާނެއެވެ.\nފްލައިން ސްކޫލް ޖޫރިމަނާ ކުރުމަށްފަހު ގިނަ ކަންތައްތަކެއް ރަނގަޅު ކުރަން ޓްރާންސްޕޯޓް މިނިސްޓްރީންނާއި ހަޔާ އެޑިއުކޭޝަން މިނިސްޓްރީން ވަނީ އެ ސްކޫލަށް އަންގާފައެވެ. އަދި ސްކޫލްގައި ހިންގާ ކަންކަން ބެލުމަށް ސިވިލް އޭވިއޭޝަންގެ ފަރާތުން ބޭފުޅަކު ސްކޫލްގައި މިހާރު އަންނަނީ ހަރަކާތްތެރިވަމުންނެވެ.\nދަރިވަރުންގެ ތަމްރީނުތަކަށް ބޭނުންވާ މިންވަރަށް ސްކޫލުގެ ފަރާތުން ޓެމްޕަރަރީ ލީޒްކޮށްގެން ނުވަތަ އެހެން އިންތިޒާމެއްގެ ދަށުން "ކޮމްޕްލެކްސް" މަތިންދާ ބޯޓު ހަމަޖެއްސުމަށާއި، ދަރިވަރުންގެ އަތުން ޑޮލަރުން ފީ ނެގުމަކީ ރާއްޖޭގެ ގާނޫނުތަކާއި ގަވާއިދުތައް ތަންދޭ ކަމަކަށް ނުވާތީ ރާއްޖޭގެ ކަމާބެހޭ ގަވާއިދުތަކާއި އުސޫލުތަކަށް އަމަލުކުރުމަށް ވެސް ސްކޫލަށް ވަނީ އަންގާފައެވެ.\nދަރިވަރުންގެ ތަމްރީނުތައް ޝެޑިއުލްކުރެވެމުންދާ ގޮތާއި ތާވަލު އާންމުކޮށް ފެންނަން ހުންނާނޭ ގޮތަށް އާއްމު ކުރުމަށްވެސް ވަނީ އަންގާފައެވެ.\nފްލައިން ސްކޫލްގައި ހުރި މައްސަލަތަކާއި ގުޅިގެން ދަރިވަރުން ޝަކުވާ ކުރަމުން އަންނަތާ މިހާރު އަހަރަކަށް ވުރެ ގިނަ ދުވަސްވެފައި ވާއިރު އަދި މިހާތަނަށް އެއްވެސް މައްސަލައަކަށް ހައްލެއް ގެނެސްދެވިފައެއް ނުވެއެވެ.\nއައިއޭއެސްގެ ފްލައިންގ ސްކޫލެއް ހިންގަން އެމެރިކާއާއި ޔޫރަޕުން ޝައުގުވެރިކަން ފާޅުކޮށްފި\nޖެނުއަރީ 11, 2021 08:45\nހާދަ ބިރެކޭ ތޯ އެމީހުން ދެކެ ތި ގަންނަނީ.\nޖެނުއަރީ 11, 2021 09:04\nމިއީ ދެން ބޮޑު ޖޯކެއް. ކޮބައިތަ އެއްބަސްވުން. އެއްބަސްވުމާ ބެހޭ ގޮތުން އެއްވެސް މީޑިއާއަކުން ސައްހަ މައުލޫމާތެއް ނުގެނޭ. ވަގުތު ކުދިން ދެކުނުގަ އުޅޭ އިރު އަޅެ ބަލާ ބަލަ އޭއޭއޭއާ އެކު ހަދާފައި އޮތް އެއްބަސްވުން ރަނގަޅުތޯ؟ މުއްދަތު ހަމަކޮށްފައިތޯ؟ ހަމަވެފައި ވާ ނަމަ މިހާރު ހިންގަނީ ކޮން އިންތިޒާމެއްގެ ދަށުންތޯ؟ އެއްބަސްވުން އާކޮށްފައިވާ ނަމަ އެކަން ކުރީ ކިހިނެއްތޯ؟\nޖެނުއަރީ 11, 2021 09:17\nތި ޖޫރިމަނާކުރެވުނީ ކުއްޖެއްގެ އަތުން އެއްމަހުން ނަގާ ފީ އާ އެއްވަރަށް! ތިވޭތަ އެބަ އެއްޗަކަށް!\nޖެނުއަރީ 11, 2021 09:41\n"ދަރިވަރުން ޝަކުވާ ކުރަމުން އަންނަތާ މިހާރު އަހަރަކަށް ވުރެ ގިނަ ދުވަސްވެފައި..."؟! އަހަރެއް ނޫން. ފެށުނިއްސުރެ ދަރިވަރުން ޝަކުވާ ކުރޭ. ބަޔަކު އަޑު އެހިނަމަތާ..!


Midhiya aharu dhaulathah Aamdhaneege gothugai 16.8 Billion rufiyaa balaiganefi\nމިދިޔަ އަހަރު ދައުލަތަށް ލިބުނު އާމްދަނީ 16.8 ބިލިއަނަށް!\nމިިދިޔަ އަހަރު ދައުލަތަށް ލިބުނު އާމްދަނީ 16.79 ބިލިއަން ރުފިޔާއަށް އަރާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ)ގެ ތަފާސް ހިސާބުތަކުން ދައްކައިފިއެވެ.\nމީރާގެ ތަފާސްހިސާބުތަކުން ދައްކާ ގޮތުގައި 2018 ވަނަ އަހަރު ދައުލަތަށް ލިބުނީ 16.35 ބިލިއަން ރުފިޔާ އެވެ. މިދިޔަ އަހަރު އާމްދަނީގެ ގޮތުގައި 16.79 ބިލިއަން ރުފިޔާ ދައުލަތަށް ލިބިފައި ވުމުން 2018 ވަނަ އަހަރާ އަޅާ ބަލާއިރު މިދިޔަ އަހަރު ދައުލަތަށް ލިބުނު އާމްދަނީ 2.7 އިންސައްތަ އިތުރެވެ.\nމީރާއިން ހާމަކުރި ގޮތުގައި ދައުލަތަށް އެންމެ ބޮޑު އާމްދަނީއެއް ލިބެނީ ޓެކްސްއިންނެވެ. މިދިޔަ އަހަރު ދައުލަތަށް ޓެކްސް އާމްދަނީގެ ގޮތުގައި 12.97 ބިލިއަން ރުފިޔާ ލިބިފައިވެއެވެ. މިއީ އޭގެ ކުރީ އަހަރާ އަޅާ ބަލާއިރު ކުޑަކުޑަ ކުރިއެރުމެކެވެ. ދެހާސް އަށާރަވަނަ އަހަރު ޓެކްސް އާމްދަނީގެ ގޮތުގައި ލިބުނީ 12.6 ބިލިއަން ރުފިޔާއެވެ. ޖީއެސްޓީއަށް އެކަނިވެސް 7.7 ބިލިއަން ރުފިޔާ ލިބިފައިވާކަމަށާއި ދެވަނައަށް އެންމެ ބޮޑު ހިއްސާއެއް ކުރީ، 2.89 ބިލިއަން ރުފިޔާއާއެކު ވިޔަފާރީގެ ފައިދާއިން ނަގާ ޓެކްސް (ބީޕީޓީ)އެވެ.\nއެހެނިހެން އާމްދަނީގެ ތެރެއިން މިދިޔަ އަހަރު ދައުލަތަށް އެންމެ ބޮޑު އާމްދަނީއެއް ލިބުނީ ޓޫރިޒަމް ލޭންޑް ރެންޓު ނުވަތަ ބިމު ކުލިންނެވެ. ބިމު ކުލީގެ ގޮތުގައި 1.65 ބިލިއަން ރުފިޔާ ލިބުނު އިރު، މިއީ އޭގެ ކުރީ އަހަރާ އަޅާ ބަލާއިރު 114.5 މިލިއަން ރުފިޔާގެ ކުރިއެރުމެކެވެ.\nޓެކްސް ނޫން އާމްދަނީގެ ތެރެއިން މިދިޔަ އަހަރު ދެން އެންމެ ބޮޑު އާމްދަނީއެއް ލިބުނީ ވެލާނާ އިންޓަނޭޝަނަލް އެއާޕޯޓުގެ ތަރައްގީގެ މަސައްކަތާ ގުޅިގެން ނަގާ އެއާޕޯޓު ޑިވެލޮޕްމަންޓް ފީންނެވެ. އެ ފީގެ ގޮތުގައި މިދިޔަ އަހަރު ދައުލަތަށް 729 މިލިއަން ރުފިޔާ ލިބުނެވެ. މީގެ އިތުރުން ލީސް ޕީރިއަޑް އެކްސްޓެންޝަން ފީގެ ގޮތުގައި 306 މިލިއަން ރުފިޔާ ލިބުނު އިރު ޖޫރިމަނާގެ ގޮތުގައި 187 މިލިއަން ރުފިޔާ ދައުލަތަށް ލިބިފައިވެއެވެ.


ADK Gai Admit Kohfaivaa Bali Meehunnah Ziyaarai Kurun Huttuvaifi\nއޭޑީކޭގައި އެޑްމިޓް ކޮށްފައިވާ ބަލިމީހުންނަށް ޒިޔާރަތްކުރުން ހުއްޓުވައިފި\n21 ޖެނުއަރީ 2022 - 23:03:42\nއޭޑީކޭ ހޮސްޕިޓަލުގައި އެޑްމިޓް ކޮށްފައިވާ ބަލިމީހުންނަށް ޒިޔާރަތްކުރުން އެ ހޮސްޕިޓަލުން ހުއްޓުވައިފިއެވެ.\nއެ ހޮސްޕިޓަލުން މިއަދު ބުނީ ކޯވިޑް19 އަނެއްކާވެސް ހަލުއިކަމާއެކު ފެތުރެމުން ދާތީ، ޢާންމުންގެ ރައްކާތެރިކަމަށާއި އަދި ސިއްހީ ހިދުމަތްދޭ ފަރާތްތަކުގެ ރައްކަލަށްޓަކައި، ބަލިމަޑުކަން ފެތުރެމުންދާ ނިސްބަތަށް ބަލާ ތަފާތު ފިޔަވަޅުތައް މިހާރު އަޅަމުން ގެންދާ ކަމަށެވެ.\nއެހެންކަމުން، ކޯވިޑް19 ގެ ޙަލާތުގޯސްވުމާ ގުޅިގެން މާދަމާއިން ފެށިގެން ހޮސްޕިޓަލުގައި އެޑްމިޓް ކޮށްގެން ފަރުވާދޭ މީހުން ކައިރިޔަށް ޒިޔާރަތްކުރުން ހުއްޓާލާނެވާހަކަ ކަމަށެވެ. އެޑްމިޓް ކޮށްގެން ފަރުވާދޭ މީހުންގެ އެހީތެރިއެއްގެ ގޮތުގައި މަޑުކުރެވޭނީ އެންމެފަރާތަކަށް ކަމަށާއި، އެމީހަކީ ކޯވިޑް19 ގެ އަލާމާތެއް ނެތް މީހަކަށްވާންވާނެ ކަމަށްވެސް އެ ހޮސްޕީޓަލުން ބުނެއެވެ.\nއެހޮސްޕިޓަލުގެ އިލްތިމާސްއަކީ، ކޯވިޑް19 ގެ ބަލިމަޑުކަމުން އަރައިގަތުމަށް އެންމެންގެ އެއްބާރުލުން ލިބުން ކަމަށާއި، އެގޮތުން، ކޮންމެހެންވަޑައިގަންނަވަން ޖެހިއްޖެ ޙާލަތެއްގައި ނޫނީ ހޮސްޕިޓަލަށް ވަޑައިނުގަތުމާ، ހޮސްޕިޓަލަށް ވަޑައިގަންވަން ޖެހިއްޖެ ޙާލަތެއްގައިވެސް އެކަނިވަޑައިގަތުން، ނުވަތަ އެހީތެރިޔެއްގެ ގޮތުގައި އެކަކަށްވުރެ ގިނަމީހުން ނުގެންނެވުމަށް އެ ހޮސްޕިޓަލުން އިލްތިމާސް ކުރެއެވެ.\nމީގެ އިތުރުން ހިދުމަތް ހޯއްދަވަން ވަޑައިގަންނަވާހާލަތްތަކުގައި ރަނގަޅުގޮތުގައި މާސްކު އަޅުއްވާ، ހޮސްޕިޓަލުގެ އެކި ސަރަޙައްދު ތަކުގައި ބަހައްޓާފައިވާ ހޭންޑް ސެނިޓައިޒާ ބޭނުންކުރެއްވުމަށްވެސް އިލްތިމާސް ކުރެއެވެ.\nހެލްތު މިނިސްޓްރީހެލްތު މިނިސްޓްރީގެ ދާއިރާއޭޑީކޭކޮވިޑް-19


“ކުންފަޔަކޫނު”ގެ ވަހީބަސްފުޅަށް އިތުބާރު ނުކުރެވެނީ ހެއްޔެވެ؟ – Dhen.mv\n"ކުންފަޔަކޫނު"ގެ ވަހީބަސްފުޅަށް އިތުބާރު ނުކުރެވެނީ ހެއްޔެވެ؟\nApril 17, 2020 - 10:21 pm\nއާރާއި ބާރު ގަދަ ކަމުގައި ދެވަނައެއްނެތި ކަލަކު ކަމުގައި ހެދިގެން އުޅުނު ނަމްރޫދުމަރުވެދިޔައީ ބަލިކަށި މަދިރިއެއްގެ އަތްދަށު ވެގެންނެވެ. ކަލާނގެ ވަންތަކަށް ސާބިތުކޮށް ދިނުމަށް ވިލާގަނޑަށް އަމުރުކޮށް ވާރޭވެއްސުވި ކުފުރުވެރި ފިރުއައުނު މަރުވެ ދިޔައީ ކަނޑުވެގެނެވެ. ދުނިޔޭގައި މަތިހަށި ނަގާފައި އުޅުނު އެތަކެއް ބަޔަކު ނިކަމެތި ގޮތެއްގައި ހަލާކުވެ ފަނާވެގެން ގޮސްފައިވާ ވުމަކީ ދުނިޔެ ދެކެފައިވާ ޙަޤީޤަތެވެ. އެއީ ދުނިޔޭގެ ސުންނަތެވެ. އުރެދުމާއި ކުފުރު ވެރިކަން އިންތިހާއަށް ދިޔުމުން އެކިޒަމާނުގައި އެކި މުޞީބާތްތައް ޖެހި އިންސާނާގެ ސައިޒު އިންސާނާއަށް އިހުސާސް ކުރުވާފައިވަނީ އިބުރަތުން ފުރިގެންވާ ގޮތްގޮތަށެވެ. އެހެނަސް މުސީބާތްތަކުން އަރައިގަތުމުން އެކަންކަން އިންސާނާ ހަނދާނެއް ނުހުރެއެވެ.\nދުނިޔޭގެ ދެވަނަ ބޮޑުހަނގުރާމައަށްފަހު ދުނިޔެ އާރާސްތުކުރެވެމުން އައީ ހަތިޔާރުގެ ބާރުވެރިކަން ބޮޑުކުރުމަށް އަމާޒު ހިފައިގެނެވެ. ރައްކާތެރި ވުމަށް އެންމެ އިސްކަންދިނީ ހަތިޔާރުން ދީފާނެ ހަމަލާއަކަށެވެ. އިލްމާއި ހުނަރު އިތުރުކުރަމުން އައީ ހަތިޔާރުއުފެއްދުމާއި ހަމަލާދިނުމާއި ދިފާއުވުމުގެ ބިންގަލުގެ މަތީގައެވެ. ސައިންސާއި ޓެކްނޮލޮޖީ ގެ ހުރިހާ ވިސްނުމެއްގެ އަމާޒަކީ ބާރުވެރިކަން ހޯދުމެވެ. އެބޭނުމުގައި ޢަޤީދާއާއި ފަލްސަފާއަކީ ލޮޖިކް ކަމުގައި ގަބޫލުކުރެވޭ ވަރަށް ސިކުޑިތައް ވަނީ ލަންބުވާލާފައެވެ. ތިމާގެ ބުއްދި ނުފޯރާ ކޮންމެ ކަމަކީ ނެތްކަމެއް ކަމަށް ގަބޫލުކުރުވާ މާއްދިއްޔަތުގެ އަޅަކަށް އިންސާނާ ބަދަލުކޮށްލައިފިއެވެ. ބާރުގަދަ މީހުންގެ ބާރު ނުހިނގާ އެއްވެސް ކަމެއް މުޅިކައުނުގައިވެސް ނެތޭހީވާ ކަހަލައެވެ.\nއެހެނެއްކަމަކު ދުނިޔޭގެ ސުޕަޕަވަރުގެ ބާރާއާރު ކޮބައިހެއްޔެވެ. ހެދިހާ ހަތިޔާރުތަކާއި އޭގެ އެއްވެސް ބޭނުމެއް އެބަހިފޭހެއްޔެވެ. ރައްކާތެރިކުރެވިފައި އޮތް ދިރިހުރުމުގެ އިންސާނީ ހައްޤު ރައްޔިތުންނަށް އެބަހޯދާދެވޭ ހެއްޔެވެ. ބާރަށްޓަކައި އުފެއްދި ހަތިޔާރުތަކުން ރަހުމެއް ހަމްދަރުދީއެއްނެތި އެކިނަންނަމުގައި މަރާ ހުސްކުރި އިންސާނުންގެ މަތިން ހަނދާން ވޭބާވައެވެ. މިނިވަންކަމުގެ ނަމުގައި ރައްބެއް ރަސޫލެއްނެތި ހިތުހުރި ގޮތަކަށް އާދަމުގެ ދަރިން އުޅުމަށް ދުރާލާ ކުރި ތަރުބިއްޔަތުން ލިބުނީ ކޮން އެއްޗެއް ހެއްޔެވެ.\nހިޔާލު ތަފާތު ވާހާ ބަޔަކު ވުޖޫދުން ފުހެލުމަށް ފުނިޖަހައިގެން ތިބިހާ ހަތިޔާރުތައް ހުރިތާ ހުއްޓާ އުފެދުނު ގޮތެއްނޭގި ފެތުރިގަތް ލޮލަށް ނުފެންނަ ކުޑަކުޑަ މަޚުލޫޤެއް ހުރިހާ ބާރުތަކެއްގެ ދޮޅިފެނު އަޅުވައިލައިފިއެވެ. ކޮންމެ ބަޔަކު އެބައެއްގެ އަމިއްލަ ހާލަށް ސަލާމަތް ހޯދަން ތެޅިފޮޅެނީއެވެ. މުޅިދުނިޔެ މާއްދިއްޔަތަށް ލަންބުވާލުމަށް މަތިހަށި ނަގައިގެން އިންސާނިއްޔަތުގެ ނަމުގައި އދ ގެ ބޯޑުޖަހައިގެން އިސްވެ ތިބި، އެމެރިކާނުންނާއި، އިނގެރޭސިންނާއި ފަރަންސޭސީންނާއި ރޫމީންނާއި ރޫސީންނާ ސީނުކަރައިގެ ހާލުދެކިބަލާށެވެ.\nއަނެއްކޮޅުން އެއްކައުވަންތަ ﷲ ސުބްޙާނަހޫ ވަތަޢާލާގެ މަތިވެރިކަން ގަބޫލުކޮށްގެން ތިއްބަސް ގިނަ މުސްލިމުންގެ ހާލުވަކީން ސަހަލެއް ނޫނެވެ. ބާރުގަދަ ގައުމުތަކުގެ މާއްދިއްޔަތަށް އީންމާންވުމުގެ ނަޒަރިއްޔާގައިޖެހި ﷲގެ ރަހުމަތުން އުންމީދު ކެނޑިފައިވާ ކަހަލައެވެ. ސަބަބުތަކަށް އެކަނި ބަރޯސާވެ ރަހުމަތާއި ޝިފާއަށް އެދި ކަންކަން ތަރުތީބު ކުރެވޭތީއެއް ނުފެނެއެވެ.\nއުފެދުނު ގޮތް ނޭނގި ފެތުރޭ ނުރައްކާތެރި ކޮރޯނާ ވައިރަސް ހަށިތަކަށް ވާސިލުވާ ހުރިހާ ގޮތްގޮތެއް ނުކުޅެދުންތެރި އިންސާނީ ސިނކުޑިތަކަށް އަދިއެއް ދެނެއެއް ނުގަނެވެއެވެ. އަތްދޮވެ ގައިދުރުވެ ކަރަންޓީނުކޮށް ތަޅުމަޅުވެސް އެޅިދާނެއެވެ. އެންމެންހެން ތިބީ ބަސް އަހައިގެންނެވެ. މީހަކު ފަރުވާކުޑަކަމުން ކޮށްލެވޭ އާދައިގެ ކަމަކުން އެވަރުގެ އުނގޫބާތެއް މުޅިޖަމާޢަތަށް ލިބެން ޖެހޭނެކަމަކަށް ގަބޫލެއް ނުކުރެވެއެވެ. ވިސްނާ ފިކުރުކުރާށެވެ.\nއަތްދޮންނަން އިރުޝާދު ދެވޭހެން ގިނަގިނައިން ވުޟޫކުރަން ނަސޭޙަތްތެރި ނުވެވޭނީހެއްޔެވެ. މިހާލަތުގައި ޖަމާޢަތުގައި ނަމާދު ކުރުމަށް ތަރުހީބު ނުދެވުނެއްކަމަކު މިސްކިތްތައް ކީރިތި ޤުރްއާނުގެ އަޑުން ގުގުމާ ލެއްވުމަށް މިލިޔަން ޑޮލަރު ޚަރަދުވާނީހެއްޔެވެ. މުސީބާތުން ސަލާމަތް ކޮށްދެއްވާތޯ ތައުބާވުމާއި އިސްތިޣްފާރު ކުރުމާއި ރޯދަޔަށް ތިބުމަށް ކެމްޕެއިންތައް ނުހިންގަންވީ ކީއްވެހެއްޔެވެ. ރޯދަޔަށް ތިބުމުން އަޅުކަމާ ކައިރިކޮށްދީ ކާބޯތަކެތި އިސްރާފުކުރުމުންނާއި އިރުއިރުކޮޅާ ކުރެވޭ ބޭކާރު ބާޒާރުކުރުންތައް މަދުވެ ތަޅުމަޅު އަޅުވައިގެން ނެރެން އެދޭ ނަތީޖާ ހާސިލުވުމަށް ފުރުޞަތު ބޮޑެއް ނުވާނެހެއްޔެވެ.\nބައެއްގެ ކުފުރުވެރިކަމާ ބޮޑާކަން ވަކިވަރަކަށްވުރެ ބޮޑުވުމުން އުޤޫބާތްތައް ދުނިޔެ ދެކެފައި ނުވަނީ ހެއްޔެވެ. ކުށްފާފަތަކުން ތައުބާވެ މުސީބާތް ފިއްލެވުން އެދި މުޖުތަމަޢު ފެންވަރުގައި ކުރެވެން އޮތްކަމެއް ނުކޮށް މިތިބެވެނީ ކީއްވެފާހެއްޔެވެ. "ކުންފަޔަކޫނު" ގެ ވަހީބަސްފުޅަށް އިތުބާރު ނުކުރެވެނީ ހެއްޔެވެ.\nދެއްވަދޫ ކްލަސްޓަރ: ފައްސިވީ އަދަދު 69 އަށް އަރައިފި\nދެ ދަރިންނާއެކު ހައްވައްތަގެ ދެމަފިރިން ހަގީގަތުގައި ވެސް އުޅެނީ "ކޮތަރު ކޮއްޓެއްގައި"، ނަމަވެސް ފްލެޓު އަތުލައިފި!\nވެކްސިން ޖެހުމަށް ރެޖިސްޓްރީވުމަށް އެޗްޕީއޭއިން ޕޯޓަލް އެއް ގާއިމްކޮށްފި\nކޮވިޑް-19: މިއަދުވެސް ފައްސިވީ މީހުންގެ އަދަދު 50 އިން މަތި\n11 މީހުންނާއެކު ދަތުރުކުރި ދޯންޏެއް ފަރަކަށް އަރައިފި


Olympics Village Gai Covid Fethurenee އޮލިމްޕިކްސް ވިލެޖްގައި ކޮވިޑް ފެތުރެނީ – Huvadhoo News Olympics Village Gai Covid Fethurenee Huvadhoo News\nއޮލިމްޕިކްސް ވިލެޖްގައި ކޮވިޑް ފެތުރެނީ\nއޮލިމްޕިކްސް ބޭއްވުމަށް ހަމަޖެހިފައިވާ ޓޯކިޔޯގައި ކޮވިޑް ފެތުރޭ މިންވަރު އިތުރުވާތީ ޑަބްލިއުއެޗްއޯ އާއި ޖަޕާނުގެ ރައްޔިތުން ކަންބޮޑުވުން ފާޅުކޮށްފިއެވެ.\nމީގެ ކުރިންވެސް ޓޯކިޔޯގައި އޮލިމްޕިކްސް ކުރިއަށް ގެންދާތީ އެގައުމުގެ ބައެއް ރައްޔިތުންވަނީ ކަންބޮޑުވުން ފާޅުކޮށްފަ އެވެ. އަދި މުބާރާތް ނުބޭއްވުމަށް ގޮވާލާ އަޑު އުފުލާފައިވެސް ވެއެވެ. މި ކަންބޮޑުވުންތަކާއި އެކުވެސް މި މަހުގެ 23 ވަނަ ދުވަހަށް ތާވަލު ކުރެވިފައިވާ ގޮތަށް މި މުބާރާތް ބޭއްވުމުގެ އިންތިޒާމްތައް އަންނަނީ ހަމަޖައްސަމުންނެވެ.\nމުބާރާތް ފެށެން2ދުވަހަށް ވެފައިވާ އިރު އެ ސަަރަހައްދުގައި ހަލުވިކަމާއެކު ކޮވިޑް ފެތުރުން އިތުރުވެފައިވުމީ އޮލިމްޕިކްސް ޓީމްތަކުގެ ކަންބޮޑު ވުމެވެ. މި ކަމުގެ ސަބަބުން މި ޓީމްތަކަށް ބޮޑެތި ގެއްލުންތަކެއް ވެސް ލިބުން އެކަށީގެންވެއެވެ.\nކަންމިހެން އޮތްއިރު، މިހާރު ވަނީ އެމެރިކާގެ ޖިމްނާސްޓިކް ޓީމުގެ އެތުލީޓެއް ކޮވިޑަށް ޕޮޒިޓިވްވެ، އެޓީމުގެ އެހެން އެތުލީޓެއްވަނީ ޑައިރެކްޓް ކޮންޓެކްޓަކަށްވުމުން އެކަހެރިކޮށްފަ އެވެ. .މީގެ އިތުރުން ޗެކް ރިޕަބްލިކްގެ ބީޗް ވޮލީ ޓީމްގެ ކުޅުންތެރިއެއް ވެސް ޕޮޒިޓިވްވެފައިވާ އިރު، އެޓީމުގެ މެންބަރަކު މީގެ ދެ ދުވަސްކުރިން ކޮވިޑަށް ޕޮޒިޓިވް ވެފައިވާ ކަމަށް މައުލޫމާތު ލިބެއެވެ.\nމި މުބާރާތުގައި ބައިވެރި ވުމަށްޓަކައި ރާއްޖޭގެ އެތްލެޓިކްސް ޓީމުވެސް ވަނީ މީގެ ދެ ދުވަސް ކުރިން ޖަޕާނަށް ގޮސްފައެވެ.


ރައީސުލްޖުމްހޫރިއްޔާ ދ. މާއެނބޫދޫގެ ނަރުދަމާ ނިޒާމު އިފްތިތާޙްކޮށް ދެއްވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ ރައީސުލްޖުމްހޫރިއްޔާ ދ. މާއެނބޫދޫގެ ނަރުދަމާ ނިޒާމު އިފްތިތާޙްކޮށް ދެއްވައިފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nރައީސުލްޖުމްހޫރިއްޔާ ދ. މާއެނބޫދޫގެ ނަރުދަމާ ނިޒާމު އިފްތިތާޙްކޮށް ދެއްވައިފި\n1 ނޮވެމްބަރ 2017 ވޯޓަރ އެންޑް ސެނިޓޭޝަން ޙިއްސާކުރެއްވުމަށް\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލް ޤައްޔޫމް ދ. މާއެނބޫދޫގެ ނަރުދަމާ ނިޒާމު އިފްތިތާޙްކޮށް ދެއްވައިފިއެވެ. މިއަދު ހެނދުނު ދ. މާއެނބޫދޫގެ ނަރުދަމާ ނިޒާމު އިފްތިތާޙްކޮށްދެއްވީ އެކަމަށްޓަކައި އެރަށުގައި މިއަދު ބޭއްވި ޚާއްސަ ރަސްމިއްޔާތެއްގައެވެ.\nދ. މާއެނބޫދޫގެ ނަރުދަމާ ނިޒާމު ޤާއިމުކުރުމަށް މާލެ ވޯޓަރ އެންޑް ސުުވަރެޖް ކޮމްޕެނީ (އެމްޑަބްލިއުއެސްސީ) އާ ޙަވާލުކުރެވުނީ 19 އޮގަސްޓް 2014 ގައެވެ. މި މަޝްރޫޢުގެ އަމަލީ މަސައްކަތް ފަށާފައިވަނީ 05 ޖެނުއަރީ 2016 ގައެވެ. އަދި މި މަޝްރޫޢުގެ މަސައްކަތް ނިމިފައިވަނީ 08 ސެޕްޓެމްބަރު 2016 ގައެވެ.\nދިވެހި ދައުލަތުގެ ބަޖެޓުން ޚަރަދުކޮށްގެން ހިންގި މި މަޝްރޫޢުގެ ޖުމްލަ އަގަކީ 28,451,389.30 (އަށާވީސް މިލިއަން ހަތަރު ސަތޭކަ ފަންސާސް އެއް ހާސް ތިން ސަތޭކަ އަށްޑިހަ ނުވަ ރުފިޔާ ތިރީސް ލާރި) ދިވެހި ރުފިޔާއެވެ.\nނަރުދަމާގެ ޚިދުމަތް ދެމެހެއްޓެނިވި ގޮތެއްގައި ރައްޔިތުންނަށް ފޯރުކޮށްދިނުމަށްޓަކައި މި މަޝްރޫޢު ހިންގާ ބެލެހެއްޓުން ޙަވާލުކޮށްފައިވަނީ ފެނަކަ ކޯޕަރެޝަން ލިމިޓެޑާއެވެ.


Bigg Boss 11: Shilpa Ah Kaamiyaabu Vaane Baa?\nބިގްބޮސް 11: ޝިލްޕާއަށް ކާމިޔާބް ވާނެބާ؟\n11 މަސް,4ދުވަސް, 8 ގަޑި, 48 މިނެޓް, 27 ސިކުންތު ކުރިން 292 1 އައިޝަތު ޝިމްނާ\nހިންދީ ޓީވީ ތަރި ޝިލްޕާ ޝިންޑޭ\n"ބާބީޖީ ގަރުޕަރު ހޭ" އިން މަޝްހޫރު ކަން ހޯދި ޝިލްޕާ ޝިންޑޭގެ މަޝްހޫރު ކަން މިހާރު މާބޮޑެވެ.\nބިގްބޮސް ޝޯގެ ޓޮޕް ހަތަރެއްގައި ވާދަކުރަމުންދާ ޝިލްޕާ ޝިންޑާއަކީ މި ޝޯގެ އެންމެ މަގުބޫލު އެއްބައިވެރިއާއެވެ. ސަލްމާން ޚާންވެސް ވަނީ އެތައް ފަހަރެއްގެ މަތިން އޭނާ އަށް ތައުރީފުކޮށް ވާހަކަދައްކާފައެވެ. ޝޯ ފެށިގެން އައިރު މީހުންގެ ފަރާތުން އޭނާ އަށް ނުރުހުން ރައްދުވިއެވެ. އެއީ އޭނާ ވިކާސް ގްޕްތާއަށް ޖެއްސުންކޮށް އުދަގޫކުރުމުގެ ސަބަބުންނެވެ. ހުއްޓުމެއްނެތި ވިކާސްއަށް އޭނާ ޖެއްސުން ކުރުމުގެ ސަބަބުން އޭނާއަށް ސަލްމާންގެ ފަރާތުންވެސް ނުރުހުމުގެ ބަސްތަކެއް އަމާޒްވިއެވެ. ނަމަވެސް ބިގްބޮސްގެ އަދި އެދެމީހުންގެ ފޭނުންގެ އެދުމުގެމަތިން ދެމީހުންގެ މެދުގައި އޮތް ދެކޮޅުވެރިކަން ދޫކޮށްލުމަށްފަހު އެންމެ ގާތް ދެއެކުވެރިންގެ ގޮތުގައި ޝޯގައި އުޅެންފެށިއެވެ.\nދޭތެރެ ދޭތެރެއިން ޚީޔާލު ބަދަލުވިކަމުގައިވިޔަސް މިދެމީހުން އެކުވެރިކަން ބެލުންތެރިންނަށް ވަރަށް ކަމުދެއެވެ. މި ޝޯގައި ބާކީ އެންމެ ދެދުވަސް އޮތް އިރު މި ޝޯ ގެ ފައިނަލަށް ގޮސްފައިވާ ހަތަރު ބައިވެރިންނަކީ އާއްމުންގެ ތެރެއިން ޝޯގައި ބައިވެރިވި ޕްނީޝް ޝަރުމާ ދެން ސެލެބްރިޓީންގެ ތެރެއިން ޝިލްޕާ ޝިންޑޭ، ވިކާސް ގްޕްތާ، އަދި ހީނާ ޚާންއެވެ. މި ހަތަރު ބައިވެރިންގެ ތެރެއިން ވެސް އެންމެ ވާދަވެރިކަން ބޮޑީ ޝިލްފާ އަދި ހީނާ އާއި ދެމެދުގައެވެ.\nމިދެމީހުންގެ ތެރެއިން ހީނާ އަށް ވުރެ ގިނައިން ވޯޓް ލިބި އެންމެ ކުރީގައި އުޅެނީ ޝިލްޕާއެވެ. މި ޝޯއިން ޝިލްފާގެ ފޭނުންގެ ލިސްޓަށް އެތައް ބަޔަކު އިތުރުވެފައިވާއިރު އެމީހުންގެ މެދުގައި ޝިލްޕާ މަގުބޫލު އެތައް ސަބަބުތަކެއް ވެެއެވެ. އޭގެ ތެރޭގައި ކެތްތެރިކަން ފާހަގަކުރެއެވެ. ގޭގެ އެންމެން އެކުވެގެން އޭނާ އާއި އިދިކޮޅަށް ޒުވާބު ކުރި ނަމަވެސް ގިނަ ފަހަރަށް އެއަށް އޭނާ ރައްދު ދީފައެެއް ނުވެއެވެ. ގޭގެ އެންމެންނަށް ކައްކާފަ ކާން ދިނުމުގައިވެސް ޝިލްފާވަނީ އެންމެންގެ ހިތް އަތުލާފައެވެ. ނަމަވެސް މިއަށްވެސް އޭނާ އާއެކު އުޅޭ ބައިވެރިން ވަނީ ހިތްހަމަނުޖެހުން ފާޅުކޮށް ވާހަކަދައްކާފައެވެ.\nބެލުންތެރިން ޝިލްޕާ ފާހަގަކޮށްފައިވަނީ ވަރަށް ހިތްތިރި މީހެއްގެ ގޮތުގައެވެ. ބިގް ބޮސްގެ ގޭގައި އޭނާ އާއެކު އުޅޭ ބައެއް މީހުންނާއި އެތައް މައްސަލަތަކެއް ޖެހުނު ނަމަވެސް އެއްވެސް މީހަކަށް އޭނާ ދެރަގޮތެއް ނޭދޭއިރު އޭނާ އަށް ބައެއް ބައިވެރިން ވަނީ މައެއްގެ ދަރަޖަ ދީފައެވެ. އޭގެތެރޭގައި އަރުޝީ އަދި އާކާޝް ޑަޑްލާނީ ހިމެނެއެވެ. މީގެ ކުރިން ގެއިން އެލިމިނޭޓްވި މީހުންގެ ތެރޭގައި އެލިމިނޭޓް ވިއިރު ޝިލްފާއާއި އިދިކޮޅަށް ހީނާ އާއި އެއްކޮޅަށް ތިބި ގިނަ ބައިވެރިންވަނީ ޝޯގެ އެޕިސޯޑްތަށް ބެލުމަށްފަހު ޝިލްޕާގެ ކިބައިން މާފަށް އެދިފައެވެ. އޭގެ ތެރޭގައި އެންމެ ބޮޑަށް ފާހަަގަވެގެންދަނީ ބީނާފްޝާ ސޫނާވާލާއެވެ.\nޝިލްޕާއަކީ ހިތްހެޔޮ އޯގާތެރި އެހެންމީހުންނަށް އަޅާލާ މީހެއްކަމަށް ގިނަ ބަޔަކު ގަބޫލުކުރާއިރު އޭނާ އަށް ބިގް ބޮސް ކާމިޔާބު ނުވާކަމަށް ބުނާ ބަޔަކުވެސް ދަނީ އެމީހުން ދެކޭ ގޮތް ބުނަމުންނެވެ. އެމީހުން ބުނާ ގޮތުގައި އެ ޝޯގައި ޝިލްޕާ ބިގް ބޮސްދޭ ޓާސްކްތައް ކުރާހިތުން ކޮށްފައި ނުވެއެވެ. އަދި ކެޕްޓަނަކަށް ވުމަށް ލިބުނު އެތައް ފުރުސަތެއް އޭނާ ވަނީ ދޫކޮށްލާފައެވެ. މިކަމުގެ ސަބަބުން އޭނާ އަށް ޝޯ ކާމިޔާބް ނުވާނެކަމަށް އެމީހުން ގަބޫލުކުރެއެވެ.\nބިގްބޮސް 11 ޝިލްޕާ ޝިންޑޭ\nޝިކާސް 14 ޖެނުއަރީ 2018 - 00:04\nމިއީ ޝިލްޕާގެ ޖާނީއާއި ބެހޭ ގޮތުން ލިއެފަ އޮތް ރަނގަޅު ލިއުމެއް. އަހަރެންވެސް ބޭނުންވަނީ އޭނަ ޝޯ ކާމިޔާބް ކުރަން\nއިބޫ ވެރިކަމާއި ހަވާލުވެވަޑައިގަތުމާއެކު ހުޅުމާލޭގެ ލޯކަލް މާރުކޭޓުގެ މަސައްކަތް ފިނިހަކަ ސްޕީޑުގައި\nސިޓީ ކައުންސިލުން އަމިއްލަ ޒިންމާތައް ހަނދާން ނައްތާލައި ހުރިހާކަމެއް ރައީސް ޔާމީންގެ ސަރުކާރަށް!\nކިންގް ސަލްމާން މިސްކިތް ނިމުމަކާއި ގާތްވެފައި\nރަސްރަނި ބަގީޗާގެ ނަން ބަދަލުނުކުރައްވާ: ދިވެހިބަހުގެ އެކެޑަމީގެ ރައީސް\nފެނަކަ ކޯޕަރޭޝަންގެ އެމްޑީއަކަށް އަޙްމަދު ސަޢީދު\n4 ދުވަސް ކުރިން 64 0\n6 ދުވަސް ކުރިން 195 0\nއިންޑިއާސް ނެކްސްޓް ޓޮޕް މޮޑެލް ކާމިޔާބުކުރީ އުރުވީ ޝެއްޓީ\n1 ހަފްތާ ކުރިން 343 0\n1 ހަފްތާ ކުރިން 74 0


SunOnline: #SUN VAAHAKA: Dear lilly 16\nޑިއަރ ލިލީ 16\nއައިޝާ ނަސީމް 07 Sep 2020, 07:55\nފުރުގާން ސޫރަތުގެ ނަވާވީސް ވަނަ އާޔަތުގައި މާތް ﷲ ވަހީ ކުރައްވާފައިވެއެވެ. لَّقَدۡ أَضَلَّنِي عَنِ ٱلذِّكۡرِ بَعۡدَ إِذۡ جَآءَنِيۗ وَكَانَ ٱلشَّيۡطَٰنُ لِلۡإِنسَٰنِ خَذُولٗا (ހަމަކަށަވަރުން، ތިމަންނަ އާއި ހަމަޔަށް އެ قرآن އައުމަށްފަހު، އޭނާ ތިމަން އެއިން އެއްކިބާކޮށް މަގުފުރައްދައިފިއެވެ. އިންސާނާއަށް އޭނާ ދެރަކޮށް ނިކަމެތިކޮށްލާ އެއްޗެއްކަމުގައި شيطان އާ ވެއެވެ.)\nޝޭންގެ ބޭބީސްތަ؟ ސޯ އެޑޯރަބްލް މާޝާﷲ..." ކިޔާންގެ ނަޒަރު ލޫކާގެ މޫނުންގޮސް ލިލީގެ މޫނަށް ހުއްޓުނެވެ. އިރުކޮޅެއްވާންދެން އެ މޫނަށް ބަލަން ހުރެވުނީ ކަމެއް ހަދާން ކުރަން އުޅުނުފަދައަކުންނެވެ. އެލޮލުން ދަންނަ ވައްތަރެއް ޖެހީއެވެ.\n"ތެންކިއު.." ޝައުން ހިނިތުންވަމުން އެ ދެ ޑޮކްޓަރުންނަށް އެ ކުޑަ އާއިލާއާއި ބައިވެރިވާން ދައުވަތުދިނެވެ. އެލްފްއަކީ ކިޔާންގެ ޕެޓްކަން އެނގުމުން ލޫކާ ކިޔާންއަށް ޝުކުރުވެރިވިއެވެ. އެލީނާ ކުދިން ތަރުބިއްޔަތުކޮށްފައި ވަނީ ރީތި އަދަބުތައް ދަސްކޮށްދީފައިކަން ކިޔާން އަށް އެނގުނެވެ. ލިލީގެ އަޖައިބެއްފަދަ ހިމަ ޅަ އަޑު އިވުމާއެކު ޖައިޝްއަށް ލިލީއަކީ ކޮންކަހަލަ ކުއްޖެއްކަން ދެނެގަނެވި އިރުކޮޅެއްވާންދެން ބަލަން އިނދެވުނީ ވިސްނުންތެރި ކަމާއެކުގައެވެ. ޖައިޝް ސުވާލެއް ނުކުރިއެވެ. ޑޮކްޓަރ ޝައުން ނުބުނިކަމުގައި ވިޔަސް ހިއްސާކުރަން ތައްޔާރަށް ނެތަސް އޭނައަށް ލިލީގެ ބަލި ދެނެގަނެވިއްޖެއެވެ. ކިޔާންމެން އެކީ ކޮފީބޮއި ވާހަކަ ދައްކަން ތިބިއިރު ގިނަ ވަގުތު ޝައުން އިންނަނީ ހިމޭނުންނެވެ. އެކަނިވެރިކަމަށް ލޯބިކުރާ ޝައުން އެކުވެރިންނާއެކު މަދު ފަހަރެއްގައި މިހެން ކޮފީއެއްގައި އިނަސް އޭނަ ސީރިޔަސްކަމުން ހޭން ނުދަންނަ ކަހަލައެވެ. އޭނައަށް ވުރެ ލޫކާ އަނގަ ގަދައެވެ. ލިލީއަކީ އޭނަގެ އެއްމާބަނޑު ކޮއްކޮ ކަމަށާއި ކޮއްކޮގެ ކޮންޑިޝަނެއްގެ ސަބަބުން ބޮޑުނުވަނީ ކަމަށް ބުނުމުން ޖައިޝްއަށް ލިބުނު ޝޮކް ވަކިން ބޮޑުވިއެވެ. އެކަމަކު އޭނަގެ މޫނުމަތިން އެކަމެއް ނުދައްކައެވެ. ނަމަވެސް ލިލީގެ އެ ހަގީގަތް ސިކުނޑީގައި އާދަޔާ ޚިލާފު އިންގިލާބެއް ގެނުވައިފިއެވެ. ލިލީގެ ލޮލާއި އެސްފިޔައިން ދަންނަ ސޫރައެއް ފަރިވެލައިފިއެވެ.\nޖައިޝް ކިޔާންއާއެކު އެޕާޓެމެންޓަށް ބަދަލުވިފަހުން ޖައިޝް އޭނަގެ އަލަމާރި ހާވަން ހުއްޓާ ފެނުމުން ކިޔާން ސުވާލުކުރިއެވެ. ޖައިޝް ބުނީ އޭނަ ބޭއްވި ޕެންޑްރައިވަރެއް ނުފެނިގެން ކަމުގައެވެ.\n"ކަލޭ އުޅޭގޮތުން ހަމަ ސްޕައި އަކާ މަށަށް ވައްތަރުވަނީ. މަށަށް ޑޮކްޓަރކަމުގެ ސެޓްފިކެޓް ދައްކަބަލަ...." ކިޔާން ހޫނުވެފައި ހުރިވަރުން ކޮޓަރިއަށް ވަންގޮތަށް ޓައީއަށް ދޫކޮށްލައިފިއެވެ. އޭސީ އެންމެ ފިނިކޮށްލައިފިއެވެ. އެލްފްގެ ބަދަލުގައި ކޮންމެ ފަހަރަކު ޖައިޝްއާއި ކުރިމަތިލާން ޖެހުމުން މިނިވަންކަމަށް ހުރަސް އެޅިއްޖެއެވެ.\n"އާން ނުވާ ވަރެއްނޫން. ކަލޭ ގަސްތުގައި ހަދާ މިސްޓޭކްތަ ނޫނީ ފަރުވާކުޑައީތަ؟ ފޭކް ޑޮކްޓަރަކަށް ވުރެ ހާލު ބޮޑު..." ކިޔާން ސޯޓު ލައިގެން އެނދަށް ވެއްޓިގަތް ގޮތަށް ހަށިގަނޑު ދަމާލައިފިއެވެ. ބާރަގަޑިއިރު ގެ ދިގު ޑިއުޓީއަކަށްފަހު އޭނަ މިއަދު ލޮޑުވެއްޖެއެވެ. ފޯނަށް އަންނަ ކޯލުތައް ގިނަކަމުން ބޯ ފަޅައިގެން ދަނީއެވެ. އެލީނާ ހުއްޓާލާކަށްވެސް ނޫޅުނެވެ.\n"މަށަށް ކޮން ކަމެއް ކުރެވުނީ...." ޖައިޝްވެސް ހުރީ ހަމައެކަނި ނިދަންލާ ކަހަލަ ގަޔަށް ފަސޭހަ ޕިޖާމާއެއްގައެވެ.\n"މިއަދު ބަޔާން ދޭން ޖެހުނު މައްސަލައިގެ ވާހަކަ. މެޑިކަލް އޮފިސަރު ބުނި އޮންކޯލްގައި ހުރީ ޑޮކްޓަރ ޖައިޝްއޭ. ގޮހޮރު ބެދުމުގެ ހުރިހާ ނިޝާންތައް ހުރީމަ އެޑްމިޓްކުރަން އުޅުނީމަ ކަލޭ ކީއްވެ ޑުފެލެކް ސިރަޕް ދީފައި ފޮނުވައިލާށޭ ބުނީ. އެ ޕޭޝަންޓް އެންމެ ފަހުން ހޮޑުލައި ހާލު ދެރަވެގެން އެހެން ހޮސްޕިޓަލަށް ގެންގޮސް އިމަޖެންސީކޮށް ލެޕްރޮޓޮމީ ހެދީ ކިރިޔާ ފުރާނަ ސަލާމަތްވީ. އެމީހުން އެކިޔަނީނު އެ މައްސަލަ ކޯޓަށްވެސް ގެންދާނަމޯ..."\n"ހުމް.......މިސްޑައިގްނޯސްޑް. ކިތައް މީހުން ރާއްޖޭގައި ކޮންސްޓިޕޭޝަން މައްސަލަ ހުރޭ....ތަރުކާރީއާއި މޭވާ އަދި ފައިބާ އެކުލެވޭ އެއްޗެހި ކާނަމަ އެކަހަލަ ކަންތައް ނުހިގާނެ. ފެންވެސް ރާއްޖޭގައި ގިނަވެފައި އޮތް އެއްޗެއް. ދެން ކީއްވެ ހަށިގަނޑަށް ބޭނުންވާ ވަރަށް ފެން ނުބޮނީ؟ އިޒް ދެޓް މައި ފޯލްޓް ޓޫ....." ޖައިޝް ކަންނެތް ގޮތަކަށް ގޮސް އެނދަށް ވެއްޓިގަތެވެ.\n"ޖައިޝް. އަމިއްލަ އަށް އަމިއްލަ ކެރިއާ ހަލާކުކޮށްލަނީ. ތިވެސް ފާޑެއްގެ ސުއިސައިޑެއް.."\n"މީހުން ހޭލުންތެރި ކުރުވުމަކީ މަގޭ ޒިންމާއެއްނޫން..." ޖައިޝް ރަޖާ ދަށަށް ވަނެވެ.\n"ޝޭންގެ ކްލޯޒް މީހަކަށް ވިމަކީ ކަލޭގެ ނަސީބު . ހުވާ " ކިޔާން ހޭންފެށިއެވެ. ޖައިޝް ދުވަހަކު އިސްލާހެއް ނުވާނެއެވެ. ފަރުވާކުޑަކަމުން އޭނަ ކުރާ އެފަދަ ކަންތައް އިނގިލިން ގުނާ ނުލެވޭހާ ގިނަވެއްޖެއެވެ. ކޮންމެ ފަހަރަކު އޭނަ ބޯ ދަމައިގަނެއެވެ. ނަމަވެސް ސްކައިމޯގެ އަގު ވެއްޓި ބަދުނާމުވާފަދަ ހާލަތްތައް އިތުރުވާންފެށީއެވެ.\n"ކިޔާން. ސީރިޔަސްކޮށް އަހަރެން ބުނެފާނަން ވާހަކައެއް. އަހަންނަށް ސާޖަރީއަށް ވުރެ މާ އިންޓެރެސްޓިން ކަމެއް ފެނިއްޖެ. ޖެނެޓިކް މައްސަލަތައް ދިރާސާކުރަން ބޭނުމީ. ލިލީގެ އެ ކޮންޑިޝަން. ޕްރައިމޯޑިއަލް ޑްވާފިޒަމް. އެ ޕަފެކްޓް ފެމިލީގައި އެކަހަލަ ކުއްޖެއް ހުރީމަ އެމީހުންގެ ކާބަފައިންގެ ކިހާ ހިސާބަކުން ވާރުތަކުރިކަމެއްތޯ އެބަޖެހެއެއްނު ބަލަން. ޓްވިންސްއިން އެހާ ތަފާތުވީމަ އެ ކަންތައް ބަލައިލާ ހިތްވީ. ޝައުން ގެ ދަރިންތަ އަނެއްކާ؟ "\n"ޝަޓަޕް ޖައިޝް. ކަލޭގެ ކަންތައް މާ މައްޗަށް ތިދަނީ. ލޫކާއަކީ ޝައުންގެ ޒިރޮކްސް ކޮޕީއެއް. ދެން ހުރީ ލިލީ. އެލީނާއާއި ތަފާތެއްނެތް. ސޯ. ދެން ބުނަން ތިއުޅެނީ ކީކޭ؟ "\n"ފެންނަ ފެނުމަށް މި ޒަމާނުގައި އިތުބާރުކުރާކަށް ނުވާނެ. މީހުންނަށް ހަގީގަތް އޮޅުވައިލަން ލޫކާއާއި ލިލީ ކޮސްމެޓިކް ސާޖަރީއެއް ނަހައްދާ ކަމެއްވެސް ނޭގެއެއްނު. ބޭރުފުށުން ދައްކާ ކޮންމެ ދަޅައަކަށް އަދި ހެއްލޭކަށް ނުވާނެ...." ޖައިޝް ހިނިގަނޑެއް ޖަހައިލިއެވެ. ކިޔާން މަޖާވެލާފައިވެސް ޖައިޝްއަށް ނަސޭހަތް ދިނެވެ. އޭނަ ވަޒީފާއަދާ ކުރާތަނަށް ތެދުވެރި ވެ ވަފާތެރިވުމަށާއި އިންސާނިއްޔަތު ކަމަށްޓަކާވެސް ބަލިމީހުންނަށް އަޅާލަން އެދުނެވެ. ފައިސާއަށްވުރެ އިންސާނިއްޔަތު ކަމަށްޓަކާ ކުރާ މަސައްކަތަކަށް ހަދަން ވިސްނައިދިނެވެ. ހުރިހާ ވާހަކައެއް ދައްކާ ނިމިގެން ޖައިޝްގެ ޖަވާބެއް ނުލިބުމުން ބަލައިލިއިރު އޭނަ އޮތީ މަރު ނިދީގައެވެ.\nޖުއާންގެ ގްރޫޕްކުދިން އާދައިގެ މަތިން ކަޑާއަށް ކާރު މަޑުކޮށްލިތަނާ ފެނުނު މަންޒަރަކުން ހުއްޓުން އެރިއެވެ. ކެމީލާ ގެނައި ކަޕްކޭކުތަކާއި ހެދިބިލެތް މޫސަބޭ އަތަށް ދިނީ އެކުދިންގެ ކުރިމަތީގައެވެ. އެކުދިން މޮޔަވެގެން އުޅޭ ކޭކުތައް ހަދާ މީހަކު އޮޅުން ފިލުމުން އެންމެ ބޮޑު ސިހުމަކާއި ރުޅިވެރިކަމެއް ލިބުނީ ތާނީއަށެވެ. ތާނީ ކާރުތެރޭ އިނދެ ދެފައި ތަޅައިގަތެވެ.\n"މަށެއް ދެން އެ ކޭކު ނުކާނަން. ބަލި ކުއްޖަކު ހަދާ ކޭކުން އަހަރެމެންގެ ގަޔަށް އެ ވައިރަސް ނާރާނެތަ؟ އޭނަ އުޅެނީވެސް ކެންސަރު ޖެހުނުކަން ފޮރުވަން. އެކަމަކު ހިކްމެން ލައިންއެއްވެސް އިނދެޔޯ އެއީ ކީމޯ ދޭ އެއްޗެއް. ލެޓްސް ގޯ...."\n"އާނ. ދާންވީ؟" ޖުއާންވެސް ބޭނުންވީ އަވަހަށް ސަލާމަތްވުމަށެވެ. ނަމަވެސް ވިޝާގެ ޚިޔާލު ބޭނުންވާފަދަ ގޮތަކަށް ބަލައިލިއެވެ.\n"ނޯ. ތިހެނެއް ނުވާނެ. ވަކި މީހަކު ހެދިއޭ ކިޔާފައި މަށެއް ކެއުން ހުއްޓައެއް ނުލާނަން. އިންފެކްޓް ކެމީލާ ތައްޔަރުކުރާ ކޭކުކަން އެނގުނީމަ ކޭކު ކާން ހިތްހަމަޖެހިއްޖެ. ޝީޒް ކްލީން އެންޑް ސްމެލްސް ނައިސް....ލައިކް އެ ރޯޒް." ވިޝާ ކާރުން ފައިބައިގެން ހިނގައިގަތުމުން ޖުއާންވެސް ކާރުން ފޭބިއެވެ. ވިޝާ ކެމީލާއަށް ސަލާމްކޮށްލަމުން ތައުރީފުކުރިއެވެ. އެކުދިން ކޭކާއި ހެދިބިލެތް ގަންނަ ވާހަކަ ބުނުމުން ކެމީލާ ހުރިހާ ކުދިދަތްތައް ފެންނަވަރަށް ހީލިއެވެ.\n"ކޭކަކީ މައި ޕެޝަން. އެކަމަކު ހެދިބިލަތް ހަދަނީ މާމަ..."\n"ވާއު ގްރޭންވެސް ވޯކް ކުރޭތަ؟ ހައު ސްވީޓް. އައި ލަވް އޯލްޑް ޕީޕަލް. އެމީހުން ވަރަށް ކިއުޓް.." ވިޝާ ހިތްހެޔޮކޮށް ހިނިތުންވެލިއެވެ. ހަގީގަތުގައި ކެމީލާ ބަލިވެ އުޅެމުން އެކުރާ ހިތްވަރާއިމެދު ހިތުގައި ތައުރީފު އުފެދުނެވެ. ތާނީ އަނގަ ހޭވިފައި ހުރިއިރު ވިޝާ އެކްޓްކުރަނީ ކަމުގައި އުއްމީދުކުރިއެވެ. ވިޝާގެ ކޮޅު ބަދަލުކޮށްފިއްޔާ ހާދަ ދެރައެވެ. އެގްރޫޕްގެ އެންމެ ބޮޑު އެއް ހިތްވަރަކީ ވިޝާއެވެ. ނިކަމެތިންނާއިމެދު ހަމްދަރުދީވެ އަޅާލާން ޖެހޭކަމަކަށް ތާނީ ނުދެކެއެވެ. ސަބަބަކީ އެފަދަ ކުދިންގެ އަބަދު ބޭނުމަކީ އެހެން މީހުންގެ މުއްސަދިކަން ފޭރުމެވެ. ތިމާމެން މަސައްކަތް ނުކޮށް އެހެން މީހުން ބުރަ މަސައްކަތުން ހާސިލުކުރާ ކަންތައް ސަލާމް ޖަހައިގެން ހޯދުމެވެ. ފަގީރުން ފަގީރުންގެ ގޮތުގައި އުޅުނީމަ ވީ ނޫންހެއްޔެވެ؟ އެމީހުން މުއްސަދިވީމަ ދެން ހަމަ މުއްސަދިކަމާއިހެދި ފަހަތުން އުޅޭކަށް ނުޖެހެއެވެ. ކެމީލާވެސް އޭނަގެ ފެންވަރު ސްކޫލަކަށް ދިޔަނަމައެވެ. ތާނީގެ ހިތުގައި ހިނގައިގަތް ޝުއޫރަކުން ކެމީލާއާއި ދިމާލަށް ފޫހިގޮތަކަށް ބަލަން ހުއްޓެވެ. ވިޝާއާއި ޖުއާން ގެނައި ކޭކުތަކައި ހެދި ބިލެތްތައް ނުކާން އޭނަ ނިޔަތްގަތެވެ. އޭރުވެސް ފައިގާ މަޑު ރިހުމެއް ހުއްޓެވެ. ކުރީދުވަހު ވެއްޓި ކަކޫ ޖެހުނުގޮތަށް ރިހުން ފިލާ ގޮތެއްނުވިއެވެ. ކަށީގެ ޑޮކްޓަރަކަށް ދެއްކުމުން ބުނީ ލިގަމެންޓަކަށް އަނިޔާވީ ކަމުގައެވެ. ދުވަސްކޮޅަކުން ރަގަޅުވާނެ ކަމުގައެވެ. ނަމަވެސް ކަކުލާއި ދިމާލަށް ތިރިން އޭނައަށް ގަނޑެއްހެން އޮތްތަނެއް ފެނިގެން އެއީވެސް ނޭގި ވީ އަނިޔާއެއް ކަމުގައި ނިންމިއެވެ. ހޫނު ފެނުން ބޮނޑިތާންކޮށް ބޭސް ލައިގެން އޭނަ ހުންނަނީއެވެ. އެހުރިހާ މައްސަލައަކީ ކަކުލަށް އަނިޔާވެ ޒަޚަމެއް ހުރުމުން ކަމަށް ވެދާނެއެވެ. ޑޮކްޓަރ ދިން އެންޓިބައިޓިކް ކާންވީމަ އެހާ މޭނުބައި ކުރެއެވެ. ކާރަށް އަރާފައި ޚިޔާލު ބަދަލުވެ ހެދިބިލެތްގަނޑެއް ނެގިއެވެ. އެތިކޮޅެއް ދުފައިލުމުން މޭބޮޑުވުން ރަގަޅުވިއެވެ.\n"އަހަންނަށް ހީވަނީ ކެމީލާގެ މާމަ އަކީ ސިހުރުވެރިއެއްހެން. އަހަރެން މަރައިލަން ސިހުރު ހަދަނީ ކަމަށްވާނީ. މި ކާން ފެށިފަހުން ރަގަޅަށް ބަލިވާން ފަށައިފި.." ތާނީ އެންމެފަހުން ނީދެވިގެން ބުނެލިއެވެ.\n"ޑޯންޓް ބީ ސްޓުޕިޑް ތާނީ. ބަލި ޖައްސަވަނީ ވަކި ފަރާތަކުން. އެކަނި ތާނީއަށް ސިހުރު ޖެހެންވީ ކީއްވެ؟ " ވިޝާ ނުރުހުނެވެ. ކޮންމެ ކަމެއް ދެން ކެމީލާގެ ބޮލުގައި އަޅުވަން ޖެހޭހެއްޔެވެ؟\n"އެހަދާ މީހަކަށް ނު ސިހުރު ޖެހޭނީ.." ތާނީ ޔަގީންކުރިއެވެ.\n"ތާނީ ކަހަލަ ރިޗް ކުއްޖަކު ކަޑާއިން އެއްޗެއް ގަނެގެން ކައިފާނެކަމަށް ހީކޮށް މީހަކު ސިހުރެއް ނަހަދާނެ.." އައުސަމްއަށްވެސް މަޖާވިއެވެ.\n"މަށަށް ޝައްކު ބަލި ޖެހުނީ؟ " ތާނީ ލޯބޮޑުކޮށްލިއެވެ.\nއެ އަރައިރުމެއްގެ ތެރޭ ތިބެ ގެއަށް އާދެވުނެވެ.\nއެލީނާ އެހާވަރުން އުޅޭއިރުވެސް ކިޔާން އޭނަގެ ފަރާތަަށް ލަންބުވައެއް ނުލެވުނެވެ. ބަލިކަމަށް ހެދިގެން ހޮސްޕިޓަލަށް ދިޔަ ދުވަހެއްގައި އެލްބިނޯ ޑޮކްޓަރެއް ލިބުމުން އެހާ ބޮޑަށް ސިހުނީ ނީވްއާއި ގުޅުމެއް ހުރި ބާވައޭ ހިތަށް އަރާފައެވެ. ޖައިޝް އެންމެންގެ ތެރެއިން ލޮލުގައި އަޅައިގަންނަނީ ތަފާތު ރީތިކަމެއް ހުރީމައެވެ. ލޭކެންގެ އިސްތަށިގަނޑާއި ކުލަ ވައްތަރުވުމުން އެދެކުދިންގެ އާއިލާ އެއްވެސްކަހަލަ ގުޅުމެއް އޮތްތޯވެސް ހިތާހިތުން ސުވާލު ކުރެވުނެވެ. އޭނަ ފެނުމުން ޖައިޝް ހީލިގޮތުން ލިބުނު ދައުވަތަކަށް ވިއެވެ.\n"ހޭއި ޑޮކްޓަރ ޝައުން ވައިފް؟ " ޖައިޝް މަޑުކޮށްލިއެވެ.\n"ޔެސް..." އެލީނާ ހާސްވެގެން ވަށައިގެން ހޯދައިލިއެވެ.\n"ޝައުންއާއި ބައްދަލު ކުރައްވަންތޯ؟ " ޖައިޝް އެހިއެވެ.\n"ތިއީ ޝައުންގެ ފްރެންޑެއް ދޯ. އޭނަ އެހާ ފްރެންޑުންނެއް ނުތިބޭ. އަހަންނަށް އެނގެނީ ކިޔާން އެކަނި........" އެލީނާގެ ބިރު ކެނޑެންފެށިއެވެ. ޝައުންއަށް ފެނުނަސް އަދި އޭނަ ޖައިޝްއާއި ގުޅުމެއް އޮތީއެއްވެސް ނޫންތާއެވެ. ކިޔާންއާއެކު ފެނުނު ނަމަތާއެވެ.\n"އޯ. ޑޮކްޓަރ ކިޔާން؟ އަހަރެން ވަރަށް ފަހުން އޭނަގެ އެޕާޓްމެންޓަށް މޫވްކުރީ އެއީ އަހަރެންގެ ރޫމްމޭޓް...." ޖައިޝް ހީލިއެވެ. "އިޓްސް އެ ސްމޯލް ވޯލްޑް"\nޖައިޝްގެ އެ ހީލުމުގައި ހުރި ގޮތާއި ފަހު ލަފުޒު ބުނެފައި ދާން ހިނގައިގަތުމުން އެލީނާ ފިނިވާގޮތްވިއެވެ. ކަމަކާއި ނުލާ އެލީނާގެ ކަނދުރާއިން ފެށިގެން ފައިތިލައާއި ހަމަޔަށް ހީބިހި ނަގައިގެން ދިޔައެވެ. ޖައިޝްގެ އެ އަމަލުން ދޭހަވާންވީ އެއްޗެއް ނޭގިފައި އިރުކޮޅަކު ހުރެވުނެވެ.\nއެލީނާއަށް ނަސީބަކުން ކިޔާންގެ ނަމްބަރެއް ނެގުނެވެ. އޭނަ ނީވްގެ އައިޑީ ކާޑު ހިފައިގެން މޫނު އަޅައިގެންގޮސް ނަމްބަރު ނެގުމަށްފަހު ކިޔާން ބަލިމީހުން ބަލާ ކޮޓަރިއަށް ވަނެވެ. ނަސީބަކުން އެހީތެރިއަކު ނެތެވެ. ކިޔާން ސްމާޓްކަމުން މީހަކު ބަލާ ބަލާ ފޫއްސެއްނުވާނެއޭ ހިތަށް އެރިއެވެ. އަވިއައިނު ނެގިއިރުވެސް ކިޔާން ބަލައެއް ނުލައެވެ. ކާކުކަން ދެނެގަންނަން އޭނަ ބެލިޔަސް ފެންނާނީ ނީވްގެ ފޮޓޯތާއެވެ. ކިޔާން ލައިގެން އިނީ މަޑުނޫކުލައިގެ ގަމީހަކާއި ކަޅުފަޓުލޫނެކެވެ. ޓައީއަޅާފައި ހުރުމުން ރަސްމީކަމެއް ހުއްޓެވެ. އެ ރީތި ލޮލުން ބަލައިފިއްޔާ އޭނަ ވިރިދާނެއެވެ.\n"ޑޮކްޓަރ ކިޔާން...." އެލީނާގެ އަޑު އިވުމުން ކިޔާން ސިހޭގޮތްވިއެވެ.\n"ޔެސް. ވަޓް ހެޕެންޑް މިސް ނީވް..." ކިޔާން ދެނެހުރިކަމަށް ހަދައިނުލިއެވެ.\n"އިނގިލީގައި ރިއްސަނީ މިހިރީނު ކެނޑިފައި....." އެލީނާ އޭނަގެ އަތަށް އަރުވާފައިވާ އަންގި ނައްޓައިލުމުން އެ ދޮންދޮން އޮމާން އަތްތިލަ ހާމަވިއެވެ. ހިމަ ލޯލި އިނގިލިތަކުގައި އެންމެ ކޫރުމެއްވެސް ނެތެވެ. އެއަތުގައި ކެނޑިފައިވާ ތަނެއް ގައިމު ކިޔާންގެ ލޮލަކަށް ނުފެނުނެވެ. އެންމެ ރަގަޅެވެ. އެއީ އެލީނާގެ ބަހަނާއެކެވެ. އޭނަގެ ފަހަތުން ހިޔަންޏަކަށްވެގެން އަންނަން އެލީނާ ކޮންމެ ފަދަ ކަމެއްވެސް ކޮށްފާނެކަން ކިޔާންއަށް ޔަގީންވިއެވެ. ޖެހިލުމެއްވެސް ނުވާ ކުއްޖެކެވެ.


Ronaldo Juventus gai ithuru2aharu madukohfaane\nރޮނާލްޑޯ ޔުވެންޓަސްގައި އިތުރު ދެއަހަރު މަޑުކޮށްފާނެ\nކްރިސްޓިއާނޯ ރޮނާލްޑޯ: އަދި އިތުރު ދެ އަހަރު ޔުވެންޓަސްގައި މަޑުކޮށްފާނެ\nޔުވެންޓަސްގައި އިތުރަށް މަޑު ނުކޮށް އެހެން ކްލަބަކަށް ބަދަލުވާން އުޅޭ ކަހަލަ މަންޒަރު ތަކަކަށް ފަހު މިހާރު ފެންނަނީ ރޮނާލްޑޯ ޔުވެންޓަސްގައި އިތުރަށް މަޑުކޮށްފާނެ ފަދަ މަންޒަރުތަކެވެ.\nމިހާރު ފެންނަމުންދާ މަންޒަރު ތަކަށް ބަލައި 2023 އާއި ހަމައަށް ކޮންޓްރެކްޓް އާކޮށް ދެ އަހަރުގެ ކޮންޓްރެކްޓަކާއެކު ޔުވެންޓަސްގައި ރޮނާލްޑޮ މަޑުކުރުން ވަރަށް ކައިރި އެވެ.\nގިނަ ބަޔަކަށް އުންމީދު ކުރެވުނު ގޮތުގައި ރޮނާލްޑޯ ފުރަތަމަ ކުޅުނު ސްޕޯޓިން ލިސްބަން ނުވަތަ އޭނާ ވިދާލި މެންޗެސްޓާ ޔުނައިޓެޑަށް މި ފަހަރުގެ ސަމާ ޓްރާންސްފާގައި އޭނާ ބަދަލު ވާނެ އެވެ. ނޫނީ ފުޓްބޯޅަ ކުޅުމުން ރިޓަޔާ ވުމުގެ ކުރިން މުޅިން އާ ދަތުރެއް ފަށައި ޕީއެސްޖީއަށް އޭނަ ބަދަލު ވެދާނެ ކަމުގެ ވާހަކަތަކެއް ވެސް ދެކެވުނެވެ. ނަމަވެސް މިހާރު ހިސާބަކަށް މަންޒަރު ބަދަލު ވެއްޖެ އެވެ.\nއިޓަލީގެ ކުޅިވަރު ނޫސްތަކުން ބުނަނީ އެލިއެންޒް ސްޓޭޑިއަމްގައި އޭނާ އިތުރު ދެ އަހަރަށް މަޑުކުރާނެ ކަމަށެވެ. އެގޮތުން ލަގެޒެއްޓާ ޑެލޯ ސްޕޯޓްސް އާއި ސްޕޯޓްސް މީޑިއާސެޓް އިން ބުނާ ގޮތުން މި ހަފުތާގެ ތެރޭގައި އިތުރު ދެ އަހަރު ދުވަހުގެ މުއްދަތަކަށް ރޮނާލްޑޯ ޔުވެންޓަސް އާއެކު އެއްބަސްވުމުގައި ސޮއި ކުރާނެ އެވެ.\nޔުވެންޓަސްއިން ރޮނާލްޑޯއާއެކު މިގޮތަށް ކޮންޓްރެކްޓެއް ހެދުމުގެ ފޮރުވިފައިވާ އެޖެންޑާއެއް އޮތުން ވަރަށް ގާތެވެ. އެކްލަބުގެ ބޭނުމަކީ 2023 އާއި ހަމައަށް އެއްބަސްވުމެއް ހަދައި، 2022 ގެ ޓްރާންސްފާ މާކެޓުގައި ރޮނާލްޑޮ ފްރީ އެޖެންޓެއްގެ ގޮތުގައި ދޫވެގެން ދިޔަ ނުދިނުން ކަމަށް ވެދާނެ އެވެ. އޭރުން ރޮނާލްޑޯ އެހެން ޓީމަކަށް ބަދަލުވަން ބޭނުން ވެއްޖެ ނަމަ އެ ޓީމަކުން ބޮޑު އަދަދެއް ޔުވެންޓަސްއަށް ދައްކަން ޖެހޭނެ އެވެ. މިއީ މާލީ ގޮތުން ޔުވެންޓަސްއަށް ލިބޭ ބޮޑު ފައިދާ އަކަށް ވާނެ އެވެ.\nމި ހުށަހެޅުން ރޮނާލްޑޯ ގަބޫލު ނުކޮށްފާނެ ސަބަބެއް އެބައޮތެވެ. އެއީ މި ކޮންޓްރެކްޓް ހަމަވާއިރު ރޮނާލްޑޯއަށް 38 އަހަރު ވާނެ އެވެ. އެހެން ކަމުން އޭގެ ފަހުން މެންޗެސްޓާ ޔުނައިޓެޑް ނުވަތަ ސްޕޯޓިން ލިސްބަން އަށް އޭނާ ކުޅުން ވަރަށް ދުރެވެ.\nޔުވެންޓަސްގައި އޭނާގެ ފުޓްބޯޅާ ކެރިއާ ނިންމާލުމުގެ ބަދަލުގައި މެންޗެސްޓާ ޔުނައިޓެޑް ނުވަތަ ސްޕޯޓިން ލިސްބަންގައި އަލުން ކުޅެލުމަށް ފަހު އޭނާގެ ފުޓްބޯޅަ ބޫޓު ބަހައްޓާނެ ކަމަށް ގިނަ ބަޔަކު ގަބޫލު ކުރެ އެވެ.


Sarukaaru kunfunithakuge saafu faidhaa 9% ithuruvejje\nސަރުކާރު ކުންފުނިތަކުގެ ސާފު ފައިދާ ނުވަ ޕަސެންޓް އިތުރު\nސަރުކާރުގެ އެއް ކުންފުނި ކަމަށްވާ ބީއެމްއެލް -- ފޮޓޯ: އަވަސް\nސަރުކާރު ކުންފުނިތަކަށް މިދިޔަ އަހަރުގެ ތިން ވަނަ ކްއާޓަރުގައި ލިބުނު ސާފު ފައިދާ ނުވަ ޕަސެންޓް އިތުރުވެފައިވާ ކަމަށް ޕްރައިވެޓައިޒޭޝަން ބޯޑުން ބުނެފި އެވެ.\nޕްރައިވެޓައިޒޭޝަން ބޯޑުން އާއްމުކޮށްފައިވާ ތިން ވަނަ ކުއާޓަރުގެ މާލީ ރިޕޯޓުތައް ދައްކާ ގޮތުން މިދިޔަ އަހަރުގެ ތިން ވަނަ ކުއާޓަރާ ހަމައަށް ސަރުކާރުގެ 26 ކުންފުންޏަށް ސާފު ފައިދާގެ ގޮތުގައި އެއް ބިލިއަން ރުފިޔާ ސާފު ފައިދާގެ ގޮތުގައި ލިބިފައިވެ އެވެ. މިއީ 2018 ވަނަ އަހަރުގެ ތިން ވަނަ ކުއާޓަރުގައި ލިބިފައިވާ 961 މިލިއަން ރުފިޔާއާ އަޅާ ބަލާއިރު ނުވަ ޕަސެންޓުގެ އިތުރު ވުމެކެވެ.\nސަރުކާރު ކުންފުނިތަކުގެ ތެރެއިން އެންމެ ބޮޑު ސާފު ފައިދާއެއް ލިބިފައިވަނީ އެސްޓީއޯ އަށެވެ. އެ ކުންފުންޏަށް ތިން ވަނަ ކުއާޓަރުގެ ނިޔަލަށް ސާފު ފައިދާގެ ގޮތުގައި 94 މިލިއަން ރުފިޔާ ލިބިފައިވެ އެވެ. މިއީ 2018 ވަނަ އަހަރުގެ ތިންވަނަ ކުއާޓަރުގައި ސާފު ފައިދާގެ ގޮތުގައި ލިބުނު 47 މިލިއަން ރުފިޔާއާ އަޅާބަލާއިރު ގާތްގަނޑަކަށް 104 ޕަސެންޓުގެ އިތުރު ވުމެކެވެ. ދެވަނަ އަށް އެންމެ ބޮޑު ސާފު ފައިދާއެއް ލިބިފައިވަނީ މޯލްޑިވްސް އެއާޕޯޓް ކޮމްޕެނީ (އެމްއޭސީއެލް) އެވެ. އެ ކުންފުންޏަށް ތިންވަނަ ކުއާޓަރުގައި ސާފު ފައިދާގެ ގޮތުގައި 350 މިލިއަން ރުފިޔާ ލިބިފައިވެ އެވެ. އަދި މިދިޔަ އަހަރު ލިބިފައިވަނީ 277 މިލިއަން ރުފިޔާ އެވެ. މިއީ 26 ޕަސެންޓުގެ އިތުރު ވުމެކެވެ.\nސަރުކާރު ކުންފުނިތަކުގެ މާލީ ރިޕޯޓުގައިވާ ގޮތުން ކުންފުނިތަކުގެ ސާފު ފައިދާ އިތުރުވިނަމަވެސް ޖުމްލަ އާމްދަނީ ވަނީ ދަށްވެފަ އެވެ. ތިން ވަނަ ކުއާޓަރުގައި އާމްދަނީގެ ގޮތުގައި 7.2 ބިލިއަން ރުފިޔާ ލިބިފައިވާއިރު، މިދިޔަ އަހަރު ލިބުނީ ގާތްގަނޑަކަށް އެވަރުގެ އާމްދަނީ އެކެވެ.\nރަޒީގެ "ޑިޒައިނާރަޒީ" ހުޅުވައިފި\nޕިޖަން ބްރޭންޑުގެ ބޭބީ ޕްރޮޑަކްޓް ސަފަޔާއިން\nރާއްޖޭގެ ދަރަނި 76 ބިލިއަން ރުފިޔާ އަށް


އޮފިސަރ – ޖީ.އެސް 3\n- މައިކްރޯސޮފްޓް އޮފީސް ޕްރޮގްރާމްތައް ބޭނުންކުރަން އެނގުން.\n- ދިވެހި އަދި އިނގިރޭސިބަހުން ފަރިތަކަމާއެކު މުޢާމަލާތުކުރަން އެނގުން.\n- ސިޔާސީ ޕާޓީއެއްގެ ރަޖިސްޓްރީގައި އެމީހެއްގެ ނަން ހިމެނިފައިވާނަމަ، ވަޒީފާއަށް ހޮވުމުން ޕާޓީން ވަކިވުން.\n- ސިޔާސީ/ސިޔާސީ ޕާޓީއެއްގެ ހަރަކާތްތަކުގައި އިސްކޮށް ބައިވެރިވެއުޅޭ މީހަކުކަމުގައި ނުވުން.\n- މަޤާމް ގެ މަސްއޫލިއްޔަތު އަދާ ކުރުމުގެ ޤާބިލްކަން ހުރި މީހެއް ކަމަށް އިންޓަވިއު ޕެނަލަށް ސާބިތު ކޮށްދިނުން.\nދުވަހުން ދުވަހަށް ކުރަންޖެހޭ މަސައްކަތްތައް:\nދުވަހުން ދުވަހަށް ކުރެވޭ މަސައްކަތްތަކުގެ ޔައުމިއްޔާ ލިޔުން.\nސެކްޝަންގެ ލިޔެކިޔުންތައް ތަރުތީބުކޮށް ފައިލްކުރުން.\nޓާސްކް މެނޭޖަރ ދުވަހުން ދަވަހަށް އަޕްޑޭޓް ކުރުން.\nޙާލަތާ ގުޅިގެން ކުރަންޖެހޭ މަސައްކަތްތައް:\nކޮމިޝަނުން ޙާޞިލް ކުރުމަށް ކަނޑައަޅާފައިވާ ލަނޑުދަނޑިތައް ޙާޞިލް ކުރުމަށްޓަކައި، ކޮންމެ އަހަރަކު ސެކްޝަނުން ހިންގާނެ ޙަރަކާތްތަކުގެ ތާވަލު އެކުލަވާލުމުގެ އިދާރީ މަސައްކަތް ކުރުން.\nސެކްޝަނުގެ އިދާރީ މަސައްކަތްތައް ކުރުން.\nއަހަރީ ރިޕޯޓަށް ބޭނުންވާ މަޢުލޫމާތު ދުވަހުން ދުވަހަށް އެއްކުރަމުން ގެންދިއުމާއި، އިދާރީ ސެކްޝަނުން ކަނޑައަޅާ މުއްދަތަށް އެ މަޢުލޫމާތު ތައްޔާރުކޮށް ނިންމުން.\nކޮމިޝަނުގެ އަހަރީ ބަޖެޓް އެކުލަވާލުމަށްޓަކައި، ކުރިއަށްއޮތް އަހަރު ސެކްޝަނުން ހިންގާނެ ހަރަކާތްތަކަށް ހިނގާނެ ޚަރަދު އަންދާޒާކޮށް ބަޖެޓް ތައްޔާރު ކުރުމުގައި ސެކްޝަނުގެ ވެރިޔާއަށް އެހީތެރިވުން.\nއިންތިޚާބުގެ ބަޖެޓް ތައްޔާރުކުރުމުގައި ސެކްޝަންގެ ވެރިޔާއަށް އެހީތެރިވުން.\nއިންތިޚާބުތަކުގެ ކަލަންޑަރު އެކުލަވާލުމުގެ އިދާރީ މަސައްކަތްތައް ކުރުމާއި ކަލަންޑަރު ފޮނުވަންޖެހޭ ފަރާތްތަކަށް ފޮނުވުން.\nކޮންމެ އިންތިޚާބެއްވެސް ބާއްވާނެ ތާރީޚު ކޮމިޝަނުން ކަނޑައެޅުމުން، އެ އިންތިޚާބަކަށް ކުރިމަތިލުމުގެ ފުރުޞަތު ހުޅުވާލުމަށްޓަކައި ކުރަންޖެހޭ އިޢުލާން ތައްޔާރުކޮށް، ޢާންމުކުރުމަށް ކުރަންޖެހޭ މަސައްކަތްތައް ކުރުން.\nއިންތިޚާބުތަކަށް ކުރިމަތިލުމަށް އެދޭ ފޯމު ފަރުމާކޮށް، ޕްރިންޓްކޮށް، ލިބޭނޭ އިންތިޒާމު ހަމަޖެއްސުމުގެ އިދާރީ މަސައްކަތް ކުރުން.\nއިންތިޚާބުތަކަށް ކުރިމަތިލުމަށް އެދޭ ފަރާތްތަކަށް އެޕްލިކޭޝަން ފޯމު ލިބޭނެގޮތާއި، ފޯމު ބަލައިގަނެ ޖަވާބު ދެވޭނެ އިންތިޒާމު ހަމަޖެއްސުމުގެ އިދާރީ މަސައްކަތްތައް ކުރުން.\nއިންތިޚާބުތަކާ ގުޅިގެން އޮބްޒަރވަރުން، މޮނީޓަރުން، އަދި ކެންޑިޑޭޓުންގެ މަންދޫބުންނަށް ވުމަށް އިޢުލާނު ކުރުމާއި އެޕްލިކޭޝަންތައް އެކްރެޑިޓްކޮށް ފާސް ދޫކުރުމާ ގުޅޭ މަސައްކަތްތައް ކުރުން.\nއިންތިޚާބުތަކަށް ކުރިމަތިލާ ސިވިލް ސަރވިސް މުވައްޒަފުންގެ މަޢުލޫމާތު ސިވިލް ސަރވިސް ކޮމިޝަނަށް އެންގުން.\nނަން އަނބުރާ ގެންދަން ބޭނުންވާ ކެންޑިޑޭޓުންނަށް ދޭންޖެހޭ މައުލޫމާތު ދިނުމާއި އެމައުލޫމާތު އާންމުކުރުމާއި އެމައުލޫމާތު ބެލެހެއްޓުމުގެ އެންމެހާ ކަންކަން ކުރުން.\nވޯޓުފޮށި ބަހައްޓާނޭ ތަންތަން ހޯދައި އެތަންތަން ސަރވޭކުރުމާއި، ސަރވޭ ރިޕޯޓު އެކުލަވާލުމަށްފަހު ކޮމިޝަނަށް ހުށަހަޅައި، ކަމާބެހޭ ސެކްޝަނާ ގުޅިގެން އެތަންތަނުގެ އިންތިޒާމުތައް ހަމަޖެއްސުމުގެ މަސައްކަތް ކޯޑިނޭޓްކޮށް ބެލެހެއްޓުން.\nވޯޓު ކަރުދާސް ޑިޒައިން ކުރުމަށްޓަކައި ކުރަންޖެހޭ މަސައްކަތްތައް ކުރުން.\nޗާޕުކުރެވޭ ވޯޓުކަރުދާސް ރައްކާތެރިކަމާއެކު ބެލެހެއްޓޭނެ އިންތިޒާމު ހަމަޖެއްސުމުގައި ސެކްޝަނުގެ ވެރިޔާއަށް އެހީތެރިވުން.\nވޯޓުކަރުދާހުގެ ސްޓޮކް ރައްކާތެރިކަމާއެކު ބެލެހެއްޓޭނެ އިންތިޒާމު ހަމަޖެއްސުމުގައި ސެކްޝަނުގެ ވެރިޔާއަށް އެހީތެރިވުން.\nޗާޕުކޮށްގެން ގެނެވޭ ވޯޓުކަރުދާހުގައި ޕްރިންޓިންގ މައްސަލައެއް ހުރިތޯބެލުމަށްޓަކައި، ޗެކުކުރުމުގެ މަސައްކަތުގައި ސެކްޝަނުގެ ވެރިޔާއަށް އެހީތެރިވުން.\nއިންތިޚާބުތަކުގައި ބޭނުންކުރެވޭ ވޯޓުކަރުދާސް ރައްކާތެރިކަމާއެކު ނައްތާލުމުގެ އިންތިޒާމު ހަމަޖެއްސުމުގައި ސެކްޝަނުގެ ވެރިޔާއަށް އެހީތެރިވުން.\nވޯޓު ފޮށި ބަހައްޓާނެ ތަންތަން ހޯދައި އެތަންތަން ސަރވޭ ކުރުމާއި، ސަރވޭ ރިޕޯޓު ތައްޔާރުކުރުމަށްފަހު ކޮމިޝަނަށް ހުށަހެޅުމާއި، އެހެން ސެކްޝަންތަކާ ގުޅިގެން އެތަންތަނުގެ އިންތިޒާމުތައް ހަމަޖެއްސުމުގެ މަސައްކަތްތައް ކޯޑިނޭޓް ކުރުން.\nއިންތިޚާބުގައި ކޮންމެ ވޯޓުފޮށްޓަކަށް ވޯޓުލާނެ މީހުންގެ އަދަދު ކަމާ ގުޅޭ ސެކްޝަނުން ހޯދައި، ވޯޓުލާ މަރުކަޒުޔައް ހަމަޖައްސައި، އެވޯޓުފޮށިތަކުގެ އަދަދާއި ވޯޓުފޮށިތައް ބަހައްޓާ ސަރަޙައްދުތައް އިޢުލާން ކުރުމަށް އިޢުލާން ތައްޔާރުކޮށް އިޢުލާން ކުރެވޭނެ އިންތިޒާމު ހަމަޖެއްސުން.\nއިންތީޚާބުތަކަށް ރާއްޖެއާއި ރާއްޖެއިން ބޭރުން ހޯދަންޖެހޭ ތަކެތި ހޯދުމަށް ސްޓޮކަށް ފޮނުވަންޖެހޭ ލިޔެކިޔުންތައް ތައްޔާރުކޮށް ފޮނުވުމާއި އެތަކެތި ލިބޭކަން ޔަޤީން ކުރުން.\nވޯޓުނަގާ މަރުކަޒުތަކުގެ ލޭއައުޓް ތައްޔާރު ކުރުމާއި، އެތަންތަނަށް ބޭނުންވާ ވަސީލަތްތައް ހަމަކޮށް ވޯޓުނެގޭނެގޮތަށް ތަން ތައްޔާރު ކުރުމުގެ އިންތިޒާމުތައް ހެމަޖެއްސުމުގައި ސެކްޝަނުގެ ވެރިޔާއަށް އެހީތެރިވުން.\nވޯޓުނެގުމަށް ބޭނުންވާ ލިޔެކިޔުންތައް ފަރުމާކޮށް، ތައްޔާރުކޮށް ޕެކްކުރުމަށްފަހު ވޯޓުލާ މަރުކަޒުތަކަށް އެތަކެތި ފޮނުވުމަށް ކަމާ ގުޅޭ ސެކްޝަނާ ހަވާލުކޮށްގެން ފޮނުވުނުކަން ކަށަވަރު ކުރުން.\nއިންތިޚާބުގެ ވަގުތީ ނަތީޖާ އާއި ރަސްމީ ނަތީޖާގެ އިޢުލާނު ތައްޔާރުކޮށް އާންމު ކުރުމަށް ކުރަންޖެހޭ މަސައްކަތްތައް ކުރުމާއި އެނަތީޖާ ޝީޓުތައް ބެލެހެއްޓުން.\nވޯޓުނަގާ ނިމުމުން، ވޯޓުނެގުމަށް ބޭނުންކުރި ތަކެތި އަނބުރާ ގެނެވޭނެ އިންތިޒާމު ހަމަޖެއްސުމާއި، ތަކެތި ބަލައިގަނެ ނަތީޖާ ހަދާ ޓީމަށް ބޭނުންވާ ލިޔެކިޔުންތައް ރައްދުކުރުމާއި، ވޯޓުނެގުމަށް ބޭނުންކުރި ސެކިއުރިޓީ އުރަތައް ރައްކާތެރިކަމާއެކު ބެލެހެއްޓުމުގައި ސެކްޝަނުގެ ވެރިޔާއަށް އެހީތެރިވުން.\nއިންތިޚާބުތަކާއި، ބައި-އލެކްޝަންތައް އަދި ރައްޔިތުންގެ ޚިޔާލު ހޯދުމަށް ނެގޭ ޢާންމު ވޯޓުތަކުގެ ރިޕޯޓް ތައްޔާރު ކުރުމަށް ބޭނުންވާ މަޢުލޫމާތު އެއްކޮށް ރިޕޯޓްތައް އެކުލަވާލުމުގައި ސެކްޝަނުގެ ވެރިޔާއަށް އެހީތެރިވުން.\nކޮމިޝަނުގެ ސްޓްރެޓީޖިކް ޕްލޭނާ އެއްގޮތަށް ސެކްޝަންގެ މަސައްކަތްތައް ކުރިޔަށްދޭތޯ ބަލައި، އެޕްލޭންގައިވާ ސެކްޝަނާ ގުޅުންހުރި ލަނޑުދަނޑިތައް ހާސިލުވާ މިންވަރު ބަލައި، ވަޒަންކުރުން.\nކޮމިޝަނުން އަންގާ ގޮތެއްގެ މަތިން އިންތިޚާބާ ގުޅިގެން ކުރަން ޖެހޭ އެންމެހާ ކަންކަން ކުރުން.\nސަލާމުގައި ހުންނަނަމަ އަންގަންޖެހޭ ފަރާތްތަކަށް އަންގައި އެދުވަހެއްގައި ނިންމުމަށް ޙަވާލުކުރެވިފައިވާ މަސައްކަތުގެ މަޢުލޫމާތު ސެކްޝަނުގެ ވެރިޔާއަށް ދިނުމާއި އެ މަސައްކަތް ކުރެވޭނެ އިންތިޒާމު ހަމަޖެއްސުމަށް ސެކްޝަންގެ ވެރިޔާއަށް ބޭނުންވާ އެހީތެރިކަން ފޯރުކޮށްދިނުން.\nޗުއްޓީ ނަގާނަމަ، ޗުއްޓީގައި ހުންނަ ދުވަސްވަރު އެ މަސައްކަތް ކުރުމާ ޙަވާލުވާ މުވައްޒަފަށް އެދުވަސްވަރު ކުރަން ހުރި މަސައްކަތް ލިޔެކިޔުމުން ޙަވާލުކުރުން.\n· މިނޫންވެސް ޑިވިޜަނުންނާއި، އޮފީހުން ކުރާ ބޮޑެތި މަސައްކަތްތަކުގައި ބައިވެރިވެ އެހީތެރިވެދިނުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 ޑިސެމްބަރ 2019 ވާ ބުރާސްފަތި ދުވަހުގެ 15:00ގެ ކުރިން އިލެކްޝަންސް ކޮމިޝަން (ޕޯޓްސް ކޮޕްލެކްސް ބިލްޑިންގ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ.\n- ވަޒީފާއަށް އެދި ހުށަހަޅާ ފޯމު މި ކޮމިޝަނުގެ ރިސެޕްޝަނުން ލިބެން ހުންނާނެއެވެ. އަދި މިކޮމިޝަނުގެ ވެބްސައިޓް www.elections.gov.mv އިންވެސް ޑައުންލޯޑްވެސް ކުރެވޭނެއެވެ.\nމާކުސް ދިނުމުގައި ބަލާނެ މިންގަނޑު\n- ޖެނެރަލް ސަރވިސްގެ ގިންތީގެ ވަޒީފާތަކަށް ކުރިމަތިލާ ފަރާތްތައް ޝޯޓްލިސްޓްކުރާނީ ތަޢުލީމާއި، މަސައްކަތާއި، ތަޖުރިބާއާއި، ތަމްރީނާއި، ހުނަރުގެ މާކުހަށް ބެލުމަށްފަހު ލިބޭ މާކުހުގެ މަތީ ތަރުތީބަށް ބަލައިގެންނެވެ. އަދި ޝަރުޠު ފުރިހަމަވާ ފަރާތްތަކުން ކަމާގުޅޭ ދާއިރާއިން ހޯދާފައިވާ މަތީ ސެޓްފިކެޓްތަކަށް، މާކްސް ދެވޭނީ ތަޢުލީމަށް މާކްސް ދިނުމަށް ކަނޑައަޅާފައިވާ ގޮތުގެމަތީންނެވެ.\n- މަޤާމަށް ބޭނުންވާ ޝަރުޠުތަކުގައި ބަޔާންކުރެވިފައިވާ ސެޓްފިކެޓްތަކަށް ވުރެ މަތީ ސެޓްފިކެޓް ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓްފިކެޓް ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ.\nސުންގަޑި: 26 ޑިސެންބަރު 2019 1500


India Ga Covid Jehunu Meehun Ge Adhadhu 20 Million Ah - Vaguthu\nއިންޑިއާގައި ކޮވިޑް ޖެހުނު މީހުންގެ އަދަދު 20 މިލިއަނަށް\nއިންޑިއާގައި ކޮވިޑުގެ ދެ ވަނަ ރާޅާއެކު ގައުމުގެ ހާލަތު ވަނީ އަތް ނުފޯރާ ފަށަށް ގޮސްފައެވެ. ހަތަރު މަސް ދުވަހުގެ ތެރޭގައި އެ ގައުމުން ކޮވިޑަށް ފައްސިވެފައިވާ މީހުންގެ އަދަދު ވަނީ 10 މިލިއަނަށް އަރާފައި ކަމަށް ރިޕޯޓު ކޮށްފައިވެއެވެ.\nއިއްޔެ އިންޑިއާއިން ކޮވިޑަށް ފައްސިވެެ ރިޕޯޓު ކޮށްފައިވަނީ 357,229 މީހުންނެވެ. އަދި ހެލްތް މިނިސްޓްރީގެ ތަފާސް ހިސާބުތަކުން ދައްކާގޮތުން އިއްޔެ އެގަައުމުން ބަލީގައި މަރުވެފައިވަނީ 3,449 މީހުންނެވެ. ކޮވިޑުގައި މަރުވެފައިވާ މީހުންގެ ޖުމުލަ އަދަދު 222,408 އަށް އަރާފައިވާކަމަށް ހެލްތް މިނިސްޓްރީގެ ތަފާސް ހިސާބުތަކުން ދައްކާއިރު، ކޮވިޑަށް ފައްސިވެފައިވާކަމަށް ދައްކަނީ 20 މިލިއަނަށް ވުރެ ގިނަ މީހުންނެވެ.\nސިއްހީމާހިރުން ބުނަމުންދަނީ ރިޕޯޓު ކޮށްފައިވާ ރަސްމީ އަދަދަށް ވުރެ ގައުމުން ކޮވިޑަށް ފައްސިވެ އަދި ބަލީގައި މަރުވެފައިވާ މީހުންގެ އަދަދު 10-5 ގުނަ އިތުރުވެދާނެ ކަމަށެވެ.\nއިދިކޮޅު ޕާޓީގެ ލީޑަރު ރާހުލް ގާންދީ ކޮށްފައިވާ ޓްވީޓެއްގަ ބުނެފައިވަނީ ކޮވިޑް ވޭދަނަތައް ކޮންޓްރޯލް ކުރެވޭނީ މުޅި ގައުމު ފުރަބަންދު ކޮށްގެން ކަމަށެެވެ. ނޮވެލް ކޮރޯނާވައިރަހުގައި ގައުމަށް އަގުހުރި އެތައް ބަޔެއްގެ ފުރާނަ ގޮސްފައިވާކަން ގާންދީ ފާހަގަ ކޮށްފައިވެއެވެ.\nގައުމުގެ އިގްތިސާދަށް ހީނަރުކަމެއް އައިސްދާނެ ކަމުގެ ބިރަށް ގައުމު ފުރަބަންދު ކުރުމަށް އިންޑިއާ ސަރުކާރުން ވަނީ ދެކޮޅު ހަދައިފައެވެ. ގައުމުގެ ހާލަތު ގޯސްވެ ސިއްހީ ފަރުވާދިނުމަށް ބުރޫއަރާފައި ވުމަކީ ރައްޔިތުންގެ ހައްގުތަކަށް އަރައިގަތުން ކަމަށާއި އެކަން ރަނގަޅު ކުރުމަށް ކޮންގްރެސް ޕާޓީއިން ގޮވާލައިފައިވެއެވެ.\nއިންޑިއާގެ ނޫސްތަކުން ރިޕޯޓު ކޮށްފައިވާ ގޮތުން އެގައުމުގައި މިހާރު ކޮވިޑަށް ޓެސްޓު ކުރަމުންދާ މިންވަރު ވަނީ ވަރަށް ބޮޑަށް ދަށްކޮށްފައެވެ. މިކަން މިހެން ކުރުމުން އެގައުމުން ކޮވިޑަށް ފައްސިވެ ރިޕޯޓު ކޮށްފައިވާ މީހުން މަދުކަމަށް ދައްކައެވެ.


Local touristunnah quarantine vaan nujehey gothah resort thah hulhuvaalaifi | Jazeera\tލޯކަލް ޓޫރިސްޓުންނަށް ކަރަންޓީނުވާން ނުޖެހޭ ގޮތަށް ރިޒޯޓްތައް ހުޅުވާލައިފި - Jazeera\nލޯކަލް ޓޫރިސްޓުންނަށް ކަރަންޓީނުވާން ނުޖެހޭ ގޮތަށް ރިޒޯޓްތައް ހުޅުވާލައިފި\nމުޙައްމަދު އަފްޒަލް December 16, 2020 163 views0\nކުރު މުއްދަތުގެ މަސައްކަތްތަކަށާއި ލޯކަލް ޓޫރިސްޓުންގެ ގޮތުގައި ރިޒޯޓުތަކަށް ޗުއްޓީއަށް ދަތުރުކުރާ ފަރާތްތަކުން ކަރަންޓީނުވާން ނުޖެހޭ ގޮތަށް ހެލްތު ޕްރޮޓެކްޝަން އޭޖެންސީ (އެޗްޕީއޭ)ގެ ގައިޑްލައިންސް އަށް ބަދަލުގެނެސްފިއެވެ.\nއެ އޭޖެންސީއިން މިއަދު ހާމަކޮށްފައިވާ ގޮތުގައި، ކުރު މުއްދަތުގެ މަސައްކަތްތަކަށާއި ލޯކަލް ޓޫރިސްޓުންގެ ގޮތުގައި ރިޒޯޓުތަކަށް ޗުއްޓީއަށް ދަތުރުކުރާ ފަރާތްތަކުން ދަތުރުކުރަންވާނީ 72 ގަޑިއިރު ނުވާ ޕީސީއާރް ނެގެޓިވް ނަތީޖާއަކާއެކުއެވެ. މިގޮތަށް ރިޒޯޓުތަކަށް ދަތުރުކުރާ ފަރާތްތަކަށް ހުރުމާއި ކެއުމުގެ ކަންކަން ރިޒޯޓުގައި މަސައްކަތް ކުރާ މުވައްޒިފުންނާއި ވަކިން ހަމަޖެހިފައިހުންނަން ވާނެކަމަށްވެސް އެޗްޕީއޭއިން ވަނީ ބުނެފައެވެ.\nއަދި، ރިޒޯޓުގައި ކަރަންޓީނު ވާން ނުޖެހުނަސް، މާލެ ސަރަހައްދު ފިޔަވައި އެހެން ރަށަކަށް މި ފަރާތްތަށް ދަތުރުކުރާނަމަ 10 ދުވަހުގެ މުއްދަތަކަށް ކަރަންޓީނު ވާން ޖެހޭނެކަމަށްވެސް އެޗްޕީއޭއިން ވަނީ ބުނެފައެވެ.\nމީގެއިތުރުން، ރާއްޖެއިން ބޭރުން އަންނަ ދިވެހިން އަދި ވޯކް ވިސާގައި ދަތުރުކުރާ ފަރާތްތަކުން ދެން ދަތުރުކުރަންވާނީ 96 ގަޑިއިރު ނުވާ ޕީސީއާރު ނެގެޓިވް ނަތީޖާއަކާއެކު ކަމަށްވެސް އެޗްޕީއޭއިން ވަނީ ހާމަކޮށްފައެވެ. 1 އަހަރުގެ ދަށުގެ ކުދިން މިކަމުން އިސްތިސްނާވެގެންވާއިރު، މި ފަދަ ޕީސީއާރު ނެގެޓިވް ނަތީޖާއަކާއެކު ދަތުރުކުރާ ފަރާތްތަކުން މާލެ ސަރަހައްދަށް އަންނަ ނަމަ ކަރަންޓީނު ވާން ނުޖެހޭނެއެވެ.\nއެހެންނަމަވެސް، 10 ދުވަހުގެ މުއްދަތަކަށް ގޭގައި އެކަހެރިވެ ހުރުން އެދެވިގެންވާކަމަށް އެޗްޕީއޭއިން ވަނީ ބުނެފައެވެ. އަދި، ރާއްޖެއިން ބޭރުން އައިސް ރިސޯޓުތަކަށާއި ރަށްރަށް ދަތުރުކުރާ ފަރާތްތަކާއި، މާލެ ސަރަހައްދަށް އަންނަ ސިއްހީ ދާއިރާއާއި ތައުލީމީ ދާއިރާއާއި ދައުލަތުން މީހުން ބަލަހައްޓާ މަރުކަޒުތަކުގައި މަސައްކަތްކުރާ މުވައްޒިފުން 10 ދުވަހަށް ކަރަންޓީނު ވާންޖެހޭނެއެވެ. ކަރަންޓީނުން ދޫކޮށްލެވޭނީ ޓެސްޓްހަދައި ނެގެޓިވްް ވުމުންނެވެ.\nއިތުރަށް އެޗްޕީއޭއިން ހާމަކޮށްފައިވާ ގޮތުގައި، މިއަދުން ފެށިގެން ރާއްޖެއިން ބޭރުން ދަތުރުކުރުމަށްފަހު މާލެ ސަރަހައްދުގައި ކަރަންޓީނުވެފައި ތިބި ފަރާތްތައް ޕީސީއާރު ޓެސްޓް ހެދުމަށްފަހު ނަތީޖާ ނެގެޓިވް ނަމަ ކަރަންޓީނުން ދޫކޮށްލެވޭނެއެވެ. ޓެސްޓް ހެދުމުގެ އިންތިޒާމްތައް އެޗްޕީއޭއިން ދަނީ މިހާރު ހަމަޖައްސަމުންނެވެ.


America Ge Enme Varugadha Pipeline Ah Amaazukoh Cyber Hamalaa Eh - Vaguthu\nއެމެރިކާގެ އެންމެ ވަރުގަދަ ހަކަތައިގެ ޕައިޕްލައިނަށް އަމާޒުކޮށް ސައިބާ ހަމަލާއެއް\nއެމެރިކާގައި އޮޕަރޭޓް ކުރާ އެންމެ ވަރުގަދަ ހަކަތައިގެ ޕައިޕްލައިނަށް އަމާޒުކޮށް ސައިބާ ސެކިއުރިޓީ ހަމަލާއެއް ދީފިއެވެ. މިއާއެކު ސައިބާ ހަމަލާ އަމާޒުވި ޕައިޕްލައިންގެ ނެޓްވޯކް ވަނީ ހުއްޓުމަކަށް އައިސްފައެވެ.\nސައިބާ ހަމަލާ އަމާޒުވި ކޮލޯނިއަލް ޕައިޕްލައިނަކީ ދުވާލެއްގެ މައްޗަށް 2.5 މިލިއަން ފީފާގެ ޑީސެލް، ގެސޮލިން އަދި ޖެޓްފިއުލް އުފުލާ ޕައިޕްލައިންއެއް ކަމަށް ރިޕޯޓުތައް ބުނެއެވެ. އީސްޓް ކޯސްޓް ސަރަހައްދަށް އުފުލާ ހަކަތައިގެ 45 އިންސައްތަ ދަތުރުކުރަނީ މި ޕައިޕްލައިން މެދުވެރިކޮށެވެ.\nހުކުރު ދުވަހު ޕައިޕްލައިނަށް ދިން ހަމަލާއާ ގުޅިގެން މަސައްކަތް މުޅިން ހުއްޓުމަކަށް އައިސްފައިވާ އިރު، ހިދުމަތް އިއާދަ ކުރުމުގެ މަސައްކަތް އަދިވެސް ދަނީ ކުރަމުން ކަމަށް ރިޕޯޓުތައް ބުނެއެވެ. އެމެރިކާގައި މި ޕައިޕްލައިންގެ ހިދުމަތް ނުދެވި ބަންދުވެފައި މާ ގިނަ ދުވަސް ވާނަމަ ހަކަތައިގެ އަގުތައް އުފުލިދާނެ ކަމަށް ތަޖުރިބާކާރުން ލަފާ ކޮށްފައިވެއެވެ. މިކަން ހުއްޓުމަކަށް އައިސް މާ ގިނަ ދުވަސްވާ ނަމަ ގައުމުގެ ހާލަތު ގޯސްވެދާނެ ކަމަށް ލަފާކުރެއެވެ.\nއެ ކުންފުނިން ނެރުނު ބަޔާނެއްގައި ބުނެފައިވަނީ ޕައިޕްލައިނަށް ހަމަލާ ދީފައިވަނީ ޑާކްސައިޑްގެ ނަމުގައި ހަރަކާތްތެރިވާ ކުށްވެރިންގެ ގުރޫޕަކުން ކަމަށެވެ. އެމީހުން ވަނީ މަލްވެއާއެއް ބޭނުން ކޮށްގެން މައުލޫމާތުތަކެއް ހިސާރު ކޮށްފައި ކަމަށް ކުންފުނިން ބުނެފައިވެއެވެ. މައުލޫމާތު ބޭނުންވާނަމަ ކުންފުނިން އެމީހުންނަށް ފައިސާ ދޭން ޖެހޭނެ ކަމަށް ބުނެ ޑާކްސައިޑުން އަންނަނީ ކުންފުންޏަށް ބިރު ދައްކަމުންނެވެ. މައުލޫމާތުތަކަށް ނުވަދެވޭގޮތަށް ތަޅުލައިފައިވާއިރު، މާލީ ގޮތުން ޑާކްސައިޑަށް ފައިދާއެއް ނުދީފިނަމަ އިންޓަނެޓަށް މައުލޫމާތުތައްް ލީކު ކުރާނެ ކަމަށް އެ ގުރޫޕުން ބުނެފައިވެއެވެ.


COVID dhifaau : ithuru 959 meehun vaccine furihamakohfi – Iru\nކޯވިޑް ދިފާޢު : އިތުރު 959 މީހުން ވެކްސިން ފުރިހަމަކޮށްފި\nރާއްޖޭގައި ކޯވިޑް-19ގެ ވެކްސިންގެ2ވަނަ ޑޯޒް އިތުރު 959 މީހަކު ފުރިހަމަކޮށްފިއެވެ. މިއާއެކު ކޯވިޑް ވެކްސިން ފުރިހަމަކުރި މީހުންގެ ޢަދަދު މިހާރު ވަނީ އެއް ލައްކަ ފަސްދޮޅަސް ދެ ހާހަށްވުރެ މައްޗަށް އަރާފައެވެ.\nހެލްތު ޕްރޮޓެކްޝަން އެޖެންސީ (އެޗް.ޕީ.އޭ)ގެ ތަފާސް ހިސާބުތައް ދައްކާގޮތުން ބުދަ ދުވަހު ކޯވިޑް-19 އިން ދިފާޢުވުމަށް ވެކްސިންގެ2ވަނަ ޑޯޒް ޖެހި 959 މީހުންގެ ތެރޭގައި ހިމެނެނީ މާލޭ ސަރަޙައްދުން ވެކްސިން ޖެހި 175 މީހަކާއި، އަތޮޅުތަކުން ވެކްސިން ޖެހި 784 މީހުންނެވެ. މިއާއެކު ރާއްޖޭގައި ވެކްސިން ފުރިހަމަ ކުރި މީހުންގެ ޖުމްލަ ޢަދަދު މިވަނީ 162،413 އަށް އަރާފައެވެ.\nވޭތުވެދިޔަ 24 ގަޑިއިރުގެ ތެރޭގައި ރާއްޖޭގައި ކޯވިޑް ވެކްސިންގެ ފުރަތަމަ ޑޯޒް 496 މީހަކު ވަނީ ޖަހާފައެވެ. އޭގެ ތެރޭގައި މާލޭއިން ފުރަތަމަ ޑޯޒް ޖެހި 110 މީހަކާއި، އަތޮޅުތަކުން ވެކްސިން ޖެހި 386 މީހަކު ހިމެނެއެވެ. ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ ޢަދަދު މިހާރު ވަނީ 308،423 އަށް އަރާފައެވެ.


SunOnline: Hirilandhoo beleniverin nukume school thalhu alhuvaifi\nހިރިލަންދޫ ބެލެނިވެރިން ނުކުމެ ސްކޫލް ތަޅުއަޅުވައިފި\nފާޠިމަތު ނަޒީފާ އަޙްމަދު 15 Sep 2021, 11:28\nތ. ހިރިލަންދޫ ބެލެނިވެރިން ސްކޫލްގައި ތަޅު އަޅުވަނީ -- ފޮތޯ/ މުހައްމަދު ތަސްލީމް\nތ. ހިރިލަންދޫ ސްކޫލްގެ ބެލެނިވެރިން މިއަދު ނުކުމެ ސްކޫލް ތަޅު އަޅުވައިފިއެވެ.\nހިރިލަންދޫ ކައުންސިލްގެ ރައީސް މުހައްމަދު ޖަލާލް "ސަން" އަށް ވިދާޅުވީ އެ ރަށު ސްކޫލްގެ ގޭޓް ބަންދުކޮށް އެތަނުގައި ބެލެނިވެރިން އިހުތިޖާޖު ކުރަމުން ދަނީ ސްކޫލަށް ދިމާވެފައިވާ މައްސަލަތަކަށް ހައްލެއް ނުލިބި، ވިއްސާރައިގެ ސަބަބުން ކިޔެވުމަށް ބުރޫއަރާތީ ކަމަށެވެ.\nޖަލާލް ވިދާޅުވީ މިއަދު ހެނދުނު އިންޓަވަލް ގަޑީގެ ކުރިން ކުދިން ސްކޫލަށް ގެންދިޔަ ކަމަށާއި، ނަމަވެސް އިންޓަވަލް ފަހުން ކުދިން ސްކޫލަށް ނުފޮނުވާ، ބެލެނިވެރިން އިހުތިޖާޖު ކުރީ ކަމަށެވެ. އަދި ކުދިން ސްކޫލަށް ނުގެންދާ ކަމަށް މައުލޫމާތު ލިބުނީ 9:30 ހާ އިރު ކަމަށާއި، އޭގެ ފަހުން ސްކޫލް ގޭޓް ތަޅު އަޅުވައި ބަންދު ކުރިކަމަށް ޖަލާލް ވިދާޅުވިއެވެ.\nއެ އިހުތިޖާޖުގައި ބެލެނިވެރިން ބޮޑަށް ފާހަގަ ކުރަނީ ސްކޫލްގެ އިމާރާތުގެ މައްސަލަ ކަމަށާއި އަތޮޅުގެ ނިސްބަތުން ކުދިން ގިނަ ސްކޫލަކަށް ވީ ނަމަވެސް، ސްކޫލްގެ ހާލަތަށް އަޅާ ނުލުމުގެ ސަބަބުން ހާލަތު ދުވަހުން ދުވަހަށް ދަށަށް ދާތީ ބެލެނިވެރިން ފާޅުކުރީ އެކަމުގެ ހިތްހަމަ ނުޖެހުން ކަަމަށް ޖަލާލް ފާހަގަ ކުރެއްވިއެވެ.\nއެގޮތުން މިއަދު ކުރަމުންދާ ވިއްސާރައިގައި ކުދިންނަށް ކިޔަވަން ދަތިވާ މިންވަރަށް ކްލާސްތަކަށް ވާރޭ ވެހި، ޑެސްކުތައް އެއްކޮށް ތެމުނުކަން ޖަލާލް ފާހަގަ ކުރެއްވިއެވެ.\n"ފާހަގަ ކުރަނީ ސްކޫލް އިމާރާތުގެ ކަންތައްތަކުގެ މައްސަލަ އަސްލު، މިހާރު ވިއްސާރަ ވެއްޖެ ނަމަ ކުދިންނަށް ކިޔަވައިދޭން ވަރަށް ބޮޑަށް އުނދަގޫވެގެން އެބަދޭ. ބާ އިމާރާތުގައި ވަރަށް ގިނަ ކްލާސްތަކެއް ނަގަމުން ދާއިރު، ވިއްސާރަ ވެއްޖެ ނަމަ ވާރޭ ވެސް ވެހޭ. ވައި ގަދަ ވެއްޖެ ނަމަ ޕޭޕަރުތައް ވަޔާއެކު ދާ ވަރަށް ހާމަކަން ބޮޑު ގޮތަކަށް ކުރީގެ އިމާރާތް މި ހުންނަނީ،" ޖަލާލް ވިދާޅުވިއެވެ.\nމީގެ އިތުރުން ކޮންމެ އަހަރަކުވެސް ހިރިލަންދޫ ސްކޫލްގެ އިމާރާތުގެ ކަންތައްތައް ދައުލަތުގެ ބަޖެޓުގައި ހިމަނާ ނަމަވެސް ސްކޫލްގެ މަސައްކަތް ނުފެށޭ ކަމަށް ޖަލާލް ވިދާޅުވިއެވެ. އަދި އެއްވެސް ސަރުކާރަކުން މިކަމަށް ހައްލެއް ގެނެސްދީފައި ނުވާކަމަށް އޭނާ ވިދާޅުވިއެވެ.\nގާތްގަނޑަކަށް 240 ކުދިން ހިރިލަންދޫ ސްކޫލްގައި ތައުލީމު ހާސިލް ކުރަމުން ދާ ކަމަށް ފާހަގަކޮށް ޖަލާލް ވިދާޅުވީ، ސްކޫލް ފާހާނާގެ ދަތިކަން ވެސް ކުރިމަތިވާ ކަމަށެވެ.\nއެގޮތުން ހުރިހާ ބޭނުމެއް ކުރަން ހުންނަނީ ހަތަރު ފާހާނަ ކަމަށާއި އެކަމުގެ ދަތިކަން ވެސް ބެލެނިވެރިން ވަަރަށް ބޮޑަށް ފާހަގަ ކުރާ ކަމަށް ޖަލާލް ވިދާޅުވިއެވެ.\nޖަލާލް ވިދާޅުވީ ހިރިލަންދޫ ސްކޫލަށް ވުރެ ހާލަތު ރަނގަޅު ސްކޫލްތަކުގައި ކަންކަމަށް ބަޖެޓް ކުރެވި، މަސައްކަތް ކުރިއަށް ދިޔަ ނަމަވެސް އެ ސްކޫލްގެ ހާލަތަށް ހައްލެއް ހޯދައި ނުދޭ ކަމަށެވެ.\nމީގެ އިތުރުން ހިރިލަންދޫ ސްކޫލާ ބެހޭ މައްސަލަތައް އެކި ގޮތްގޮތަށް ކަމާ ބެހޭ އިދާރާތަކާ ހިއްސާ ކޮށްފައި ވާނެ ކަމަށްވެސް ޖަލާލް ވިދާޅުވިއެވެ.\nއެ އިހުތިޖާޖާ ބެހޭ ގޮތުން އެޑިއުކޭޝަން މިނިސްޓްރީން ބުނީ އެފަދަ ކަމެއް ހިނގައިގެން އުޅޭ ކަމުގެ މައުލޫމާތު މިިނިސްޓްރީއަށް ލިބިފައި ވާ ކަމަށެވެ. އަދި އެކަމުގެ މައުލޫމާތު ފޮނުވުމަށް ސްކޫލްގައި އެދިފައިވާ ކަމަށެވެ.


ކޮމަންވެލްތުން ވަކިވުމުން ޖުމްހޫރީ ޕާޓީން ކަންބޮޑުވުން ފާޅުކޮށްފި. | Landhooinfo\nކޮމަންވެލްތުން ވަކިވުމުން ޖުމްހޫރީ ޕާޓީން ކަންބޮޑުވުން ފާޅުކޮށްފި.\nކޮމަންވެލްތުން ދިވެހިރާއްޖެ ވަކިވުމަށް ސަރުކާރުން ނިންމެވުމާ ގުޅިގެން އެކަމާމެދު ކަންބޮޑުވާކަން ޖުމްހޫރީ ޕާޓީން ހާމަކޮށްފިއެވެ.\nއެކަން ހާމަކޮށް ޖުމްހޫރީ ޕާޓީން މިރޭ ނެރުނު ނޫސްބަޔާނެއްގައި ބުނެފައިވަނީ، ރައްޔިތުންގެ ބަހެއް ނެތި، ކޮމަންވެލްތުން ވަކިވުމަށް ސަރުކާރުން ނިންމެވި ނިންމެވުމުން ދޭހަވަނީ ސަރުކާރުވަނީ ހުދުމުހުތާރު ވެރިކަމަކާ ދިމާލަށް މިސްރާބު ޖަހާފައިވުން ކަމަށެވެ.\nޖޭޕީގެ ބަޔާނުގައި އިތުރަށް ބުނެފައިވަނީ ކޮމަންވެލްތުން ރާއްޖެ ވަކިވުމަކީ ރާއްޖޭގެ އިގުތިޞާދަށާއި، އިންސާނީ ވަސީލަތް ތަރައްޤީކުރުމަށާއި، ކުޅިވަރަށާއި، ޑިމޮކްރަސީއަށްވެސް ނޭދެވޭ އަސަރުކުރާނެ ކަމެއް ކަމަށެވެ.\nޖޭޕީން މިރޭ ނެރުނު ބަޔާނުގައި އިތުރަށް ބުނެފައިވަނީ ކޮމަންވެލްތުން ވަކިވުމަށް ކުއްލިއަކަށް ނިންމި ނިންމުމާމެދު ކަންބޮޑުވާ ކަމަށެވެ. ޚާއްސަކޮށް ކޮމަންވެލްތާއި އދ އާއި ބައިނަލްއަގުވާމީ މުޖުތަމައުގެ އެހީތެރިކަމާއެކު ރާއްޖޭގެ ސިޔާސީ މަސްރަހު ފިނިކުރުމަށް ސަރުކާރުން މަސައްކަތް ފަށާފައިވާ މިދަނޑިވަޅުގައި މިފަދަ ނިންމުމެއް ޢިއުލާން ކުރުމުން ކަންބޮޑުވުން އިތުރުވާ ކަމަށް ޖޭޕީގެ ބަޔާނުގައިވެއެވެ.\nޖޭޕީން މިފަދަ ބަޔާނެއް ނެރެފައިވާއިރު ޖޭޕީއާއި ސަރުކާރާ ދެމެދު ވަނީ ޚިޔާލުތަފާތުވުން ތަކެއް ފެންމަތިވެފައެވެ.


އަދިވެސް ލޯބިވާނަން…. | Esfiya - Dhivehi Vaahaka Site\nދުވަހަކީ އުޑުމަތި ރީތިސާފު ދުވަހެކެވެ. އާދައިގެމަތިން މީޝާ ތައްޔާރުވެލައިގެން ނިކުތީ ހޮސްޕިޓަލަށް ދިއުމަށެވެ. ފަގީރުއާއިލާ އަކަށް ނިސްބަތްވި ނަމަވެސް އޭނާ އަކީ ކިޔަވައިގެން ހުރި މޮޅު ޑޮކުޓަރެކެވެ. މީޝާ ސްކޫލްނިންމި އަހަރު މީޝާގެ މައިންބަފައިން ވަނީ ކާރުއެކްސިޑެންޓެއްގައި ނިޔާވެފައެވެ. މީޝާ މިހާރު އުޅެމުންދަނީ އޭނާގެ ބޮޑުބޭބެގެ ގޭގައެވެ. މީޝާ ނިކުމެ ޓެކްސީއަކަށްއެރުމަށްފަހު ޝާޒްގޭޓްސް ހޮސްޕިޓަލަށް ދާން އެދުނެވެ. ޝާޒްގޭޓްސް ހޮސްޕިޓަލަކީ މަޝްހޫރު ޑޮކްޓަރު މައުރޫފް އޭނާގެ ހުރި އެންމެ ފިރިހެން ދަރިފުޅު ޑޮކްޓަރު ޝާޒް މަޢުރޫފްގެނަމުގައި ހުޅުވައަފައިވާ އަދި ޝާޒް މަޢުރޫފް މަސައްކަތް ކުރަމުން އަންނަ ކަރުން މަތީގެ ބަލިތަކަށް ހާއްސަ ހޮސްޕިޓަލެކެވެ.\nހޮސްޕިޓަލަށް އާދެވުމާއިއެކު މީޝާ މިސްރާބުޖެހީ މުވައްޒިފުންގެ ކޮޓަރިއަށެވެ. ކޯޓުއެޅުމަށްފަހު ސޮއެކުރަން ކައުންޓަރާއި ހަމަޔަށް ދިޔައެވެ. މީޝާ ކައުންޓަރުމަތީގައި އޮތްގަނޑުގައި ސޮއެކުރުމަށް ފަހު މަސައްކަތާއިގެންކުރިއަށްދިޔައެވެ. ސައިގަޑިޖެހުމުން މީޝާ ބަލިމީހުން ބަލާކޮޓަރިން ނިކުތީ އިތުރު ބަލި މީހަކުނެތްކަން ޔަގީކުރުމަށް ފަހުގައެވެ. ކެންޓިނުގެ ހުސް މޭޒެއްގައި ފޮތެއްހިފައިގެން މީޝާ އިށީނީ ކޮފީއަކަށް އޯޑަރުދިނުމަށްފަހު ގައެވެ. މީޝާ އަކީ ހޮސްޕިޓަލުގެ އެހެން ސްޓާފުނާއި އެހާގާތް ގުޅުމެއް އޮންނަކުއްޖެއް ނޫނެވެ. އޭނާ ،މިހޮސްޕިޓަލަށް އަންނަން ފެށިތާ މިވީއެންމެ ހަފްތާއެކެވެ.\nކުއްލިމަޑުމައިތިރިކަމާއި ހިމޭން ކަމެއް މުޅިތަނަށް ވެރިވެގެން ދިޔައެވެ. ކެންޓީނުގައި ސައިބޯން އައިސް ތިބި ހުރިހާއެންމެންގެ ނަޒަރު ހުއްޓިފައިވަނީ ކެންޓީނަށް ވަދެގެން މިއަންނަ ތިން ޒުވާނުންނަށެވެ. މީޝާ އަށް ވެސް އެދިމާލައް ބަލައިލެވެނެވެ. މެދުގައިހުރެގެން ހިނގާފައިއެ އަންނަނީ ޑޮކްޓަރު ޝާޒް މަޢުރޫފް އެވެ، އޭނާގެ ކަނާތް ފަރާތުގައި ހުރެގެން އެއަންނަނީ ޑޮކްޓަރު ރާއިފް އެވެ، އަދި ވާތް ފަރާތުގައި ހުރެގެން އެއަންނަނީ ޑޮކްޓަރު ރިވާއުއެވެ. ޑަކުޓަރު ރިވާއު އާއި ރާއިފް އަކީ އެއްމާބަނޑު ދެބެއިންނެވެ. އެދެބެއިން ވަކި ކުރެވޭނީ އެންމެ ގޮތަކުނެވެ. ރިވާއުގެ ލޮލުގައި ހުންނަނީ މަޑު ނޫކުލައެކެވެ. އެއާ ހިލާފަށް ރާއިފް ގެ ލޮލުގައި ހުންނަނީ ގަދަ ކަޅުކުލައެވެ. މެދުގައި ހުރި ޑޮކްޓާރ ޝާޒް މައުރޫފް އަކީ އޭނާގެ ނަމާއި އެއްފަދައިން އޭނާގެ ރީތިކަމަށް މަޝްހޫރު މީހެކެވެ. ފިރިހެންވަންތަ ހިނގުމެކެވެ. ކަޅުކުލައިގެ ރީތިފަން އިސްތަށިގަނޑެކެވެ. ފުން ދެލޮލެވެ. އެ މޫނުގައި ވަނީ ތާޒާކަމެވެ. ފިޔާތޮށިކުލައިގެ ދެ ތުންފަތެވެ. އަންހެން ކުދިންގެ ހިތް ކުދިކުދި ވާކަހަލަ ހިނިތުންވުމެވެ.\nފަރި ހިނގުމެއްގައި ތިން ޒުވާނުން އެކީ އައިސް އިށީނީ ޖެހިގެން ހުރި މޭޒުގައެވެ. މީޝާ އޭނާ ކިޔަމުން ދިޔަ ފޮތަށް އޭނާގެ ސަމާލުކަން އަނބުރާލިއެވެ. އެމީހުންގެ އޯޑަރު ނެގުމަށްފަހު ވެއިޓަރު މީޝާގެ ކޮފީ މީޝާ އަށް ގެނެސްދިނެވެ. މީޝާ ކޮފީތަށި ނެގުމަށްފަހު ކޯވަރެއްދަމައިލިއެވެ. އެހާ ހޫނުކޮށް ނުހެދުމަށްބުނުމުން އަވަހަށް ބޮވޭވަރުގެ ކުޑަހޫނުކަމެއް ހުއްޓެވެ. ޑޮކުޓަރު ރާއިފް މީޝާ އަށް ބެލުމަށްފަހު އޭނާގެ ބަސްތައް އަމާޒު ކޮށްލިއެވެ. “ނުހަނު ރީތި ސޫރައެކޭ.. ނުހަނު ރީތި ސޫރައެކޭ!!..” އަލީ ރަމީޒުގެ ލަވައެއްގެ ތަންކޮޅެއް ކިޔައިލުމަށްފަހު މީޝާ އަށް ގޮވައިލިއެވެ. މީޝާ ކަތިނަޒަރަކުން ބަލައިލިއެވެ. “ޑޮކްޓާރ މީޝާ.. އަހަރެމެންނާއި އެކު އިށީންނަންވީ ނޫންތޯ؟ އެއް ގޮނޑި ހުހަށް އެބައިން މިމޭޒުދޮށުގައި ނޫނީ އަހަރުމެން ތި މޭޒު ދޮށަށް އަންނަން ވީތޯ؟” ޑަކުޓަރު ރާއިފު މިހެން ބުނެލުމަށް ފަހު ތެދުވެގެން އައިސް މީޝާގެ ކައިރީގައި ހުހަށް އިން ގޮނޑީގައި އިށީނެވެ. ފަހަތުން ޝާޒް މައުރޫފް އާއި ރިވާއު ވެސް އައިސް އިށީނެވެ. ރިވާއު އިށީނީ މީޝާގެ ކަނާތްފަރާތުގައި އިން ގޮނޑީ ގައެވެ. ޝާޒް އިށީނީ މީޝާގެ ކުރިމަތީގައި އިން ގޮނޑީގައެވެ. މީޝާ މިއިންއެއްވެސް ކަމަކަށް ސަމާލުކަމެއް ނުދެއެވެ. ވާހަކަ ފޮތް ކިޔަމުން ކޮފީތަށި ހުސްކޮށްލިއެވެ.\nވެއިޓަރު އައިސް ތިން ކޮފީތަށި ބެހެއްޓިއެވެ. އޭރު މީޝާ ތެދުވެ ދާންހިނގައި ގަތީއެވެ. ޝާޒް މީޝާ އަށް ގޮވައިލިއެވެ. “ހާދަ އަވަހަކަށް ތި ނިންމާލީ…. އަހަރެމެންނާ ވާހަކަވެސް ނުދައްކާނަން ދޯ؟” މީޝާ އެނބުރި ޝާޒް އާއި ކުރިމަތި ލުމަށްފަހު ބުނެލިއެވެ. “އަހަރެން މިތަނުގައި މަޖާކުރާކަށް ނޫޅެން..” މިހެންބުނުމަށްފަހު މީޝާ ކެންޓީނުން ނިކުތެވެ.\nދުވަހުގެ މަސައްކަތްތައް ނިންމާލުމަށްފަހު މީޝާ ހޮސްޕިޓަލުން ނިކުމެ ގެއަށްދާން މިސްރާބު ޖެހިއެވެ. ގެއަށްދެވުނު އިރު ދަންވަރު ބާރަޖަހައިފިއެވެ. ގޭގެ އެކަކުވެސް ހޭލާ އުޅޭހެނެއް ހިޔެއްނުވެއެވެ. ޑަބަލް ތަޅުދަނޑިން ތަޅު ހުޅުވައިލިއެވެ. އެތެރެއަށް ވަނދެ ދޮރުލެއްޕުމަށްފަހު ރަނގަޅަށް ތަޅުލެވުނުތޯ ބަލައި ޔަގީންކުރިއެވެ. އެއަށްފަހު މީޝާ މިސްރާބުޖެހީ އޭނާގެ ކޮޓަރިއަށެވެ. ގޭގެ އަނދިރި ހޯލު ކަޑައްތު ކުރުމަށްފަހު ދެވަނަ އަށް ހުރި ކޮޓަރީގެ ދޮރުމަތީގައި ހުއްޓުނެވެ. މީޝާ އެތެރެއަށް ވަނުމަށްފަހު ފެންވަރައި ނިދާ ހެދުމަށް ބަދަދުކޮށްލިއެވެ. އަދި ނިދަން އޮށޯތުމުގެ ކުރިން ގުރުއާން އޯޑިއޯ ޖައްސައިލީ އޭނާގެ ލެޕްޓޮޕުންނެވެ. ފާތިހާ ސޫރަތުން ފެށިގެން ކިޔަވަމުންދެއެވެ. މީޝާ ގުރުއާނުގެ އަޑު އަހަން ލޯބިކުރެއެވެ. އޭނާ ކޮންމެ ރެއަކު ނިދަން އޮށޯތުމުގެ ކުރިން ގުރުއާން ޖަހައެވެ. އެހެންރެއެކޭ އެއްފަދައިން ގުރުއާން އަޑުއަހަން އޮއްވައި ނިދުނު އިރެއްވެސް ނޭނގުނެވެ.\nއާދުވަހެއްގެ އިރު އަރައި އަލިކޮށްލިއެވެ. އެމާރޖެންސީ ވާރޑްގައި އޮތް ބަލިމީހެއްގެ ފުރާނަސަލާމަށް ކުރުމުގައި މީޝާ ހަރަކާތްތެރިވަމުން ދިޔައެވެ. އޮޕަރޭޝަންކުރަން ތިއޭޓަރަށް ވެއްދުމަށް އެނގުމަށްފަހު މީޝާ މުވައްޒަފުންގެ ކޮޓަރިއަށްވަދެ އޮޕަރޭޝަނަށް ހާއްސަ ހެދުންއެޅުމަށް ފަހު ތިއޭޓަރާއި ދިމާލަށް މިސްރާބުޖެހިއެވެ. ބޮލުގެނާށިގަނޑު ތޮރުފާލުމަށްފަހު ޓިއުމަރުނެގުމުގެ މަސައްކަތް ފެށިއެވެ. އޮބްޒާރވޭޝަން ރޫމްގައި ތިބި ޑޮކްޓާރ ޝާޒް މައުރޫފާއި ޑޮކްޓާރ ރިވާއު ތިބީ ބަލާށެވެ. އޮޕަރޭޝަންކޮށް ނިމިގެން ނިކުމެ މީޝާ ބަލިމީހާ ރަނގަޅު ވާނެކަމުގެ އުންމީދު ބަލިމީހާގެ އާއިލާއަށް ދިނެވެ.\nކެންޓީނުގެ ގޮނޑިއަކަށް ތިރިވެ މީޝާ ފުން ނޭވާއެއް ދޫކޮށްލިއެވެ. ރޭގެ އެއްގަޑިބައިގައި ކުއްލިހާލަތެއް ދިމާވެގެން ހޮސްޕިޓަލަށްއައިސް އޭރުއްސުރެ މިހާރުވަންދެން ހުއްޓުމެއްނެތި ކުރި މަސައްކަތް ނިމުމަކަށް އައީއެވެ. ގަޑިން ހެނދުނު އަށެއް ޖަހާ ބޮޑުތަންވެއްޖެއެވެ. މީޝާ ހުރީ ބަލިވެ ނިދިވެސް އައިސްފައެވެ. ކެންޓީނުގެ ވެއިޓާރު އައިސް މީޝާގެ އޯޑަރުނަގަން ކައިރީގައި ހުއްޓުނެވެ. “ވަން ނެސްކެފޭ ވިތް މިލްކް” ފަހަތުން މީހެއްގެ އަޑު އިވުނެވެ. “އޯހް މޭކް އިޓް ޓޫ..” ޝާޒް ބުނެލިއެވެ. މީޝާ އެނބުރި ބަލައިލިއިރު ފަހަތުގައި ޝާޒް މައުރޫފް ހެވިފައި ކަހަލަ ގޮތަކަށް އިނެވެ. ވެއިޓަރު އޯޑރު ނެގުމަށްފަހު ދިޔައެވެ. ޝާޒް އައިސް މީޝާގެ ކުރިމަތީގައި އިން ގޮނޑީގައި އިށީނެވެ\nމީޝާ މޭޒުގައި ބޯއަޅައިލިއެވެ. މި ކެންޓީނުގައި ތިބިހައި ގޮނޑިތައް ދޫކޮށްލުމަށްފަހު ޝާޒް އައިސް މީޝާގެ ކުރިމަތީގައި އިން ގޮނޑީގައި އިށީނީ ކީއްވެގެން ބާއެވެ. އަދި އޭނާއަށް މީޝާ އޯޑަރުކުރަން އުޅުނުއެތި އޯޑަރު ކުރީ ކީއްވެގެން ބާވައެވެ. ސުވާލްތަކުން ފުރިފައިވާ ބޮލުގައި ފިރުމާލަމުން މީޝާ މޭޒުން ބޯނަގައި ގޮނޑީގައި ހަމަޖެހިލިއެވެ. އަދި ކުރިމަތީގައި އިން ޒުވާނާއަށް ނަޒަރުހިންގައިލިއެވެ. “ހާއި އަމް ޑޮކްޓާރ ޝާޒް މައުރޫފް..” ޝާޒް ތައާރަފްވެލިއެވެ. މީޝާ އަނގައިން ބުނުމެއްނެތި ފޯނު ނަގައިގެން ކުޅެންފެށިއެވެ. މީޝާގެ މިހަރަކާތްތައް ފެނިފައި ޝާޒްއިނީމަޖާ ވެފައެވެ. އޭނާ އަށްހިތާހިތުން ތަޢުރީފު ކޮއްލެވުނެވެ. “ތިހާ ފޮނިނުވިއަސް ހެވޭ..ނޫޅެން މީޝާ ކާލާކަށް..ނޫނީ ފްލާރޓް ކުރާކަށްވެސް.. އަނގައިން ބުނެލިއަސް އެއްވެސް އެއްޗެއް މަދެއް ނުވާނެ.. ނޫނީ ނުއެއް ގެއްލޭނެ..” މީޝާ ވާހަކަ ނުދެއްކުމުން ޝާޒް ބުނެލިއެވެ. “ސޮރީ އައި ޑޯންޓް ޓޯކް ޓު ސްޓްރޭންޖާރސް..” މީޝާ ޖަވާބުދިނެވެ. “އައުޗް.. ސްޓްރޭންޖާރސް އޭ.. ލޮލް..” ޝާޒް ޖެއްސުމުގެ ރާގެއްގައި ބުނެލިއެވެ. ވެއިޓާރ އައިސް ދެ ކޮފީ ތަށި މޭޒު މަތީގައި ބޭންދިއެވެ.\nމީޝާ ޝާޒްގެ މޫނަށް ބަލަހައްޓައިގެން އިރުކޮޅެއްވަންދެން ހުރެވުނެވެ. ހިތާއި ހިތުން ތަޢުރީފުގެ ބަސްތައް އަމުނަމުން ދިޔަކަމުގައި ވިޔަސް މީޝާއެކަން އޭނާގެ މޫނުމަތިންނެއް ނުދައްކައެވެ. “ތިވަރަށް ތަދުވީއެއެންމެ ލަފުޒެއްބުނެލުމުން…. ދެތިން ލަފުޒުބުނެލިނަމަ މަޝްހޫރު ޑޮކްޓާރ ޝާޒް މައުރޫފްގެ ހާލަކީ ކޮބައިތޯ؟…” މީޝާ ލާނަތް ގޮތަކަށް ބުނެލުމަށް ފަހު ތެދުވެ ހިނގައިގަތެވެ. ކެންޓީނުން ނުކުތުމަށެވެ. ” ވަޓް އެބައުޓް ޔުއާ ކޮފީ..؟؟..އޯ..ހެލޯ..!!” ޝާޒް މީޝާގެ ފަހަތުން ގޮވާލިއެވެ. މީޝާ އެނބުރި ބަލައިވެސް ނުލައި ދިޔައެވެ. މީޝާގެ މިހަރަކާތް ފެނި ޝާޒް އިނީ މާބޮޑަށް ވެސް މަޖާވެފައެވެ. ގޮނޑީގައި ހަމަޖެހިލުމަށްފަހު ކޮފީތަށި ބޯންފެށިއެވެ. އެއާއިއެކު ފޯނު ރިނގުވާން ފެށިއެވެ. ފޯނަށް ޖަވާބުދިނުމަށް ފަހު ވެއިޓަރަށް ގޮވިއެވެ. ބިލްގެނެސް ދިނުމަށް އެދުނެވެ. ބިލަށް ފާއިސާ ދެއްކުމަށްފަހު ތެދުވެ ހިނގައިގަތީ ހޮސްޕިޓަލުގެ ޕާކިންއާއި ދިމާލަށެވެ.\nކާރުގެ ދޮރު ހުޅުވައިލުމަށްފަހު ޝާޒް ކާރަށް އެރިއެވެ. ޕާކިން ޒޯނުންނިކުމެ ގެއާއި ދިމާލަށް ދުއްވާލިއެވެ. ބާރުދުވެއްޔެއްގައި ގޮސް ކާރު މަޑުކޮއްލީ މައުރޫފް މެންޝަންގެ ދޮރު މައްޗަށެވެ. ކާރުން ފޭބުމަށްފަހު ތަޅުދަނޑި ދޮރުމަތީގައި ހުރި ނޯކަރު އަތަށް ދިނެވެ. އަދި އެލްފުރެޑުއަށް ގޮވަމުންއެތެރެއަށްވަނެވެ. “އެލްފްރެޑް…އެލްފްރެޑް..!!”، އެލްފުރެޑު އަކީ އެމެންޝަންގެ އެންމެ ދުވަސްވީ ނޯކަރެއެވެ. އަދި މެންޝަންގެ ކަންތައްތަށް ބަލަހައްޓާ ހިނގުމަށް ހަވާލުވެގެން ހުރި ސުޕަވައިޒަރު ވެސްމެއެވެ.\nޝާޒް އެތެރެއަށް ވަދެ ހޯލަށް ނަޒަރުހިނގާލިއެވެ. ޕާޓީއަކައްތައްޔާރު ކުރަމުންދާ ފަދަ މާހައުލެކެވެ. މަޑުނޫކުލަ އަދި ހުދުކުލައިގެ ފޮތިދަމާލެވިފައިވެއެވެ. ރީތި ހުދު އަދި ނޫކުލައިގެ ފިނިފެންމާތަކުން ތަނބުތަށް ޒީނަޗްތެރި ކުރުމުގެ މަސައްކަތުގައި ނޯކަރުންތަށް އަވަދިނެތި މަސައްކަތް ކުރަމުންދެއެވެ. އެލްފުރެޑް އެތެރެއަށްވަދެގެން އައިސް ޝާޒްގެ ކިބައިން ލަސްވީތީ މާފަށްއެދުނެވެ. އަދި ޝާޒްގެ ބައްޕަ އަދި ދޮންމަންމަ ވަނީ ޓެރެސްމަތީގައި ކަމުގައި ބުންޏެވެ. ޝާޒް އަވަސް ފިޔަވަޅުގައިގޮސް ސިޑިކަޑަތުކުރިއެވެ. އޭނާގެ ފަހަތުން އެލްފުރެޑުވެސް އަވަސް ހިނގުމެއްގައި ދިޔައެވެ. ޓެރެހަށް އެރުމަށްފަހު ޢޭނާގެ ލޯބިވާބައްޕައާއި މަންމަ އަށް ސަލާމްގޮވާލިއެވެ. “އަސަލާމުއަލައިކުމް ބައްޕާ… އައްސްލާމްއަލައިކުމް މަންމާ…” މަޢުރޫފްގެ ކަންފަތުގައި މިބަސް ޖެހުނުތަނާހެން ތެދުވިއެވެ. އަދި ދަރިފުޅާއި ބައްދާލެވުނެވެ.” އަހާ!..ދަރިފުޅު… ވައަލައިކުމުއްސަލާމް.. ވައަލައިކުމުއްސަލާމް.. އެލްފުރެޑް ގުޅާފައެންގިތަނާ އަދި 10މިނެޓުވެސް ނުވެއެއްނު..؟؟..” މަޢުރޫފްގަޑިއަށް ނަޒަރުހިނގާލުމަށްފަހު ބުނެލިއެވެ.”އެބޭފުޅާ ދުއްވަނީކީ ކާރުކޮޅެއްނޫނެއްނު…އެއީ މަޢުރޫފްދެއްވަފައި އޮންނެވި ރޮކެޓެއްނޫންތޯ..؟؟..”ޝާޒްގެ ދޮންމަންމަ މާރިއާބުނެލީ ނަފްރަތުން ފުރިގެންވާ ރާގަކަށެވެ. ނަމަވެސް އެކަން ދަންނަމީހަކު ހުރިހެނެއްހިއެއް ނުވެއެވެ. “ދަރިފުޅު އިށީދެބަލަ…ބައްޕަ ވާހަކައެއްދައްކާލަން ބޭނުން..!!” މަޢުރޫފް ބުނެލީ މާރިއާގެ ބަސްތަކަށް އެހާފަރުވާތެރިކަމެއް ނެތި ގޮނޑީގައި ހަމަޖެހިލަމުންނެވެ. “ބައްޕަ ވިދާޅުވެދެއްވި ކަމެއް..” ޝާޒް މިހެން ބުނެލުމަށް ފަހު ޖެހިގެން ހުރިގޮނޑީގައި އިށީންނަމުން މޭޒުމަތީގައަ ބަހައްޓާފައިވާ ބިޒްކޯޒު ތަށިން ބިސްކޯޒެއްނަގަ އަނގަޔަށް ލިއެވެ.\n“ދަރިފުޅާ ބައްޕަ ބޭނުން ވަނީ ދަރިފުޅު މީހަކާއި އިންނަން…!! ދަރިފުޅުގެ ނަޒަރުގައި އަންހެންކުއްޖަކު ނެތްނަމަ ބައްޕަ އެދިލައްވާ ކުއްޖަކާ ކައިވެނިކުރަން ވީއެއްނު؟..” މައުރޫފްގެ ވާހަކަތައް އިވި ޝާޒްއިނީ ހިމޭނުންނެވެ. އޭނާ ރުޅިއައިސްގެން ކަމެއް ނޫނީ ބައްޕައަށް ކުރާ ގަދަރާއި ޢިހްތިރާމުގެ ސަބަބުން ކަމެއް ނޭގެއެވެ. “ދަރިފުޅު ކީއްވެތަ އަނގައިނުބުނަނީ.. އަނެއްކާ ބައްޕަ މިދެއްކި ވާހަކަ ތަކަށް ހިތްހަމަނުޖެހުނީތަ؟؟” ޝާޒް އަނގައިންނުބުނެ ހުރުމުން މަޢުރޫފް ސުވާލުކޮއްލިއެވެ.\n“ބައްޕަ ދިތެއްކެވީ ރަނގަޅުވާހަކައެއް ނަމަވެސް.. އަޅުގަނޑަށް ކަމުދާ ކުއްޖަކަށް ހުރީ ދެހާސް އަށެށްގައި ހިނގި ނުރައްކާތެރި އެކުސިޑެންޓުގައި ނިޔާވި ބައްޕަގެ ގާތްރައްޓެއްސެއް ކަމުގައިވާ އިބްރާހިމްގެ ދަރިފުޅު މީޝާ އިބްރާހިމް..” ޝާޒްޖަވާބުދިނެވެ. ފުންނޭވާއެއް ދޫކޮއްލަމުންނެވެ. ލޯބިވާކަން ގަބޫލުކުރީ ފުރަތަމަވެސް ބައްޕަގެ ސުވާލަށް ޖަވާބުދެމުންނެވެ. އަދި މީޝާއަކަށްވެސް ނޭގޭނެއެވެ. ދުނިޔެއަށް ފޮރުވައި ވަންހަނާކުރި ލޮއެއްބަށް ޝާޒް ގަބޫލުކުރީ ފަޅިސިކުންތެއްގެ ތެރޭގައެވެ. ޝާޒްދިންޖަވާބު އިވި ޝާޒްގެ ދޮންމަންމަގެ މޫނަށްއެރި ކުލަވަރު ޝާޒްއަށް މާރީއްޗަށްވެސް ފެނުނުކަހަލައެވެ. ނަމަވެސް މާރިއާ ހިނިތުންވެލުމަށްފަހު ބުނެލިއެވެ. “ތިވީ އަދިމާރަނގަޅުގޮތެއްނު..؟؟” ޝާޒް ސުވާލުންފުރިގެންވާ ފަދަ ނަޒަރަކުން މާރިއާއަށް ބަލައިލިއެވެ. “މިހާއިރުވަންދެން މަޢުރޫފްއިންނެވީ ފިކުރުބޮޑުވެފަ.. ޝާޒްއަށް މަޢުރޫފްގެ ޗޮއިސް ކަމުނުގޮސް ދާނެތީއެއްނޫންތޯ… ޕުރޮބްލަމް ސޯލްވުޑު..”މައިރާކިޔައިދިނެވެ. މަޢުރޫފް އާއެކޭބުނެލުމުގެ ގޮތުން ބޯޖަހާލިއެވެ.”ދެން ތިރީގައި މިހިނގާޕާޓީގެ ތައްޔާރީތަކަކީ؟..” ޝާޒްއަށް އަހައިލެވުނެވެ. އެއާއިއެކު މަޢުރޫފް ޝާޒްގެ ސުވާލުންފުރިގެންވާ މޫނަށް ބަލައިލުމަށްފަހު ހިނިތުންވެލިއެވެ. އަދި ބޮލުގައިފިރުމާ ލުމަށްފަހު ހެމުންކަހަލަގޮތަކަށް ބުނެލިއެވެ.”އެއީ މިރޭގައި ދަރިފުޅު އަދި މީޝާ އިބްރާހިމްގެ އެންގޭޖްމެންޓު ޕާޓީގެ ތައްޔާރީތަކެއްނު…. އެހެންނޫނަސް ދަރިފުޅު ބޭނުންވި ކަމެއް ބޭނުންގޮތަކަށް އަބަދުވެސް ކޮށްދޭނަން.. ބައްޕަގެ ޗޮއިސްއަކީވެސް އެއީ.. އޭނަގެ ބޮޑުބޭބެއާއި ވާހަކަތަށް ދެކެވެމުންދާތާ މާގިނަދުވަހެއްނުވޭ މީޝާގެ އާނބަސް މިއަދު ބައްޕައަށް ލިބޭނެކަމުގެ އުންމީދު އެބައޮތް އެއީ އޭނަގެ ބޮޑުބޭބެގެ ބަސްއަހާ ކިޔަމަންތެރި އަދިއެހާމެ އަޙުލާގުރަންގަޅުކުއްޖެއް..” ޝާޒް އަށްހީވީ މުޅިދުނިޔެ ފަތަހަ ކުރެވުނުހެނެވެ. އުފާވެރިކަމުގެ ކޮޅެއްނެތެވެ. އުފާފާޅުކުރުމުގެ ގޮތުން ބައްޕަގެގައިގައި ބައްދާލެވުނެވެ. އަދި ހެއްދެވި ފަރާތަށާއި އޭނާގެ މަންމަ އާއި ބައްޕަ އަށް ވެސް ޝުކުރުގެ ބަސްތަށް އަމުނާލިއެވެ.\nދުވަހުގެ މަސަތްކަތްތައް ނިންމާލުމަށްފަހު މީޝާގެއަށް ދިޔައެވެ. ގެއަށްގޮސް މީޝާގޭގެ ދޮރުހުޅުވައިލުމަށްފަހުއެތެރެއަށް ވަނެވެ. އަދި ގޭގެ ފެންޑާމަތީބެހެއްޓފައި ހުރި ސޯފާއެއްގައި އިށީނެވެ. މީޝާގެ ބޮޑުބޭބެ މައުސޫމް އިނީ ނޫސްކިޔުމަށެވެ. މީޝާ ބޮޑުބޭބެއަށް ބަލައިލިއެވެ. އަދި ކުރިމަތީގައި ހުރި މޭޒަށް ނަޒަރުހިނގާލެވުނެވެ. އެ ކުޑަ ބިއްލޫރި މޭޒުމަތީގައި ދެ ކޮފީތަށި ބަހައްޓާފައި ހުއްޓެވެ. މީޝާގެ ކޮފީޖޯޑުގައި ހުންނަނީ ދަނބުކުލައެވެ. އަދި ބޮޑުބޭބެ ގެންގުޅެނީ ނޫކުލައިގެ ކޮފީޖޯޑެކެވެ.\nމީޝާ ކޮފީތަށިނަގައި ކޯވަރެއްދަމާލިއެވެ. “މީޝާ.. ބޮޑުބޭބެ ވަރަށް މުހިންމު ވާހަކައެއް ބުނަން ވެފައެބައޮތް…”މައުސޫމް ބުނެލިއެވެ. “ވިދާޅުވެލައްވާ..”މީޝާ ބޮޑުބޭބެގެ ބަސްތަކަށް އޭނާގެ ސަމާލުކަންއަނބުރާލުމަށްފަހު ކޮފީތަށި މޭޒުމަތގައި ބެހެއްޓިއެވެ. “މަޝްހޫރު ބިޒްނަސްމޭން އަދި ޑޮވުޓަރެއް ކަމުގައިވާ ޑޮކުޓަރ މަޢުރޫފް ބޭނުންވަނީ މީޝާ އަދި އޭނަގެ ދަރިފުޅު ޝާޒް މަޢުރޫފް ގެ ކައިވެނި ވީއެންމެ އަވަސް މުއްދަތެއްގައި ކުރަން… މީޝާ މިކަމަށް އެއްބަސް ތަ؟..އަދި މިއީ މީޝާގެ ބައްޕަވެސް އެދިލެއްވި ގޮތް…”މައުސޫމްގެ ބަސްތައް މީޝާގެ ކަންފަތުގައި ޖެހުނެވެ. ރަގަޅަށް ވެސް ނަގައިގަނެވުނެވެ. ބޮޑުބޭބެގެ ގާތުއެވާހަކަތަށް ދައްކަން ލަދުގަތީބާވައެވެ. މީޝާ ގެ ދޮން މޫނު ރަތްވިއެވެ. އަދި ބޮޑުބޭބެއަށް ރަކި ހިނިތުންވުމެއް އެރުވުމަށްފަހު ތެދުވެ ކޮޓަރިއަށް ދާން ހިނގައިގަތެވެ. ދުވެފައިކަހަލަ ގޮތަކަށްވަދެ ތަޅުލިއެވެ. އެއާއި އެކު އުފަލުން ނެށުނުކަހަލަ އެވެ. މައުސޫމް ވަގުތުން މަޢުރޫފްއަށް ގުޅައިލުމަށްފަހު މިއުފާވެރި ހަބަރު އޭނާއަށްދިނެވެ.\nމައުރޫފް މޭންޝަންގެ ބޮޑު ހޯލުތެރެ މީހުންތަށް އައިސް ފުރާލައިފިއެވެ. ޝާޒްގެ އިންތިޒާރުތަށް ދިގުދެމިގެންދާކަހަލައެވެ. އޭނާގެ ލޯބި މީޝާ ފެނޭތޯ ދެލޯހޯދަމުންދެއެވެ. މަޢުރޫފްގެ ދެމަފިރިން މެހެމާންދާރީގެ ކަންތައްތަށް ކުރަމުންދެއެވެ. އުފާވެރި މާހައުލެކެވެ. ޑޮކްޓަރ ރިވާއު އަދި ރާއިފް ލާނެއްގޮތަކަށް ހެމުން އައިސް ޝާޒްއަށް މަރުހަބާކިޔެވެ. އަދި ކުޑަޖެއްސުމެއްކޮއަލިއެވެ. އެންމެންގެ ލޯތަށް އިންތިޒާރުކުރަމުން އައި އިންތިޒާރު ނިމުމަކަށް އައެވެ. މީޝާ މަޢުރޫފްމެންށަން އަށް ވަދެގެން އައެވެ. އެބޮޑު ހޯލްގެތެރެއަށް ނަޒަރުހިންގާލެވުނެވެ. އަދި ކަޅުކުލައިގެ ސޫޓެއްގައި ހުރި ޝާޒްއާއިދިމާލަށް ނަޒްރުހުއްޓުނެވެ. ފުރަގަސްދިގެންހުރިކަމުގައިވިޔަސް އެސޫރަފެނި ވަކިކުރަން މީޝާއަށް އެނގުނެވެ. ކޯޓުފަޓުލޫނު ގައި ފެންނަލެއް އެހާމެ ހިއްގައިމެވެ. ފިރިހެންވަންތައެވެ.\nޑޮކްޓަރ ރާއިފްގެ އިޝާރާތަކާއިއެކު ޝާޒް އެނބުރި ބަލައިލީ ފަޓުލޫނުގެ ޖީބަށް އަތް ޖަހާލަމުންނެވެ. މީޝާ ދޮރުމަތީގައި ހުއްޓިލައިގެން އިނީ ބޮޑުބޭބެ މައުސޫމް އާއި އެކުގައެވެ. ހުދުކުލައިގެ ދިގު ހެދުމެކެވެ. ހުދު ކުލައިގެލޭސްތަކުން ޖަރީކޮއްލެވިފައިވެއެވެ. މަޑުނުކުލައިގެ ރިބަންކޮޅެއް އުނަގަނޑުގައި އެޅިފައިވެއެވެ. ލުއި މޭކަޕްއަކާއި އެކު ބޮލުގެ އިސްތަށިގަނޑު ވަނީ އެއްވެސް ހިފެހެއްޓުމެއްނެތި ދޫކޮށްލެވިފައެވެ. އެރީތި ރަތްދެތުންފަތުގައިވަނީ ރަކި ހިނިތުންވުމެކެވެ. މަޑުހިނގުމެއްގައި މީޝާ އަދި އޭނާގެ ބޮޑުބޭބެ އައިސް ޝާޒްގެ ކުރިމަތީގައި ހުއްޓުނެވެ. ޝާޒްއަށް ބަލަހައްޓައިގެން ހުރެވުނެވެ. ޑޮކްޓަރު ރިވާއު އަދި ރާއިފް ފަހަރި ކިޔައި މީޝާއަށް ގޮވާލިއެވެ. އެލާނެއް ރާގަށެވެ. ” އަދި ނުވެއެއްނު ފަހަރިއަކަށް…ޓުބީ ފަހަރިކިޔަންވީނު..”ޝާޒް ބުނެލިއެވެ. އިންޒާރުގެ ނެޒަރުން ރާއިފް އަދި ރިވާއު އަށް ލޯއަޅައިލުމަށް ފަހު މީޝާގެ އަތުގައި ހިފި އެވެ. އަދި ދުރަށް ދިއުމަށް ހިނގައިގަތެވެ. މައުސޫމްވެސް ހެމުން މަޢުރޫފްއަށް މަރުހަބާކިޔެވެ. ޝާޒް އަށް މީޝާގެ އަތުން ކުއްލިއަކަށް ދޫކޮށްލެވުނެވެ. “ތަދުވިތަ…؟..” ޝާޒް އަށް އަހައިލެވުނެވެ. އެމަޑުއަތްތަށް ތަދުވެދާނެތީ ބިރުން ހުރި ކަހަލައެވެ. “ތަދެއްނުވޭ..؟؟..” މީޝާޖަވާބު ދިނީހެމުންނެވެ. ޝާޒްގެ މެއަށް ފިނިކަމެއްލިބުނު ކަހަލަ އެވެ. މީޝާގެ އަތުގައި މަޑު މަޑުން ހިފާލިއެވެ. އަދި އޭނަގެ ލޯބިވާ މަންމަ އަދި ބައްޕައާއި ބައްދަލުކުރުވަން ހިނގައިގަތެވެ. މަޢުރޫފް އިންނެވީ ހެވިފައެވެ. މާރިއާވެސް އޭނަގެ ދަނބިދަރިފުޅަށް މަރުހަބާކިޔަން ހުއްޓެވެ. ހިތުގައި ނަފުރަތުގެ އަލިފާންގަނޑުއޮތް ކަމުގައި ވިޔަސް އެމޫނުގައިވާ ހިނިތުން ވުމުން އެކަން ފޮރުވަދެއެވެ.\nމީޝާ މަޢުރޫފް އާއި ސަލާމްކޮށް ލިއެވެ. އަދި އެއާއި އެކު މާރިއާ އާއި ސަލާމް ކުރަން އަތްދިއްކޮށްލިއެވެ. މާރިއާ މީޝާއަށް ބަލައިލިއެވެ. ދޮން މޫނެކެވެ. ރީތި ކަމުގައި އެވަރެއް ނެތް ކަހަލައެވެ. މިޝާ ހިނިތުން ވެލިއެވެ. އެއާއި އެކު މާރިއާގެ ހިތުގެ އަލިފާން ގަނޑު ކެކިލިއެވެ. ނަމަވެސް މޫނުމަތިން އެކަން ހާމައެއް ނުކުރެއެވެ. އަދި ސަލާމް ބަލައި ގަތެވެ.\nޕާޓީގެ މެހެމާންދާރީ އާއި ގެން އުޅުމުގައި މަށްއޫލުވެފައި މީޝާ އަދި ޝާޒް ތިއްބެވެ. ކުއްލިއަކަށް ދެމީހުންގެ ފޯނު އެއްފަހަރާކަހަލަ ގޮތަކަށް ރިންގުވާން ފެށިއެވެ. ހޮސްޕިޓަލުގައި އޮތް ބަލިމީހަކުގެ ހާލަތުދަށަށް ދާކަމުގެ މައުލޫމާތުލިބުނެވެ. އަދި އަވަސް ފަރުވާ ދިނުމަށް ޑޮކުޓަރެއް ނެތް ކަމުގައި ބުންޏެވެ. މީޝާއަށް ޝާޒްގެ މޫނަށް ބަލައިލެވުނެވެ. އެއާއި އެކު އަންނާށޭ ބުނުމުގެ ގޮތުން ޝާޒް މީޝާއަށް އިޝާރާތެއް ކޮށްލިއެވެ. އަދި މަޢުރޫފް މެންޝްންގެ ދޮރުން ނިކުތެވެ. ގަރާޖުން ކާރުނިކުންވުމަށް ފަހު މަޢުރޫފް މޭންޝަންގެ ދޮރުމަށްޗަށް މަޑުކޮށްލިއެވެ. އެވަގުތު މީޝާއިނީ ޝާޒްގެ އިންތިޒާރުގައި މަޢުރޫފް މޭންޝަންގެ ދޮރުމަތީގައެވެ. ޝާޒް ކާރުގެ ދޮރުހުޅުވައި ލުމަށް ފަހު ނިކުތެވެ އަދި މީޝާއަށް ކާރުގެ ދޮރުހުޅުވައި ދިނެވެ. ލަސްކުރުމެއްނެތި މީޝާކާރުގެ ތެރެއަށް ދެމިގަށްކަހަލަ ގޮތަކަށް އެރިއެވެ. އަދި ކާރުގެ ޑުރަވަރުގެ ސީޓަށް ޝާޒް އެރުމަށްފަހު ދުއްވާލީ ޝާޒްގޭޓްސް ހޮސްޕިޓަލަށެވެ.\n“ވަޓްއިޒްދަ ސިޗުއޭޝަން އޮފް ދަ ޕޭށްންޓް ސިސްޓަރ..؟..” ޝާޒް އިންޗާރޖަށް ހުރި ނަރުހާއި ސުވާލުކޮށްލިއެވެ. “ވީ ސަސްޕެކްޓް ދެޓް ދެއަރ އިޒް އިންޓާނަލް ބްލީޑިންގް ނިއަރ ދަ ސާޖަރިކަލް އޭރިއާ ވިޗްނީޑްސް ޓުބީސްޓޮޕްޑް އިންއޯޑާޓު ސޭވް ދަ ޕޭޝާންޓް ފްރޮމް ކްރިޓިކަލް ޑެމޭޖް އޯ ލައިފް ތްރެޓް..!..” ޓްރެއިނީއެއް ޖަވާބުދިނެވެ. އަދި ކޮންފަރެންސް ރޫމަށް އައުމަށް އެދުނެވެ. މީޝާއިނީ އޮޕަރޭޝަން ކުރާ ހެދުމުގައެވެ. ޝާޒް ކޮންފަރެންސް ރޫމުގެ ގޮނޑިއެއްގައި އިޝީނެވެ. މީޝާ ބަލިމީހާގެ ހާލަތުގެ ތަފްސީލެއްކިޔައި ދިނެވެ. ޝާޒް ހަމަޖެހިލައިގެން ހުރުމަށްފަހު ބުނެލިއެވެ. ‘ ލެޓްސް ޑޫއަ ފްރީހޭންޑް…” މީޝާ ހައިރާން ވިއެވެ. “ދެޓް އިޒް ޓޫ ރިސްކީ..”މީޝާއަށް ބުނެވުނީ މާ ހަރުކަށިގޮތަކަށެވެ. “އޯލްރެޑީ އަލޮޓްއޮފްޓައިމް އިޒް ވޭސްޓެޑް އެން ފޯނެވިގޭޝަން ވީހޭވްޓުވެއި އޭން އަވާ!!..”ޝާޒް ޖަވާބު ދިނެވެ އަދި މީޝާ އެކަމާއި އެއްބަސް ވިއެވެ. ޝާޒް ލީޑް ސާޖަން އަކަށް ވެއްދުމަށް ފަހު އޮބްޒާވޭޝަން އަށް ވަދެ ސާޖަރީގެ ކަންތައްތަށް ކުރިއަށް ދާލެއްބަލަން މީޝާއިށީނެވެ. ސާޖަރީ ނިމި ބަލިމީހާ އައި.ސީ.ޔޫ އަށް ވެއްދުމަށް ފަހު މީޝާ މުވައްޒިފުންގެ ކޮޓަރިއަށް ވަނެވެ. ހެދުން ބަދަލުކޮށްލުމަށް ފަހު މުވައްޒިފުންގެ ކޮޓަރިން ނިކުމެ ޝާޒްގޭޓްސް ހޮސްޕިޓަލުންނިކުތުމަށް ހިނގައިގަތެވެ.\nWooooowww..?????v.nice .,. waiting4next part…\nThis is colors in anna savitri devi hospital drama c rees ge divehi drama ta\nGood wrk..salhi.? hope, avahah next part fennaane kamah . ???\nDoctors nuny hama ulhen kamunudhnytha. Gina vaahaka thakuga hama doctors..\nNice!!!! When nxt prt??\nVarah imlaa kuh ginakan faahagavey adhi varah hamanujeheykan ves faahagavey….dhen partegga ekan ragalhu kollun edhen\nMikko thibunee thedheh hurihaa vaahakaiga doctarun ehen meehunnakee evves baeh heneh hieh nuvey\nVarah interesting stry eh..? its fantastic… waiting for next ep? ???❣\nFeshun varah salhi …. n i hope next part also will be beautiful ?????? keep it up aya. …..\nWow masha allah v rthi v furihama when nxt prt plx avahah up kolladhybala n keep it up???❤❤????\nFeshun rythi.. But mihaaru gina stories thakuga docs ulheny..\nVarah reethi when nxt part\nMaiy bahun liyaairu visnaalun edhen, mihaaru ebahuri varah kuh, amilla ah maiy vefa\nmasha Allah varh reethi vaahaka….\nހިތާމަ އެހެނިހެން ލޯބި September 23, 2018\nމިހިތުގެ ފަސާނާ (ރިވެންޖް ކޮންޓިނިއުސް)\nލޯބި October 12, 2020\nޤުރުބާންވުމީ މިހިތުގެ އުފާ 22 ވަނަ ބައި\nލޯބި May 27, 2016\nލޯބި May 26, 2021